**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-758-2/16**

**Podgorica, 09.02.2017. godine**

Agencija za zaštitu ličnih podataka i slobodan pristup informacijama-Savjet Agencije , rješavajući po žalbi NVO Mans br. 16/82875 od 19.05.2016. godine, izjavljene radi poništaja zaključka Sekretarijata za finansije Opštine Rožaje broj 27/1 od 04.05.2016. godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 28.06.2016.godine donio:

**R J E Š E NJ E**

Žalba se odbija kao neosnovana.

**O b r a z l o ž e nj e**

Prvostepeni organ je donio rješenje broj 06-401-406/2 od 12.04.2016. godine po osnovu podnijetog zahtjeva za slobodan pristup informacijama NVO Mans na način što je odlučeno:” 1. Dozvoljava se pristup informacijama i to za: svih rashoda realizovanih sa budžetske pozicije, ekonomska klasifikacija broj 431-6, program: transferi za jednokratne sociijalne pomoći za mjesec januari februar 2016. godine. Pristup traženoj informaciji ostvariće se dostavljanjem traženih podataka na adresu podnosioca zahtjeva putem pošte u roku od 3 (tri) dana od dana dostavljanja ovog rješenja, nakon uplate troškova postupka. Troškove postupka neophodno je uplatiti na žiro račun 550-650750-55 glavni račun trezora opštine Rožaje”.

Prvostepeni organ, postupajući po Predlogu za administrativno izvršenje rješenja broj: 11/1 od 10.03.2016. godine, dana 04.05.2016. godine donio je zaključak broj 27/1 u kojim se odbija Predloga za sprovođenje administrativnog izvršenja kao nedozvoljen. Daljem navodi, da se dostavljen tabelarni prikaz odnosi na podatke u organima lokalne uprave, te da se iz istih moze može jasno utvrditi u kom iznosu su opredijeljena sredstva planirana Budžetom isplaćena za naznačeni period.

Protiv zaključka Sekretarijata za finansije i ekonomski razvoj Opštine Rožaje podnosilac zahtjeva blagovremeno je uložio žalbu. Žalba je izjavljena zbog nepotpuno i nepravilno utvrđenog činjeničnog stanja. U žalbi se navodi da je 14. 03.2016. godine Sekretarijat za finansije Opštine Rožaje dostavio rješenje broj: 11/1 od 10. 03. 2016. godine kojim usvaja zahtjev i određuje troškove postupka, te nakon uplate 25. 05. 2016. godine kojim dozvoljava pristup traženim informacijama, te im iste navodno dostavlja dana 11.04.2016. godine. U daljem navodi, da su uvidom u dostavljenu dokumentaciju utvrdili da je ista nepotpun, shodno čemu su dana 22.04.2016. godine podnijeli predlog za administrativno izvršenje rješenja broj: 11/1 od 10.03.2016. godine, postupajući po kom 11.05.2016. godine prvostepeni organ dostavlja zaključak broj 27/1 od 04.05.2016. godine, kojim odbija predlog za sprovođenje izvršenje kao nedozvoljen. Žalilac osporava ovakav stav prvostepenog organa, jer isti ne odgovara stvarnom činjeničnom stanju. Da dostavljena dokumentacija ne predstavlja izvorni oblik traženih informacija i kao takva nije upotrebljiva, te da ne stoje navodi prvostepenog organa da se iz istih može jasno utvrditi u kom iznosu su upotrijebljena sredstva planirana budžetom isplaćena na naznačeni period, jer iz istih nije moguće utvrditi kome su i po osnovu čega dodijeljena srestva u datom iznosu. U daljem ističu da je prvostepeni organ nepotpuno utvrdio činjenično stanje isti je odbacujući predlog za administrativno izvršenje sa navedenim razlozima postupio nezakonito i donio nejasan i neosnovan zaključak. Predlaže da Savjet Agencije poništi zaključak Sekretarijata za finansije Opštine Rožaje broj 27/1 od dana 04.05.2016. godine i meritorno odluči.

Nakon razmatranja spisa predmeta, žalbenih navoda, i uvidom u informaciju traženim zahtjevom br. 16/82875 Savjet Agencije je našao da je žalba neosnovana.

Član 235 Zakona o opštem upravnom postupku propisuje da drugostepeni organ će odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana. Član 267 stav 3 Zakona o opštem upravnom postupku propisuje da se izvršenje po službenoj dužnosti sprovodi kada to nalaže javni interes, a izvršenje koje je u ineresu stranske sprovodi se po predlogu stranke. Član 269 stav 1 Zakona o opštem upravnom postupku propisuje da se izvršenje radi ispunjenja novčanih i nenovčanih obaveza izvršenika sprovodi administrativnim putem. Član 270 stav 1 Zakona o opštem upravnom postupku propisuje da administastrativno izvršenje, izuzev novčanih obaveza, sprovodi organ koji je stvar rješavao u prvom stepenu, ako posebim propisom nije drukčije određeno. Član 32 Zakona o slobodnom pristupu informacijama propisuje da je organ vlasti dužan je da izvrši rješenje kojim se dozvoljava pristup informaciji u roku od tri radna dana od dana dostavljanja rješenja podnosiocu zahtjeva, odnosno u roku od pet dana od dana kada je podnosilac zahtjeva dostavio dokaz o uplati troškova postupka, ako su oni rješenjem određeni.

Savjet Agencije je u postupku utvrdio da je Sekretarijat za finansije Opštine Rožaje donio rješenje kojim se dozvoljava pristup traženim informacijama 11/1 od 10. 03. 2016. godine na koje se odnose žalbeni navodi i da će se pristup traženoj informaciji ostvariti dostavljanjem tražene informacije podnosiocu zahtjeva. Postupak koji je osporenom aktu prethodio pravilno je sproveden i rješenje je pravilno i na zakonu zasnovano. Savjet Agencije je izvršio uvid u informacije tražene zahtjevom i utvrdio da je ista dostvaljena podnosicu zahtjeva za slobodan pristup informacijama uz akt br. 530 od 08.04.2016. godine Imajući u vidu prednje navedene odredbe Zakona podnosilac zahtjeva je prvostepenom organu podnio Predlog za administrativno izvršenje rješenja 16/82875 od 25.04.2016. godine, te da je prvostepeni organ u smislu člana 32 Zakona o slobodnom pristupu informacijama organ vlasti koji je dužan je da izvrši rješenje kojim se dozvoljava pristup informaciji i član 270 stav 1 Zakona o opštem upravnom postupku koji propisuje da administastrativno izvršenje sprovodi organ koji je stvar rješavao u prvom stepenu.

Savjet Agencije je cijenio i ostale navode iz žalbe, pa je našao da nijesu od uticaja za drukčije rješavanje u ovoj pravnoj stvari.

Sa iznjetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**