**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UPII 2489/15-1**

**Podgorica, 19.06.2017.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi podnosioca X X iz Tivta br. 1783 od 23.11.2015.godine , protiv rješenja JU SMŠ “Mladost” – Tivat, broj 1735 od 16.11.2015.godine , na osnovu člana 38 stav 2 Zakona o slobodnom pristupu informacijama (“Sl.list Crne Gore”, br.44/12) i člana 236 stav 1 Zakona o opštem upravnom postupku (“Sl.list Crne Gore”, br .60/03, 73/10 i 32/11) je na održanoj sjednici dana 05.08.2016.godine donio:

**RJEŠENJE**

Poništava se rješenje JU SMŠ “Mladost” – Tivat broj 1735 od 16.11.2015.godine.

Spise predmeta dostaviti JU SMŠ “Mladost” – Tivat na dalje postupanje i odlučivanje.

**O b r a z l o ž e nj e**

Prvostepeni organ je postupajući po podnijetom zahtjevu X X br.1637 od 30.10.2016.godine donio rješenje br. 1735 od 16.11.2015.godine, u kojem je odlučeno na način: “1.Odbija se Zahtjev X X br. 1637 od 30.10.2015.godine koji se odnosi na fotokopije Odluke o rasporedu punog radnog vremena i prekovremenog za X X, Odluke o uvođenju rada dužeg od punog radnog vremena za imenovanog , te Odluke o rasporedu radnog vremena preko punog radnog vremena za školjsuk 2015/2016.godinu jer iste ne posjedujemo. Raspored radnog vremena nastavnika definisan je rasporedom časova za školsku 2015./2016.godinu i članom 50 Statuta JU SMŠ Mladost Tivat. Izvodnjenje nastave u javnim ustanovama u fonsu od 5 časova preko puno norme ne smatra prekovremenom radom jer je to u okviru dozvoljene ¼ preko norme.“

Protiv ovog rješenja u zakonskom roku podnosilac zahtjeva je uložio žalbu iz svih zakonom propisanih razloga. Žalilac u žalbi navodi da je po njegovom zahtjevu za pristup informacijama broj 1637 od 30.10.2015.godine prvostepeni organ donio rješenje br.1735 od 16.11.2015.godine, kojim je odbio pristup jednom traženih informacija. Zahtjev je za slobodan pristup informacijama tražio shodno Zakonu o radu

Crne Gore te tražio dokumetaciju u vezi zaštite svojih radnih prava . Dakle navodi da nije podnio zahtjev br, 1637 od 30.10.2015.godine shodno Zakonu o slobodnom pristupu informacijama što čini rješenje rr. 1735 od 16.11.2015.godine nezakonitim i ništavim. Predlaže da Agencija za zaštitu ličnih podataka i slobodan pristup informacijama oglasi ništavim Rješenje JU SMŠ Mladost Tivat br. 1735 od 16.11.2015.godine.

Nakon razmatranja spisa predmeta, žalbenih navoda , Savjet Agencije nalazi da je žalba osnovana .

Savjet Agencije je poništio rješenje prvostepenog organa JU SMŠ Mladost br 1735 od 16.11.2015.godine zbog pogrešne primjene materijalnog prava. U Zakonu o slobodnom pristupu informacijama (“Sl.list Crne Gore”, br.44/12) u članu 34 propisano je da protiv akta organa vlasti o zahtjevu za pristup informaciji podnosilac zahtjeva i drugo zainteresovano lice može izjaviti žalbu nezavisnom nadzornom organu nadležnom za zaštitu podataka o ličnosti i pristup informacijama, Agenciji za zaštitu podataka o ličnosti i pristup informacijama preko organa vlasti koji je o zahtjevu rješavao u prvom stepenu. Uvidom u spis predmeta , konkretno u podnijeti zahtjev X X iz Tivta, br 1637 od 30.10.2015.godine i cijeneći navode iz podnijete žalbe, Savjet Agencije je našao da zahtjev nije podnijet shodno odredbama Zakona o slobodnom pristupu informacijama, pa je utvrđeno da je osporeno rješenje ništavo. Savjet Agencije je na osnovu utvrđenog činjeničnog stanja u spisima predmeta utvrdio da se radi o pogrešnoj primjeni materijalnog prava od strane prvostepenog organa, jer je zahtjev upućen shodno pravima iz radnih odnosa, koja se ne mogu rješavati na osnovu Zakona o slobodnom pristupu informacijama, te pravilnom primjenom člana 236 stav 1 Zakona o opštem upravnom postupku kojim je propisano da ako drugostepeni organ utvrdi da je u prvostepenom postupku učinjena nepravilnost koja čini rješenje ništavim, oglasiće takvo rješenje ništavim, kao i onaj dio postupka koji je sproveden poslije te nepravilnosti. Iz ovih razloga Savjet Agencije je poništio Rješenje JU SMŠ Mladost br 1735 od 16.11.2015.godine i spise predmeta vraća JU SMŠ “Mladost” – Tivat na dalje postupanje i odlučivanje.

Sa iznijetih razloga, shodno članu 38 stav 2 Zakona o slobodnom pristupu informacijama i člana 236 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**