**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UP II 07-30-2332-2/16**

**Podgorica, 17.07.2017.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi NVO Mans br.16/100441 od 20.10.2016. godine izjavljene radi poništaja akta JU Centar za socijalni rad Opština Nikšić, Plužine i Šavnik br. 03-2731/2 od 30.09.2016.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 07.11.2016. godine, donio:

**R J E Š E NJ E**

Žalba se odbija kao neosnovana

**O b r a z l o ž e nj e**

Prvostepeni organ je donio akt br. 03-2731/2 od 30.09.2016.godine, po osnovu podnijetog zahtjeva, kojim obavještava podnosioca zahtjeva shodno članu 26 Zakona o slobodnom pristupu informacjama (Sl.list CG 44/12) da traženu informaciju posjeduje u elektronskoj formi ali da nije dužan istu dostaviti putem e maila jer je ista javno objavljena na internet stranici Centra za socijalni rad, te da se iste objavljuju sedmodnevno. Link na kom je objavljena tražena informacija je: <http://www.csrcg.me/index.php/niksic/o-nama>. Informacije koje su predmet zahtjeva br.16/100441 od 26.09.2016.godine se, u skladu sa Zakonom o finansiranju političkih subjekata i izbornih kampanja, objavljuju sedmodnevno na internet stranici ovog Centra.

Protiv ovog akta u zakonskom roku podnosilac zahtjeva je uložio žalbu. U žalbi se u bitnom navodi da se akt pobija zbog nepotpuno i nepravilno utvrđenog činjeničnog stanja i povrede pravila postupka. Da je dana 26.09.2016.godine upućen zahtjev za pristup informacijama kojim je od JU Centar za socijalni rad Opština Nikšić, Plužine i Šavnik traženo da dostavi kopiju svih izdatih putnih naloga za upravljanje službenim vozilima (za period od 12/09/2016 do 18/09/2016.), dokument treba da uključuje evidenciju utroška goriva i maziva i evidenciju kretanja vozila, provedenog vremena i učinka. Navodi se da je dana 03.10.2016. godine JU Centar za socijalni rad Opštine Nikšić, Plužine i Šavnik dostavio akt br. 03-2731/2 od dana 30. septembra 2016. godine kojim obavještava žalioca da je tražena informacija javno objavljena na zvaničnom sajtu ovog organa. Žalilac ističe da je u postupku donošenja osporenog akta prvostepeni organ je na štetu žalioca povrijedio zakon, te da shodno odredbi člana 26 stav 1 Zakona o slobodnom pristupu informacijama, organ vlasti nije dužan da omogući putem e-maila pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti. Nadalje se navodi da je prema stavu 2 istog člana: "U slučaju iz stava 1 ovo člana organ vlasti dužan je da, u roku od pet dana od dana podnošenja zahtjeva, u pisanoj formi obavijesti podnosioca zahtjeva o tome gdje je i kada tražena informacija javno objavljena.". Žalilac ističe da je pretragom internet stranice, na koju prvostepeni organ upućuje, pronašao putne naloge za navedeni period, međutim jedan putni nalog ne sadrži sve potrebne podatke i nije u skladu sa obrascem putnog naloga koji je definisan Pravilnikom o obrascu putnog naloga, načinu njegovog izdavanja i vođenju evidencije izdatih putnih naloga. Navodi se da je izostavljena evidenciju utroška goriva i maziva, evidencija kretanja vouzila, provedenog vremena i učinka iz istog nije moguće utvrditi da li je došlo do zloupotrebe vozila u predizbornim kampanjama. Žalilac ističe da je, shodno navedenom, nesporno da prvostepeni organ nije objavio informaciju traženu zahtjevom, već se na istoj nalazi nepotpun putni nalog, koji je kao takav neupotrebljiv. Prema tome, kako su predmet zahtjeva bili puni nalozi sa svim potrebnim informacijama, a prema navedenom Pravilniku, jasno je da informacije na koje nas prvostepeni organ upućuje ne odgovaraju traženim. Nadalje, žalilac ističe da informacija na koju JU Centar za socijalni rad Opštine Nikšić, Plužine i Šavnik upućuje nije relevantna, niti suštinski odgovara informaciji traženoj zahtjevom za slobodan pristup informacijama, zbog čega je prvostepeni organ pogrešno utvrdio činjenično stanje i na osnovu toga pogrešno ograničio pristup traženoj informaciji. Žalilac predlaže da Savjet Agencije za zaštitu ličnih podataka i slobodan pristup informacijama poništi akt JU Centar za socijalni rad Opština Nikšić, Plužine i Šavnik br. 03-2731/2 od 31. avgusta 2016. godine i meritorno odluči obzirom da je donošenjem akta JU Centar za socijalni rad Opština Nikšić, Plužine i Šavnik uskraćeno zakonsko pravo podnosiocu zahtjeva na slobodan pristup informacijama.

Prvostepeni organ JU Centar za socijalni rad Opština Nikšić, Plužine i Šavnik je uz dostavljenje žalbe dao i odgovor na istu. U odgovoru na žalbu br. 03 - 2960/2 od 25.10.2016.godine navodi se da je JU Centar za socijalni rad za opštine Nikšić, Plužine i Šavnik dao Obavještenje br. 03-2731/2 od 30.09.2016. godine, te da je protiv navedenog akta izjavljena žalba od strane podnosioca zahtjeva, koja je dostavljena ovom Centru 20.10.2016. godine. Navodi koji su izneseni u žalbi ne stoje u cjelosti, jer su svi putni nalozi za upravljanje službenim vozilima, za period od 12.09.2016. do 18.09.2016. godine, koji se nalaze na sajtu, u skladu sa obrascem koji je definisan Pravilnikom o obrascu putnog naloga i isti su potpuni. Naime, podaci o utrošku goriva i maziva na jednom od objavljenih naloga nijesu izostavljeni kako je navedeno u žalbi, već isti nijesu mogli biti upisani, pošto tog dana, odnosno tih dana na koje se nalog odnosi nije bilo isporuke goriva, odnosno maziva. Prvostepeni organ ističe da se gorivo i mazivo ne izdaje svakog dana pa samim tim se podaci o njihovom utrošku unose zavisno od dana isporuke. Nadalje se navodi da iz spisa i dokumentacije, kao i iz svega navedenog, jasno proizilazi da nije bilo nepotpuno i nepravilno utvrđenog činjeničnog stanja, niti povrede pravila postupka, kako to tvrdi podnosilac žalbe, pa se predlaže da Agencija za zaštitu ličnih podataka i slobodan pristup informacijama u cjelosti odbije predmetnu žalbu.

Nakon razmatranja spisa predmeta, žalbenih navoda, odgovora na žalbu, neposrednog uvida u dostavljene putne naloge i na linku <http://www.csrcg.me/images/Niksic/izvjestaj/Putni%20nalozi%20za%20period%20od%2012-18.09.2016.PDF> , na kom je objavljena tražena informacija, i to: Putni nalog za putničko vozilo br. 528831 od 12.09.2016.godine za auto reg. oznaka NK CG 105 sa pratećom evidencijom kretanja vozila, provedenog vremena i učinka koju vodi vozač za period od 12.09.do 19.09.2016.godine; Putni nalog za putničko vozilo br. 528535 od 12.09.2016.godine za vozilo NK CG 152 sa pratećom evidencijom kretanja vozila, provedenog vremena i učinka koju vodi vozač za period od 12.09.do 16.09.2016.godine; Putni nalog za putničko vozilo br. 329620 od 15.09.2016.godine za vozilo NK CG 166 sa evidencijom utroška goriva i maziva i pratećom evidencijom kretanja vozila, provedenog vremena i učinka koju vodi vozač za period 18.09.2016.godine i Putni nalog za putničko vozilo br. 528326 od 12.09.2016.godine za vozilo NK CG 199 sa evidencijom utroška goriva i maziva i pratećom evidencijom kretanja vozila, provedenog vremena i učinka koju vodi vozač za period od 12.09.do 18.09.2016.godine,Savjet Agencije je našao da je žalba neosnovana. Savjet Agencije je nepposrednim uvidom u dostavljene putne naloge nesporno utvrdio da se ne razlikuju od onih koji su objavljeni na sajtu prvostepenog organa, na linku: <http://www.csrcg.me/images/Niksic/izvjestaj/Putni%20nalozi%20za%20period%20od%2012-18.09.2016.PDF>

Član 235 Zakona o opštem upravnom postupku propisuje da će drugostepeni organ odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana. Članom 26 Zakona o slobodnom pristupu informacijama propisano je da organ vlasti nije dužan da omogući pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti. U slučaju iz stava 1 ovog člana organ vlasti dužan je da, u roku od pet dana od dana podnošenja zahtjeva, u pisanoj formi, obavijesti podnosioca zahtjeva o tome gdje je i kada tražena informacija javno objavljena. Kako je JU Centar za socijalni rad Opštine Nikšić, Plužine i Šavnik u zakonskom roku podnosiocu zahtjeva dostavio obavještenje u kom se navodi da su tražene informacije javno dostupne na linku <http://www.csrcg.me/images/Niksic/izvjestaj/Putni%20nalozi%20za%20period%20od%2012-18.09.2016.PDF>, na kom je objavljena tražena informacija, i to: Putni nalog za putničko vozilo br. 528831 od 12.09.2016.godine za auto reg. oznaka NK CG 105 sa pratećom evidencijom kretanja vozila, provedenog vremena i učinka koju vodi vozač za period od 12.09.do 19.09.2016.godine; Putni nalog za putničko vozilo br. 528535 od 12.09.2016.godine za vozilo NK CG 152 sa pratećom evidencijom kretanja vozila, provedenog vremena i učinka koju vodi vozač za period od 12.09.do 16.09.2016.godine; Putni nalog za putničko vozilo br. 329620 od 15.09.2016.godine za vozilo NK CG 166 sa evidencijom utroška goriva i maziva i pratećom evidencijom kretanja vozila, provedenog vremena i učinka koju vodi vozač za period 18.09.2016.godine i Putni nalog za putničko vozilo br. 528326 od 12.09.2016.godine za vozilo NK CG 199 sa evidencijom utroška goriva i maziva i pratećom evidencijom kretanja vozila, provedenog vremena i učinka koju vodi vozač za period od 12.09.do 18.09.2016.godine, Savjet Agencije je utvrdio da je JU Centar za socijalni rad Opština Nikšić, Plužine i Šavnik pravilno primjenila materijalno pravo i član 26 Zakona o slobodnom pristupu informacijama, na način što je obavještenjem dala jasan link gdje se može pronaći tražena informacija na internet stranici JU Centra za socijalni rad Opština Nikšić, Plužine i Šavnik, te je našao da je žalba neosnovana. Žalbeni navodi koji se odnose na osporavanje kvaliteta objavljene informacije nijesu predmet nadležnosti Agencije za zaštitu ličnih podataka i slobodan pristup informacijama već samo činjenica da li je informacija koja je predmet zahtjeva za slobodan pristup informacijama javno objavljena što je utvrđeno uvidom u intenet stranicu JU Centra za socijalni rad Opština Nikšić, Plužine i Šavnik i dokumetaciju dostavljenu od strane prvostepenog organa, te upućujemo podnosioca na nadležan organ Agenciju za sprečavanje korupcije i druge organe koji su zaduženi da prate kvalitet objavljenih informacijaSa iznijetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**