**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UP II 07-30-2215-2/16**

**Podgorica,14.10.2017.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi NVO Mans br.16/100488 od 18.10.2016. godine izjavljene radi poništaja akta Ministarstva za ljudska i manjinska prava br: 060-77-01/16-3 od dana 29.09.2016.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 07.11.2016. godine, donio:

**R J E Š E NJ E**

Žalba se odbija kao neosnovana

**O b r a z l o ž e nj e**

Prvostepeni organ je donio akt br:060-77-01/16-3 od 29.09.2016.godine kojim obavještava podnosioca zahtjeva br.16/100488 od 29.09.2016.godine, kojim je tražena kopija Svih izdatih putnih naloga za upravljanje službenim vozilima za period od 19/09/2016. do 25/09/2016, dokument treba da uključuje: evidenciju utroška goriva i maziva i evidenciju kretanja vozila, provedenog vremena i učinka. Aktom br.060-77-01/16-3 prvostepeni organ je obavijestio podnosioca zahtjeva da se tražena informacija nalazi na web portalu Ministrastva za ljudska i manjinska prava na linku: <http://www.mmp.gov.me/vodici> .

Protiv ovog akta u zakonskom roku podnosilac zahtjeva je uložio žalbu. U žalbi se u bitnom navodi da se akt pobija zbog nepotpuno i nepravilno utvrđenog činjeničnog stanja i povrede pravila postupka. Da je dana 29.09.2016.godine upućen zahtjev za pristup informacijama kojim je od Ministarstva za ljudska i manjinska prava traženo da dostavi kopije Svih izdatih putnih naloga za upravljanje službenim vozilima za period od 19/09/2016. do 25/09/2016, dokument treba da uključuje: evidenciju utroška goriva i maziva i evidenciju kretanja vozila, provedenog vremena i učinka. Navodi se da je dana 03.10.2016. godine Ministarstvo za ljudska i manjinska prava dostavilo akt br:060-77-01/16-3 od 29.09.2016.godine, kojim obavještava žalioca da je tražena informacija javno objavljena na zvaničnoj internet stranici tog organa. Žalilac ističe da je u postupku donošenja osporenog akta prvostepeni organ je na štetu žalioca povrijedio zakon, te da shodno odredbi člana 26 stav 1 Zakona o slobodnom pristupu informacijama, organ vlasti nije dužan da omogući putem e-maila pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti , te da je prema stavu 2 istog člana propisano u slučaju iz stava 1 ovo člana organ vlasti dužan je da, u roku od pet dana od dana podnošenja zahtjeva, u pisanoj formi obavijesti podnosioca zahtjeva o tome gdje je i kada tražena informacija javno objavljena. Žalilac navodi da je pretragom internet stranice, na koju prvostepeni organ upućuje, pronašao putne naloge za navedeni period , međutim isti ne sadrže sve potrebne podatke i nijesu u skladu sa obrascem putnog naloga koji je definisan Pravilnikom o obrascu putnog naloga, načinu njegovog izdavanja i vođenju evidencije izdatih putnih naloga/Uredbom o uslovima i načinu korišćenja prevoznih sredstava u svojini Crne Gore. Kako je prvostepeni organ iz jednog putnog naloga izostavio djelove obrasca koji su definisani pravilnikom: evidenciju utroška goriva i maziva, iz istog nije moguće utvrditi da li je došlo do zloupotrebe službenih vozila u predizbornim kampanjama. Shodno navedenom, nesporno je , navodi dalje žalilac, da prvostepeni organ nije objavio informacije tražene zahtjevom, već se na istom nalaze nepotuni putni nalozi koji su kao takvi neupotrebljivi. Prema tome, kako su predmet zahtjeva bili putni nalozi, koji su kao takvi neupotrebljivi. Prema tome, kako su predmet zahtjeva bili putni nalozi sa svim potrebnim informacijama a prema navedenom Pravilniku/Uredbi, jasno je da informacije na koje prvostepeni organ upućuje žalioca ne odgovaraju traženim. Dakle, informacija na koju Ministarstvo za ljudska i majinska prava upućuje nije relevantna, niti suštinski odgovara informaciji traženoj zahtjevom za slobodan pristup, zbog čega žalilac ističe da je prvostepeni organ pogrešno utvrdio činjenično stanje i na osnovu toga pogrešno ograničio pristup traženoj informaciji. Obzirom da je prvostepeni organ donošenjem akta br: 060-77-01/16-3 uskratio žaliocu pravo na slobodan pristup informacijama na njegovu štetu, to on blagovremeno izjavljuje žalbu i predlaže da Savjet Agencije poništi akt Ministarstva za ljudska i manjinska prava i meritorno odluči.

Nakon razmatranja spisa predmeta, žalbenih navoda, uvida u putne naloge i neposrednog uvida na link prvostepenog organa <http://www.mmp.gov.me/vodici> na kom je objavljena tražena informacija zahtjevom za slobodan pristup informacijama br.16/100488 i to: Putni nalog za putničko vozilo PG CG 761 br.085004 od 19.09.2016.godine za period 19.09.do 25.09.2016.godine, prateća evidencija kretanja vozila, provedenog vremena i učinka koju vodi vozač za period od 19.09.do 25.09.2016 i Putni nalog za putničko vozilo PG CG 029 br.147219 od 19.09.2016.godine za period 19.09.do 25.09.2016.godine, prateća evidencija kretanja vozila, provedenog vremena i učinka koju vodi vozač za period od 19.09.do 25.09.2016.godine, Savjet Agencije je našao da je žalba neosnovana.

Savjet Agencije je nesporno utvrdio da se putni nalozi u koje je imao uvid ne razlikuju od onih objavljenih na internet stranici prvostepenog organa, na linku: <http://www.mmp.gov.me/vodici>.

Član 235 Zakona o opštem upravnom postupku propisuje da će drugostepeni organ odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana. Članom 26 Zakona o slobodnom pristupu informacijama propisano je da organ vlasti nije dužan da omogući pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti te je organ vlasti dužan, u roku od pet dana od dana podnošenja zahtjeva, u pisanoj formi, obavijesti podnosioca zahtjeva o tome gdje je i kada tražena informacija javno objavljena. Kako je Ministarstvo za ljudska i manjinska prava u zakonskom roku podnosiocu zahtjeva dostavilo obavještenje br:060-77-01/16-3 u kom se navodi da su tražene informacije javno dostupne na sajtu Ministarstva za ljudska i manjinska prava, te je neposrednim uvidom na link <http://www.mmp.gov.me/vodici> i utvrdio da je objavljena tražena informacija i to: Putni nalog za putničko vozilo PG CG 761 br.085004 od 19.09.2016.godine za period 19.09.do 25.09.2016.godine, prateća evidencija kretanja vozila, provedenog vremena i učinka koju vodi vozač za period od 19.09.do 25.09.2016 i Putni nalog za putničko vozilo PG CG 029 br.147219 od 19.09.2016.godine za period 19.09.do 25.09.2016.godine, prateća evidencija kretanja vozila, provedenog vremena i učinka koju vodi vozač za period od 19.09.do 25.09.2016.godine, pa je Savjet Agencije je našao da je žalba neosnovana.

Savjet Agencije je utvrdio takođe, iz spisa predmeta da je Ministarstvo za ljudska i manjinska prava u skladu sa članom 30 stav 1 Zakona o slobodnom pristupu informacijama postupajući po zahtjevu za slobodan pristup informacijama donio Rješenje br.060-77-01/16-2 od 29.09.2016.godine kojim je usvojio zahtjev Mreže za afirmaciju nevladinog sektora MANS, i dozvolio pristup traženim informacijama. Pristup informacijama, kako je navedeno u Rješenju, će se ostvariti dostavom informacija putem pošte, preporučenom pošiljkom na adresu podnosioca zahtjeva. Međutim, kako je žalba podnesena protiv akta prvostepenog organa, kojim je dato obavještenje o objavljivanju informacije na internet stranici prvostepenog organa, Savjet Agencije je na stanovištu da je prvostepeni organ pravilno primjenio materijalno pravo i član 26 Zakona o slobodnom pristupu informacijama, na način što je ožalbenim aktom dao jasno obavještenje gdje se može pronaći tražena informacija na internet stranici Ministarstva za ljudska i manjinska prava, te je našao da je žalba neosnovana. Žalbeni navodi koji se odnose na osporavanje kvaliteta objavljene informacije nijesu predmet nadležnosti Agencije za zaštitu ličnih podataka i slobodan pristup informacijama već samo činjenica da li je informacija koja je predmet zahtjeva za slobodan pristup informacijama javno objavljena što je utvrđeno uvidom u internet stranicu Ministarstva za ljudska i manjinska prava i dokumetaciju dostavljenu od strane prvostepenog organa, te upućujemo podnosioca na nadležan organ Agenciju za sprečavanje korupcije i druge organe koji su zaduženi da prate kvalitet objavljenih informacija.

Sa iznijetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**