**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UP II 07-30-2084-2/16**

**Podgorica, 17.12.2016.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi NVO Mans br.16/98528 od 30.09.2016.godine izjavljenih radi poništaja akta JU Centra za socijalni rad za opštine Nikšić, Plužine i Šavnik br.03-2558/2 od 15.09.2016.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 07.11.2016. godine, donio:

**R J E Š E NJ E**

Žalba se odbija kao neosnovana

**O b r a z l o ž e nj e**

Po osnovu podnijetog zahtjeva Mreže za afirmaciju nevladinog sektora br. 16/98528 od 07.09.2016.godine kojim je tražena informacija koja se tiče kopije svih izdatih putnih naloga za upravljanje službenim vozilom za period od 22.08.2016. do 28.08.2016.godine, koje su svi državni organi , organi državne uprave, organi lokalne samouprave, organi lokalne uprave, javna preduzeća, javne ustanove, državni fondovi i privredna društva čiji je osnivač i/ili većinski ili djelimični vlasnik država ili jedinica dužni da objavljuju sedmodnevno (u skladu sa članom 32 st.3 Zakona o finansiranju političkih subjekata i izbornih kampanja) a koji dokument treba da uključuje evidenciju utroška goriva i maziva, evidenciju kretanja vozila, provedenog vremena i učinka, prvostepeni organ je donio akt br.03-2685/2 od 23.09.2016.godine kojim obavještava podnosioca zahtjeva, shodno članu 26 stav 2 Zakona o slobodnom pristupu informacijama, da je tražena informacija dostupna na internet stranici Centara za socijalni rad, uključujući i Centar za socijalni rad Nikšić <http://www.csrcg.me/index.php/niksic/o-nama> . Informacije koje su predmet zahtjeva za slobodan pristup u skladu sa Zakonom o finansiranju političkih subjekata i izbornih kampanja, objavljuju sedmodnevno na navedenoj internet stranici ovog Centra.

Protiv ovog akta u zakonskom roku podnosilac zahtjeva je uložio žalbu. U žalbi se u bitnom navodi da se akt pobija zbog nepotpuno i nepravilno utvrđenog činjeničnog stanja i povrede pravila postupka. Da su dana 07.09.2016.godine uputili zahtjev za pristup informacijama kojim je od JU Centra za socijalni rad za opštine Nikšić, Plužine i Šavnik traženo da dostavi kopije svih izdatih putnih naloga za upravljanje službenim vozilom za period od 22.08.2016. do 28.08.2016.godine, koje su svi državni organi , organi državne uprave, organi lokalne samouprave, organi lokalne uprave, javna preduzeća, javne ustanove, državni fondovi i privredna društva čiji je osnivač i/ili većinski ili djelimični vlasnik država ili jedinica dužni da objavljuju sedmodnevno (u skladu sa članom 32 st.3 Zakona o finansiranju političkih subjekata i izbornih kampanja) a koji dokument treba da uključuje evidenciju utroška goriva i maziva, evidenciju kretanja vozila, provedenog vremena i učinka. Navodi se da je dana 19.09.2016. godine JU Centar za socijalni rad za opštine Nikšić, Plužine i Šavnik dostavio akt br. 03-2558/2 od 15.09.2016.godine godine kojima obavještava žalioca da je tražena informacija javno objavljena na zvaničnom sajtu organa, navodeći tačan link na kom se ista nalazi. Žalilac ističe da je u postupku donošenja osporenog akta prvostepeni organ je na štetu žalioca povrijedio zakon, te da shodno odredbi člana 26 stav 1 Zakona o slobodnom pristupu informacijama, organ vlasti nije dužan da omogući putem e-maila pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti , te da je prema stavu 2 istog člana propisano u slučaju iz stava 1 ovo člana organ vlasti dužan je da, u roku od pet dana od dana podnošenja zahtjeva, u pisanoj formi obavijesti podnosioca zahtjeva o tome gdje je i kada tražena informacija javno objavljena. Žalilac ističe da je pretragom internet stranice, na koju prvostepeni organ upućuje, pronašao putne naloge za navedeni period, međutim isti ne sadrže sve potrebne podatke i nijesu u skladu sa obrascem putnog naloga koji je definisan Pravilnikom o obrascu putnog naloga, načinu njegovog izdavanja i vođenju evidencije izdatih putnih naloga. Kako je prvostepeni organ je izostavio djelove obrasca koji su definisani pravilnikom: evidenciju utroška goriva i maziva, evidencija kretanja vozila, provedenog vremena i učinka iz istog nije moguće utvrditi da li je došlo do zloupotrebe vozila u predizbornim kampanjama. Žalilac u bitnom navodi da je, shodno navedenom, nesporno da prvostepeni organ nije objavio informaciju traženu zahtjevom, već se na istoj nalazi nepotpun putni nalog, koji je kao takav neupotrebljiv. Prema tome, kako su predmet zahtjeva bili puni nalozi sa svim potrebnim informacijama, a prema navedenom Pravilniku, jasno je da informacije na koje nas prvostepeni organ upućuje ne odgovaraju traženim. Naime, žalilac ističe da informacija na koju Uprava za imovinu upućuje nije relevantna, niti suštinski odgovara informaciji traženoj zahtjevom za slobodan pristup informacijama, zbog čega je prvostepeni organ pogrešno utvrdio činjenično stanje i na osnovu toga pogrešno ograničio pristup traženoj informaciji. Predlaže da Savjet Agencije poništi akt JU Centra za socijalni rad za opštine Nikšić, Plužine i Šavnik br. 03-2558/2 od 15.09.2016.godine i meritorno odluči .

U odgovoru na žalbu br.03-2793/2 od 06.10.2016.godine koju je prvostepeni organ dostavio Agenciji za zaštitu ličnih podataka i slobodan pristup informacijama naveo je da je na zahtjev žalioca br. 16/98528 od 19.09.2016.godine u skladu sa članom 26 Zakona o slobodnom pristupu informacijama („Sl.list CG br.44/12) podnosiocu zahtjeva uputio Obavještenje br.03-2558/2 od 15.09.2016.godine. Na ovaj akt prvostepenog organa izjavljena je žalba koja je ovom organu dostavljena 03.10.2016.godine. Navodi koji su izneseni u žalbi ne stoje u cjelosti, navodi prvostepeni organ, jer su svi putni nalozi za upravljanje službenim vozilima za period 22.08.2016. do 28.08.2016.godine, koji se nalaze na sajtu, u skladu sa obrascem koji je definisan Pravilnikom o obrascu putnog naloga i isti su potpuni. Naime, dalje navodi prvostepeni organ u odgovoru na žalbu, podaci o utrošku goriva i maziva na jednom od objavljenih naloga nijesu izostavljeni kako je navedeno u žalbi, već isti nijesu mogli biti upisani, s obzirom da se tog dana na koji se nalog odnosi nije bilo isporuke goriva, odnosno maziva. Ovaj organ ističe da se gorivo i mazivo ne izdaje svakog dana pa samim tim se podaci o njihovom utrošku unose zavisno od dana isporuke. Iz spisa dokumentacije koja je u prilogu, kao i svega navedenog, jasno proizilazi da nije bilo nepotpuno i nepravilno utrvrđenog činjeničnog stanja, niti povrede pravila postupka, kako to tvrdi podnosilac žalbe, pa prvostepeni organ predlaže da Agencija za zaštitu ličnih podataka i slobodan pristup informacijama u cjelosti odbije predmetnu žalbu.

Nakon razmatranja spisa predmeta, žalbenih navoda, odgovora na žalbu i neposrednog uvida na linku <http://www.csrcg.me/index.php/niksic/o-nama> na kom je objavljena tražena informacija zahtjevom za slobodan pristup informacijama br. 16/98528 od 07.09.2016.godine i to: Putni nalog za putničko vozilo br.528378 od 23.08.2016.godine sa evidencijom utroška goriva i maziva za period od 27.08.2016.godine sa pratećom evidencijom kretanja vozila, provedenog vremena i učinka koju vodi vozač za period od 23.08. do 27.08.2016.godine; Putni nalog za putničko vozilo br.528323 od 22.08.2016.godine sa pratećom evidencijom kretanja vozila, provedenog vremena i učinka koju vodi vozač za period od 22.08. do 26.08.2016.godine; Putni nalog za putničko vozilo br.329617 od 22.08.2016.godine sa pratećom evidencijom kretanja vozila, provedenog vremena i učinka koju vodi vozač za period od 22.08. do 26.08.2016.godine i Putni nalog za putničko vozilo br.528532 od 22.08.2016.godine sa evidencijom utroška goriva i maziva za period od 24.08.2016.godine i sa pratećom evidencijom kretanja vozila, provedenog vremena i učinka koju vodi vozač za period 22.08.do 26.08.2016.godine,Savjet Agencije je našao da je žalba neosnovana.

Član 235 Zakona o opštem upravnom postupku propisuje da će drugostepeni organ odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana. Članom 26 Zakona o slobodnom pristupu informacijama propisano je da organ vlasti nije dužan da omogući pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti te je organ vlasti dužan, u roku od pet dana od dana podnošenja zahtjeva, u pisanoj formi, obavijesti podnosioca zahtjeva o tome gdje je i kada tražena informacija javno objavljena. Kako je JU Centar za socijalni rad za opštine Nikšić, Plužine i Šavnik u zakonskom roku podnosiocu zahtjeva dostavio obavještenje br.03-2558/2 od 15.09.2016.godine u kom se navodi da su tražene informacije javno dostupne na linku <http://www.csrcg.me/index.php/niksic/o-nama>, na kom je objavljena tražena informacija i to: Putni nalog za putničko vozilo br.528378 od 23.08.2016.godine sa evidencijom utroška goriva i maziva za period od 27.08.2016.godine sa pratećom evidencijom kretanja vozila, provedenog vremena i učinka koju vodi vozač za period od 23.08. do 27.08.2016.godine; Putni nalog za putničko vozilo br.528323 od 22.08.2016.godine sa pratećom evidencijom kretanja vozila, provedenog vremena i učinka koju vodi vozač za period od 22.08. do 26.08.2016.godine; Putni nalog za putničko vozilo br.329617 od 22.08.2016.godine sa pratećom evidencijom kretanja vozila, provedenog vremena i učinka koju vodi vozač za period od 22.08. do 26.08.2016.godine i Putni nalog za putničko vozilo br.528532 od 22.08.2016.godine sa evidencijom utroška goriva i maziva za period od 24.08.2016.godine i sa pratećom evidencijom kretanja vozila, provedenog vremena i učinka koju vodi vozač za period 22.08.do 26.08.2016.godine, Savjet Agencije je utvrdio da je JU Centar za socijalni rad za opštine Nikšić, Plužine i Šavnik pravilno primjenio materijalno pravo i član 26 Zakona o slobodnom pristupu informacijama, na način što je obavještenjem dala jasan link gdje se može pronaći tražena informacija na internet stranici JU Centra za socijalni rad za opštine Nikšić, Plužine i Šavnik te je našao da je žalba neosnovana. Žalbeni navodi koji se odnose na osporavanje kvaliteta objavljene informacije nijesu predmet nadležnosti Agencije za zaštitu ličnih podataka i slobodan pristup informacijama već samo činjenica da li je informacija koja je predmet zahtjeva za slobodan pristup informacijama javno objavljena što je utvrđeno uvidom u intenet stranicu JU Centra za socijalni rad za opštine Nikšić, Plužine i Šavnik i dokumetaciju dostavljenu od strane prvostepenog organa, te upućujemo podnosioca na nadležan organ Agenciju za sprečavanje korupcije i druge organe koji su zaduženi da prate kvalitet objavljenih informacija.

Sa iznijetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**