**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-1950-2/17**

**Podgorica, 10. 07. 2017. godine**

Agencija za zaštitu ličnih podataka i slobodan pristup informacijama - Savjet Agencije je, rješavajući po žalbi Miloša Vukovića br. UP II 07-30-1950-1/17 od 15. 06. 2017. godine, izjavljene zbog povrede pravila postupka-nedonošenja rješenja Radio televizije Crne Gore, na osnovu člana 38 Zakona o slobodnom pristupu informacijama („Sl.list Crne Gore, br.44/12 i 30/17) člana 129 Zakona o upravnom postupku („Sl.list Crne Gore, br.056/14, 020/15 , 040/15 i 037/17) je na sjednici održanoj dana 06. 07. 2017. godine, donio:

**R J E Š E NJ E**

Žalba se usvaja.

Nalaže se Radio televiziji Crne Gore da donese rješenje po zahtjevu za slobodan pristup informacijama Miloša Vukovića 01-2578 od 15. 05. 2017. godine u roku od 15 dana od prijema rješenja.

**O b r a z l o ž e nj e**

Zbog povrede pravila postupka-nedonošenja rješenja Radio televizije Crne Gore, podnosilac zahtjeva za pristup informaciji je uložio žalbu. U žalbi se navodi da su dana 15. 05. 2017. godine podnijeli zahtjev za pristup informacijama i to kopije: 1.ukupne troškove koje je RTCG imala vezano za projekat Eurosonga (Specifikaciju po godinama i stavkama u poslednjih 5 godina, od 2013. do 2017. godine). Molim vas da specifikacija sadrži najmanje sljedeće podatke: Imena i prezimena osoba koje su ispred RTCG bile zaduzene za projekat Eurosong; Novčani iznos na osnovu projekta Eurosong po godinama koje su dobile gore navedene osobe iz RTCG koje su bile zaduzene za Eurosong; iznose dnevnice na putovanjima koje su primili po tom osnovu; Troškove smjestaja sa kopijama faktura sa posebnom napomenom da li je u smjestaj bila uključena hrana; Troškove transporta i prevoza, promocije, izrade pjesme, spotova,i sve ostale prateće troškove koji prate projekat Eurosonga; Naknade koje RTCG placa za UER/EBU i participacija za Eurosong; 2. Finansijski i podaci o zaposlenju koji se odnose na Sabriju Vulica: Status zaposlenja Sabrije Vulica od početka njegovog angažmana na RTCG sa datumima promjene statusa; da li je Sabrija Vulic ikada dobio otpremninu/e iz RTCG i ako jeste tacan datum i iznos isplate otpremnimc/a; Ako jeste dobio otpremninu, kada je napravio novi angažman na RTCG i po kom osnovu; Iznose (u neto iznosu) primanja Sabrije Vulica od trenutka zaposlenja na RTCG po osnovu projekta Eurosong-a; Indirektni troškovi koji se odnose na Sabriju Vulića za projekat Eurosong u poslednjih 5 godina: dnevnice, troškovi putovanja, troškovi noćenja, reprezentacija, ostalo, Informaciju da li Sabrija Vulić iznajmljuje neki od stanova RTCG. Ako iznajmljuje, po kojoj cijeni i koliko je platio zakupninu do današnjeg dana, po godinama od trenutka prvog zakupa. Predloženo je da Savjet Agencije sprovede postupak i naloži donošenje rješenja po zahtjevu za slobodan pristup informacijama.

Nakon razmatranja spisa predmeta i žalbenih navoda Savjet Agencije nalazi da je žalba osnovana.

Član 35 Zakona o slobodnom pristupu informacijama propisuje da se žalba protiv akta o zahtjevu za pristup informaciji može izjaviti zbog povrede pravila postupka, nepravilno i nepotpuno utvrđenog činjeničnog stanja i pogrešne primjene materijalnog prava.

Član 31 Zakona o slobodnom pristupu informacijama propisuje da je organ vlasti dužan da o zahtjevu za pristup informaciji donese rješenje i dostavi ga podnosiocu zahtjeva u roku od 15 dana od dana podnošenja urednog zahtjeva.

Član 38 stav 1 Zakona o slobodnom pristupu informacijama propisuje da je Agencija dužna da po žalbi na akt o zahtjevu za pristup informaciji donese rješenje i dostavi ga ponosiocu žalbe, u roku od 15 dana od dana podnošenja žalbe.

Agencija za zaštitu ličnih podataka i slobodan pristup informacijama dana 19. 06. 2017. godine na osnovu člana 40 stav 1 tačka 1 Zakona o slobodnom pristupu informacijama podnijela prvostepenom organu zahtjev za dostavljanje Izjašnjenja br. 07-42-6544-1/17 od 19. 06. 2017. godine na osnovu člana 129 Zakona o upravnom postupku i zatražila dostavljanje izjašnjenja, uz navođenja razloga zbog čega prvostepeni organ nije u roku donio rješenje, odnosno akt, po podnijetom zahtjevu za slobodan pristup informacijama. Prvostepeni organ u ostavljenom roku od 5 dana od prijema zahtjeva za izjašnjenje nije dostavio spise predmeta i odgovor na predmetni zahtjev.

Savjet Agencije je uvidom u spise predmeta utvrdio da prvostepeni organ nije imao opravdani razlog zašto nije u roku od 15 dana od prijema zahtjeva donio odluku i istu dostavio stranci, o čemu nema urednog dokaza u spisima predmeta. Iz ovog razloga je utvrđena povreda pravila postupka učinjena od strane prvostepenog organa, a na osnovu raznmatranja spisa predmeta po izjavljenoj žalbi podnosioca zahtjeva za slobodan pristup informacijama.

U konkretnom predmetu, Radio televizija Crne Gore nije donijela rješenje po osnovu podnijetog zahtjeva za slobodan pristup informacijama Miloša Vukovića 01-2578 od 15. 05. 2017. godine u zakonskom roku. Radio televizija Crne Gore je prema članu 31 Zakona o slobodnom pristupu informacijama dužna da donese rješenje po podnijetom zahtjevu u zakonskom roku u roku od 15 dana.

Sa iznijetih razloga, shodno članu 38 Zakona o slobodnom pristupu informacijama i člana 129 Zakona o upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**