**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-3459-2/17**

**Podgorica, 20. 10. 2017. godine**

Agencija za zaštitu ličnih podataka i slobodan pristup informacijama - Savjet Agencije je, rješavajući po žalbi NVO Mans br. 17/113297 od 28.08.2017. godine, izjavljene zbog povrede pravila postupka-nedonošenja rješenja Ekonomskog fakulteta, na osnovu člana 38 Zakona o slobodnom pristupu informacijama („Sl.list Crne Gore, br.44/12 i 30/17) člana 129 Zakona o upravnom postupku („Sl.list Crne Gore, br.056/14, 020/15 , 040/15 i 037/17) je na sjednici održanoj dana 13.10.2017. godine, donio:

**R J E Š E NJ E**

Žalba se usvaja.

Nalaže se Ekonomskom fakultetu da donese rješenje po zahtjevu za slobodan pristup informacijama NVO Mans br. 17/113297 od 21.06.2017. godine u roku od 15 dana od prijema rješenja.

**O b r a z l o ž e nj e**

Zbog povrede pravila postupka-nedonošenja rješenja Ekonomskog fakulteta, podnosilac zahtjeva za pristup informaciji je uložio žalbu. U žalbi se navodi da su dana 21.06.2017. godine podnijeli zahtjev za pristup informacijama i to kopije: liste angažovanih saradnika po osnovu Ugovora o pružanju konsultantskih usluga od dana 21.07.2010.giodine, zaključenog između Saqvjeta za privatizaciju i Univerziteta Crne Gore – Ekonomskog fakulteta. Predloženo je da Savjet Agencije sprovede postupak i naloži donošenje rješenja po zahtjevu za slobodan pristup informacijama.

Nakon razmatranja spisa predmeta i žalbenih navoda Savjet Agencije nalazi da je žalba osnovana.

Član 35 Zakona o slobodnom pristupu informacijama propisuje da se žalba protiv akta o zahtjevu za pristup informaciji može izjaviti zbog povrede pravila postupka, nepravilno i nepotpuno utvrđenog činjeničnog stanja i pogrešne primjene materijalnog prava.

Član 31 Zakona o slobodnom pristupu informacijama propisuje da je organ vlasti dužan da o zahtjevu za pristup informaciji donese rješenje i dostavi ga podnosiocu zahtjeva u roku od 15 dana od dana podnošenja urednog zahtjeva.

Član 38 stav 1 Zakona o slobodnom pristupu informacijama propisuje da je Agencija dužna da po žalbi na akt o zahtjevu za pristup informaciji donese rješenje i dostavi ga ponosiocu žalbe, u roku od 15 dana od dana podnošenja žalbe.

Agencija za zaštitu ličnih podataka i slobodan pristup informacijama dana 06.09.2017. godine na osnovu člana 40 stav 1 tačka 1 Zakona o slobodnom pristupu informacijama podnijela prvostepenom organu zahtjev za dostavljanje Izjašnjenja br. 07-42-8801-1/17 od 06.09.2017. godine na osnovu 129 Zakona o upravnom postupku i zatražila dostavljanje izjašnjenja, uz navođenja razloga zbog čega prvostepeni organ nije u roku donio rješenje, odnosno akt, po podnijetom zahtjevu za slobodan pristup informacijama. Prvostepeni organ je dana 15.09.2017. godine dostavio akt br. 01/2409 u kome naviode da se Ekonomski fakultet Univerziteta Crne Gore dopisom br. 01/1840 od 06.07.2017. godine obratio Savjetu za privatizaciju za davanje saglasnosti za dostavljanje informacije, te da je isti odgovor na zahtjev za davanje saglasnosti za dostavljanje informacije dostavio Ekonomskom fakultetu dana 30.08.2017. godine. Zbog navedenih razloga Ekonomski fakultet nije donio rješenje u roku od 15 dana od dana prijema zahtjeva za slobodan pristup informacijama.

Savjet Agencije je uvidom u spise predmeta utvrdio da prvostepeni organ nije imao opravdani razlog zašto nije u roku od 15 dana od prijema zahtjeva donio odluku i istu dostavio stranci, o čemu nema urednog dokaza u spisima predmeta. Iz ovog razloga je utvrđena povreda pravila postupka učinjena od strane prvostepenog organa, a na osnovu raznmatranja spisa predmeta po izjavljenoj žalbi podnosioca zahtjeva za slobodan pristup informacijama.

U konkretnom predmetu, Ekonomski fakultet nije donijela rješenje po osnovu podnijetog zahtjeva za slobodan pristup informacijama NVO Mans br. 17/113297 od 21.06.2017. godine u zakonskom roku. Ekonomski fakultet je prema članu 31 Zakona o slobodnom pristupu informacijama dužan da donese rješenje po podnijetom zahtjevu u zakonskom roku u roku od 15 dana od dana prijema ovog rješenja.

Sa iznijetih razloga, shodno članu 38 Zakona o slobodnom pristupu informacijama i člana 129 Zakona o upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE**

**Predsjednik, Muhamed Gjokaj**