**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UPII 07-30-1760-2/17**

**Podgorica, 02.10.2017.godine**

Agencija za zaštitu ličnih podataka i slobodan pristup informacijama-Savjet Agencije , rješavajući po žalbi Veterinarske ambulante „ Gorašević “ Nikšić UPII 07-30-1760-1/17 od 17.05.2017.godine, izjavljene povodom povrede pravila postupka-nedonošenja rješenja Ministarstva poljoprivrede i ruralnog razvoja - Uprave za bjezbjednost hrane, veterinu i fitosanitarne poslove, na osnovu člana 38 Zakona o slobodnom pristupu informacijama (“Sl.list Crne Gore”, br.44/12 i 030/17) i člana 235 stav 1 Zakona o opštem upravnom postupku (“Sl.list Crne Gore”, br.60/03, 73/10 i 32/11) je na sjednici održanoj dana 19.06.2017. godine donio:

**R J E Š E NJ E**

Žalba se odbija kao neosnovana.

**O b r a z l o ž e nj e**

Prvostepeni organ Ministarstvo poljoprivrede i ruralnog razvoja - Uprava za bjezbjednost hrane, veterinu i fitosanitarne poslove je donijela rješenje br.060-323/17-0301-1623/2 od 12.05.2017.godine a po osnovu podnijetog zahtjeva za slobodan pristup informacijama Veterinarske ambulante „ Gorašević “ Nikšić od 28.04.2017.godine.

U žalbi se u bitnom navodi da je žalilac podnio zahtjev za slobodan pristup informacijama 28.04.2017.godine te da nadležni organ saglasno članu 31 stav 1 Zakona o slobodnom pristupu informacijama nije donio rješenje u zakonskom previdjenom roku. Predlaže da drugostepeni organ usvoji žalbu i donese rješenje po podnijetom zahtjevu .

Nakon razmatranja spisa predmeta i žalbenih navoda Savjet Agencije je našao da je žalba neosnovana.

Član 235 Zakona o opštem upravnom postupku propisuje da drugostepeni organ će odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana.

Savjet Agencije utvrdivši da je Ministarstvo poljoprivrede i ruralnog razvoja - Uprava za bjezbjednost hrane, veterinu i fitosanitarne poslove je donijela rješenje br.060-323/17-0301-1623/2 od 12.05.2017.godine, te je uputio Veterinarskoj ambulanti „Gorašević“ Nikšić dopis br. 07-43-6051-1/17 od 25.05.2017.godine, povodom odustanka od žalbe. Veterinarska ambulanta „ Gorašević“ Nikšić je u ostavljenom roku od 5 dana dostavila traženo izjašnjenje u vezi mogućeg povlačenja izjavljene žalbe zbog povrede pravila postupka Ministarstva poljoprivrede i ruralnog razvoja - Uprave za bjezbjednost hrane, veterinu i fitosanitarne poslove i obavijestiila Agenciju dopisom 07-43-6051-2/17 da ne odustaje od žalbe. Obzirom da je Savjet Agencije ustanovio da, u konkretnom slučaju, ne postoji ćutanje administracije, odnosno da je po podnijetom zahtjevu odlučeno rješenjem br.060-323/17-0301-1623/2 od 12.05.2017.godine Ministarstva poljoprivrede i ruralnog razvoja - Uprave za bjezbjednost hrane, veterinu i fitosanitarne poslove, pa žalbu odbija kao neosnovanu. Savjet Agencije je uvidom u rješenje br.060-323/17-0301-1623/2 od 12.05.2017.godine Ministarstva poljoprivrede i ruralnog razvoja - Uprave za bjezbjednost hrane, veterinu i fitosanitarne poslove utvrdio da nije izvršena povreda pravila postupka i da je Ministarstvo poljoprivrede i ruralnog razvoja - Uprava za bjezbjednost hrane, veterinu i fitosanitarne poslove postupila po zahtjevu za slobodan pristup informacijama i isti akt dostavila podnosiocu zahtjeva.

Savjet Agencije je cijenio i ostale navode iz žalbe, pa je našao da nijesu od uticaja za drukčije rješavanje u ovoj pravnoj stvari.

Sa iznijetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**