**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-2931-2/16**

**Podgorica, 26.01.2017.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi NVO Mans br.16/97851 od 12.10.2016. godine izjavljene radi poništaja akta Ministarstva saobraćaja i pomorstva UP I broj: 340/16-12-99/2 od 23.09.2016.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 29.12.2016. godine, donio:

**R J E Š E NJ E**

Žalba se odbija kao neosnovana

**O b r a z l o ž e nj e**

Prvostepeni organ je donio akt UP I broj: 340/16-12-99/2 od 23.09.2016. godine, kojim obavještava podnosioca zahtjeva za slobodan pristup informacijama broj 16/97851 kojim je tražen pristup sledećim informacijama: putnim nalozima za upravljanje službenim vozilima za period od 22.08.2016. do 28.08.2016. godine. U daljem navode da shodno članu 26 stav 2 Zakona o slobodnom pristupu informacijama, obavještavaja da se tražena informacija može naći na web sajtu Ministarstva saobraćaja i pomorstva.

Protiv ovog akta u zakonskom roku podnosilac zahtjeva je uložio žalbu. U žalbi se u bitnom navodi da se akt pobija zbog nepotpuno i nepravilno utvrđenog činjeničnog stanja i povrede pravila postupka. Da je dana 05.09.2016. godine upućen zahtjev za pristup informacijama kojim je od Ministarstva saobraćaja i pomorstva traženo da dostavi kopiju svih izdatih putnih naloga za upravljanje službenim vozilima za period od 22/08/2016 do 28/08/2016., dokument treba da uključuje: evidenciju troškova goriva i maziva i evidenciju kretanja vozila, provedenog vremena i učinka. Navodi se da je dana 28.09.2016. godine Ministarstvo saobraćaja i pomorstva dostavilo akt UP I broj: 340/16-12-99/2 od 23.09.2016.godine kojim obavjestava da je tražena informacija javno objavljena na sajtu tog organa. Žalilac ističe da je u postupku donošenja osporenog akta prvostepeni organ na štetu žalioca povrijedio zakon, te da shodno odredbi člana 26 stav 1 Zakona o slobodnom pristupu informacijama, organ vlasti nije dužan da omogući putem e-maila pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti, te da je prema stavu 2 istog člana propisano u slučaju iz stava 1 ovo člana organ vlasti dužan je da, u roku od pet dana od dana podnošenja zahtjeva, u pisanoj formi obavijesti podnosioca zahtjeva o tome gdje je i kada tražena informacija javno objavljena. Žalilac ističe da je pretragom internet stranice, na koju prvostepeni organ upućuje, pronašao putne naloge za navedeni period, međutim isti ne sadrže sve potrebne podatke i nijesu u skladu sa obrascem putnog naloga koji je definisan Pravilnikom o obrascu putnog naloga, načinu njegovog izdavanja i vođenju evidencije izdatih putnih naloga. Kako je prvostepeni organ je izostavio djelove obrasca koji su definisani pravilnikom: evidenciju utroška goriva i maziva, evidencija kretanja vozila, provedenog vremena i učinka iz istog nije moguće utvrditi da li je došlo do zloupotrebe vozila u predizbornim kampanjama. Žalilac u bitnom navodi da je, shodno navedenom, nesporno da prvostepeni organ nije objavio informaciju traženu zahtjevom, već se na istoj nalazi nepotpun putni nalog, koji je kao takav neupotrebljiv. Prema tome, kako su predmet zahtjeva bili puni nalozi sa svim potrebnim informacijama, a prema navedenom Pravilniku, jasno je da informacije na koje nas prvostepeni organ upućuje ne odgovaraju traženim. Naime, žalilac ističe da informacija na koju Ministarstvo saobraćaja i pomorstva upućuje nije relevantna, niti suštinski odgovara informaciji traženoj zahtjevom za slobodan pristup informacijama, zbog čega je prvostepeni organ pogrešno utvrdio činjenično stanje i na osnovu toga pogrešno ograničio pristup traženoj informaciji. Predlaže da Savjet Agencije poništi akt Ministarstva saobraćaja i pomorstva akt UP I broj: 340/16-12-99/2 od 23.09.2016.godine i meritorno odluči.

Nakon razmatranja spisa predmeta, žalbenih navoda, i neposrednog uvida u putne naloge kao i na linku http://www.minsaob.gov.me/vodic na kom je objavljena tražena informacija zahtjevom za slobodan pristup informacijama br. 16/97851 i to: Nalog za kontrolu upotrebe službenih i drugih vozila i potrošnje goriva broj N 001205, Nalog za kontrolu upotrebe službenih i drugih vozila i potrošnje goriva broj N 000704, Nalog za kontrolu upotrebe službenih i drugih vozila i potrošnje goriva broj N 000754, Nalog za kontrolu upotrebe službenih i drugih vozila i potrošnje goriva broj N 000604, Nalog za kontrolu upotrebe službenih i drugih vozila i potrošnje goriva broj N007761, Nalog za kontrolu upotrebe službenih i drugih vozila i potrošnje goriva broj 01-28/1 od 23.08.2016. godine, Putni nalog za službeno i drugo vozilo N 000751, Nalog za kontrolu upotrebe službenih i drugih vozila i potrošnju goriva regisarskog broja BR CG 035 od 22.08.2016. godine, Nalog za kontrolu upotrebe službenih i drugih vozila i potrošnju goriva regisarskog broja BR CG 037 od 23.08.2016. godine, Nalog za kontrolu upotrebe službenih i drugih vozila i potrošnju goriva regisarskog broja BR CG 215 od 22.08.2016. godine, Nalog za kontrolu upotrebe službenih i drugih vozila i potrošnju goriva marke i tip Dačija Duster od 22.08.2016. godine, Nalog za kontrolu upotrebe službenih i drugih vozila i potrošnje goriva registarskog broja BR CG 033 od 22.08.2016. godine, Putni nalog za službeno i drugo vozilo broj N 3624, Putni nalog za službeno i drugo vozilo broj N 001375, Putni nalog za službeno i drugo vozilo broj N 001377, Putni nalog za službeno i drugo vozilo broj N 001380, Putni nalog za službeno i drugo vozilo broj N 001381, Putni nalog za službeno i drugo vozilo broj N 000013, Putni nalog za službeno i drugo vozilo broj N 000012, Putni nalog za službeno i drugo vozilo broj N 000011, Putni nalog za službeno i drugo vozilo broj N 001658, Putni nalog za službeno i drugo vozilo broj N 001657, Savjet Agencije je našao da je žalba neosnovana.

Savjet Agencije je nedvosmisleno utvrdio da se sadržaj putnih naloga ne razlikuje od onoga što je objavljeno na internet stranici na linku http://www.minsaob.gov.me/vodic .

Član 235 Zakona o opštem upravnom postupku propisuje da će drugostepeni organ odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana. Članom 26 Zakona o slobodnom pristupu informacijama propisano je da organ vlasti nije dužan da omogući pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti te je organ vlasti dužan, u roku od pet dana od dana podnošenja zahtjeva, u pisanoj formi, obavijesti podnosioca zahtjeva o tome gdje je i kada tražena informacija javno objavljena. Kako je Ministarstvo saobraćaja i pomorstva u zakonskom roku podnosiocu zahtjeva dostavilo obavještenje akt UP I broj: 340/16-12-99/2 od 23.09.2016.godine u kom se navodi da su tražene informacije javno dostupne na internet stranici Ministarstva saobraćaja i pomorstva http://www.minsaob.gov.me/vodici na kom je objavljena tražena informacija i to: Nalog za kontrolu upotrebe službenih i drugih vozila i potrošnje goriva broj N 001205, Nalog za kontrolu upotrebe službenih i drugih vozila i potrošnje goriva broj N 000704, Nalog za kontrolu upotrebe službenih i drugih vozila i potrošnje goriva broj N 000754, Nalog za kontrolu upotrebe službenih i drugih vozila i potrošnje goriva broj N 000604, Nalog za kontrolu upotrebe službenih i drugih vozila i potrošnje goriva broj N007761, Nalog za kontrolu upotrebe službenih i drugih vozila i potrošnje goriva broj 01-28/1 od 23.08.2016. godine, Putni nalog za službeno i drugo vozilo N 000751, Nalog za kontrolu upotrebe službenih i drugih vozila i potrošnju goriva regisarskog broja BR CG 035 od 22.08.2016. godine, Nalog za kontrolu upotrebe službenih i drugih vozila i potrošnju goriva regisarskog broja BR CG 037 od 23.08.2016. godine, Nalog za kontrolu upotrebe službenih i drugih vozila i potrošnju goriva regisarskog broja BR CG 215 od 22.08.2016. godine, Nalog za kontrolu upotrebe službenih i drugih vozila i potrošnju goriva marke i tip Dačija Duster od 22.08.2016. godine, Nalog za kontrolu upotrebe službenih i drugih vozila i potrošnje goriva registarskog broja BR CG 033 od 22.08.2016. godine, Putni nalog za službeno i drugo vozilo broj N 3624, Putni nalog za službeno i drugo vozilo broj N 001375, Putni nalog za službeno i drugo vozilo broj N 001377, Putni nalog za službeno i drugo vozilo broj N 001380, Putni nalog za službeno i drugo vozilo broj N 001381, Putni nalog za službeno i drugo vozilo broj N 000013, Putni nalog za službeno i drugo vozilo broj N 000012, Putni nalog za službeno i drugo vozilo broj N 000011, Putni nalog za službeno i drugo vozilo broj N 001658, Putni nalog za službeno i drugo vozilo broj N 001657. Savjet Agencije je utvrdio da je Ministrastvo saobraćaja i pomorstva primjenio materijalno pravo i član 26 Zakona o slobodnom pristupu informacijama, na način što je obavještenjem dalo jasan link http://www.minsaob.gov.me/vodici gdje se može pronaći tražena informacija na internet stranici Ministarstvo saobraćaja i pomorstva te je našao da je žalba neosnovana. Žalbeni navodi koji se odnose na osporavanje kvaliteta objavljene informacije nijesu predmet nadležnosti Agencije za zaštitu ličnih podataka i slobodan pristup informacijama već samo činjenica da li je informacija koja je predmet zahtjeva za slobodan pristup informacijama javno objavljena što je utvrđeno uvidom u intenet stranicu Ministarstva saobraćaja i pomorstva i dokumetaciju dostavljenu od strane prvostepenog organa, te upućujemo podnosioca na nadležan organ Agenciju za sprečavanje korupcije i druge organe koji su zaduženi da prate kvalitet objavljenih informacija.

Sa iznijetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**