**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UPII 07-30-1244-2/17**

**Podgorica, 22.09.2017.godine**

Agencija za zaštitu ličnih podataka i slobodan pristup informacijama-Savjet Agencije , rješavajući po žalbi prof.dr X X UPII 07-30-1244-1/17 od 28.03.2017.godine, izjavljene povodom povrede pravila postupka-nedonošenja rješenja Univerziteta Crne Gore, na osnovu člana 38 Zakona o slobodnom pristupu informacijama (“Sl.list Crne Gore”, br.44/12 i 030/17) i člana 235 stav 1 Zakona o opštem upravnom postupku (“Sl.list Crne Gore”, br.60/03, 73/10 i 32/11) je na sjednici održanoj dana 19.06.2017. godine donio:

**R J E Š E NJ E**

Žalba se odbija kao neosnovana.

**O b r a z l o ž e nj e**

Prvostepeni organ Univerzitet Crne Gore donio akt br.01-725/3 od 11.04.2017.godine a po osnovu podnijetog zahtjeva za slobodan pristup informacijama prof.dr X X br.01-725 od 02.03.2017.godine.

Podnosilac zahtjeva je dana 28.03.2017. godine podnio žalbu zbog povrede pravila postupka- ćutanja administracije. U žalbi se u bitnom navodi da se žalilac dana 01.03.2017.godine obratio pismenim zahtjevom Unverzitetu Crne Gore i tražio da mu se dozvoli pristup informacijama u posjedu Univerziteta, a koje se odnose na: O radnom statusu zaposlenih na Pravnom fakultetu i Fakultetu političkih nauka u Podgorici; Da li je pravosnažnu i izvršnu presudu Osnovnog suda u Podgorici P.br. 3138/04 primio Univerzitet Crne Gore, odnosno Pravni fakultet u Podgorici, da li su postupili po njoj; Da li naprijed označena presuda Osnovnog suda u Podgorici ima veze sa predmetom Osnovnog suda u Podgorici P.br.2187/13, ako ima veze da li se povodom iste stvari pred Osnovnim sudom u Podgorici vodi sudski postupak pod oznakom P.br. 2187/2013. Podnosilac navodi da pristup traženim informacijama nije ostvario do momenta podneska žalbe na način i u obliku koji odgovara njegovim mogućnostima i potrebama, u roku za rješavanje o zahtjevu. Iz tog razloga se obratio Agenciji za zaštitu ličnih podataka i slobodan pristup informacijama sa molbom da u okviru svojih ovlašćenja utvrđenih Zakonom kojim se uređuje opšti upravni postupak, sprovede sve radnje po ovoj žalbi i meritorno odluči po istoj.

Nakon razmatranja spisa predmeta i žalbenih navoda Savjet Agencije je našao da je žalba neosnovana.

Član 235 Zakona o opštem upravnom postupku propisuje da drugostepeni organ će odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana.

Savjet Agencije utvrdio da je Univerzitet Crne Gore postupio po podnijetom zahtjevu i donijeo akt br.01-725/3 od 11.04.2017.godine, te je uputio prof.dr X X dopis br. 07-42-4547-3/17 od 15.05.2017.godine, povodom odustanka od žalbe. Prof.dr X X je u ostavljenom roku od 5 dana dostavio traženo izjašnjenje u vezi mogućeg povlačenja izjavljene žalbe zbog povrede pravila postupka Univerziteta Crne Gore i obavijestio Agenciju dopisom 07-42-4574-4/17 da ne odustaje od žalbe.

Obzirom da je Savjet Agencije ustanovio da, u konkretnom slučaju, ne postoji ćutanje administracije, odnosno da je po podnijetom zahtjevu odlučeno aktom br.01-725/3 od 11.04.2017.godine Univerziteta Crne Gore, pa žalbu odbija kao neosnovanu. Savjet Agencije je uvidom u akt br. 01-725/3 od 11.04.2017.godine Univerziteta Crne Gore utvrdio da nije izvršena povreda pravila postupka i da je Univerzitet Crne Gore postupio u skladu sa članom 20 stav 4 Zakona o slobodnom pristupu informacijama koji propisuje da ukoliko organ vlasti nije u posjedu tražene informacije dužan je da, bez odlaganja, ako zna koji je organ nadležan za postupanje po zahtjevu za pristup informaciji, uputi zahtjev nadležnom organu vlasti i da o tome obavijesti podnosioca zahtjevu, i prvostepeni organ je isti akt dostavio podnosiocu zahtjeva.

Savjet Agencije je cijenio i ostale navode iz žalbe, pa je našao da nijesu od uticaja za drugačije rješavanje u ovoj pravnoj stvari.

Sa iznijetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**