**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-2032-2/16**

**Podgorica,08.06.2017.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi NVO Mans br. 16/96648,16/96649, 16/96650, 16/96651 i 16/96652 od 01.09.2016.godine izjavljene radi poništaja akta Ustavnog suda Crne Gore Su.br. 683/16-1, 684/16-1, 685/16-1, 686/16-1 i 687/16-1 od 15.08.2016.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 21.10.2016. godine, donio:

**R J E Š E NJ E**

Žalba se odbija kao neosnovana

**O b r a z l o ž e nj e**

Prvostepeni organ je donio akt Su. br. 683/16-1, 684/16-1, 685/16-1, 686/16-1 i 687/16-1 od 15.08.2016.godine kojim obavještava podnosioca zahtjeva br. 16/96648,16/96649, 16/96650, 16/96651 i 16/96652 od 12.08.2016. godine, da je za dostavljanje kopije informacija: analitičkih kartica svih računa (za periode od 18.07.2016. godine do 24.07.2016.godine; 18.07.2016. godine do 31.07.2016.godine i od 25.07.2016. godine do 31.07.2016.godine ), koje institucija ima u svom posjedu i koje je dužna objavljivati sedmodnevno (u skladu sa čl.28 stav 3 Zakona o finansiranju političkih subjekata i izbornih kampanja ) koje sadrže najmanje: broj konta/naloga, naziv korisnika budžeta (organa koji su uključeni u analitičku karticu) naziv dobavljača, izvor sredstava, broj budžetske linije, datum plaćanja, iznos plaćanja i svrhu plaćanja/naziv konta GK, svih izdatih putnih naloga za upravljanje službenim vozilima (za period od 18.07.do 24.07.2016.godina i od 25.07.do 31.07.2016.godinekoje su svi državni organi, organi državne uprave, organi lokalne samouprave, organi lokalne uprave, javna preduzeća, javne ustanove, državni fondovi i privredna društva čiji je osnivač i/ili većinski ili djelimični vlasnik država ili jedinica dužni da objavljuju svakodnevno (u skladu sa čl.32 st.3 Zakona o finansiranju političkih subjekata i izbornih kampanja) koji sadrže sve informacije u skladu sa Pravilnikom o obrascu putnog naloga, načinu njegovog izdavanja i vođenju evidencije izdatih putnih naloga, da su tražene informacije objavljene na internet stranici Ustavnog suda Crne Gore [www.ustavnisud.me](http://www.ustavnisud.me), u dijelu „Informacije“.

Protiv ovog akta u zakonskom roku podnosilac zahtjeva je uložio žalbu. U žalbi se u bitnom navodi da se akt pobija zbog nepotpuno i nepravilno utvrđenog činjeničnog stanja i povrede pravila postupka. Da je dana 12.08.2016. godine upućen zahtjev za pristup informacijama kojim je od Ustavnog suda Crne Gore traženo da dostavi kopije analitičkih kartica svih računa (za periode od 18.07.2016. godine do 24.07.2016.godine; 18.07.2016. godine do 31.07.2016.godine i od 25.07.2016. godine do 31.07.2016.godine ), koje institucija ima u svom posjedu i koje je dužna objavljivati sedmodnevno (u skladu sa čl.28 stav 3 Zakona o finansiranju političkih subjekata i izbornih kampanja ) koje sadrže najmanje: broj konta/naloga, naziv korisnika budžeta (organa koji su uključeni u analitičku karticu) naziv dobavljača, izvor sredstava, broj budžetske linije, datum plaćanja, iznos plaćanja i svrhu plaćanja/naziv konta GK, svih izdatih putnih naloga za upravljanje službenim vozilima (za period od 18.07.do 24.07.2016.godina i od 25.07.do 31.07.2016.godinekoje su svi državni organi, organi državne uprave, organi lokalne samouprave, organi lokalne uprave, javna preduzeća, javne ustanove, državni fondovi i privredna društva čiji je osnivač i/ili većinski ili djelimični vlasnik država ili jedinica dužni da objavljuju svakodnevno (u skladu sa čl.32 st.3 Zakona o finansiranju političkih subjekata i izbornih kampanja) koji sadrže sve informacije u skladu sa Pravilnikom o obrascu putnog naloga, načinu njegovog izdavanja i vođenju evidencije izdatih putnih naloga. Navodi se da je dana 18.08.2016.godine Ustavni sud Crne Gore dostavio akt br.683/16-1, 684/16-1, 685/16-1, 686/16-1 i 687/16-1 od dana 15.08.2016.godine kojim obavještava žalioca da su tražene informacije javno objavljene na zvaničnom sajtu organa u dijelu „informacije“. Žalilac ističe da je u postupku donošenja osporenog akta prvostepeni organ je na štetu žalioca povrijedio zakon, te da shodno odredbi člana 26 stav 1 Zakona o slobodnom pristupu informacijama, organ vlasti nije dužan da omogući putem e-maila pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti, te da je prema stavu 2 istog člana propisano u slučaju iz stava 1 ovo člana organ vlasti dužan je da, u roku od pet dana od dana podnošenja zahtjeva, u pisanoj formi obavijesti podnosioca zahtjeva o tome gdje je i kada tražena informacija javno objavljena. Žalilac navodi da je pretragom internet stranice, na koju prvostepeni organ upućuje, pronašao nepotpune analitičke kartice i putne naloge. Na taj način bio je objavljen samo dio informacija koje nijesu bile dovoljne za utvrđivanje činjenica o raspoređivanju navedenih sredstava u predizbornom periodu, te se nije moglo utvrditi da li je došlo do zloupotrebe državnih sredstava. Takođe objavljeni putni nalozi, kako navodi žalilac, koji se nalaze na navedenoj internet stranici ne sadržr sve potrebne podatke i nijesu u skladu sa obrascem putnog naloga koji je definisan Pravilnikom o obrascu putnog naloga, načinu njegovog izdavanja i vođenju evidencije izdatih putnih naloga / uredbom o uslovima i načinu korišćenja prevoznih sredstava u svojini Crne Gore. Naime, prvostepeni organ je objavio samo prvu stranicu putnog naloga izostavljajući: evidenciju utroška goriva i maziva, evidenciju kretanja vozila, provedenog vremena i učinka, pa iz istog nije moguće utvrditi da li je došlo do zloupotrebe službenih vozila u predizbornim kampanjama. Žalilac navodi da su predmet zahtjeva analitičke kartice iz kojih se jasno mogu vidjeti broj konta/naloga, naziv korisnika budžeta, naziv dobavljača, izvor sredstava, broj budžetske linije, datum plaćanja, iznos plaćanja i svrhu plaćanja/naziv konta GK kao i putn nalozi sa svim potrebnim informacijama, taksativno navedeni u zahtjevu , a u skladu sa Pravilnikom/Uredbom. Imajući u vidu navedeno, dalje navodi žalilac, jasno je da informacije na koje upućuje prvostepeni organ ne odgovaraju traženim, te iz istih nije moguće utvrditi da li je došlo do zloupotrebe službenih vozila u predizbornom kampanjama. Nadalje navodi da informacija na koju upućuje prvostepeni organ nijesu relevantne, niti suštinski odgovaraju informaciji traženoj zahtjevom za sobodan pristup informacijama, zbog čega žalilac ističe da je prvostepeni organ pogrešno utvrdio činjenično stanje i na osnovu toga pogrešno ograničio pristup traženoj informaciji. Osim toga članom 30 Zakona o slobodnom pristupu informacijama propisano je da o zahtjevu za pristup inforrmacijama organ vlasti odlučuje rješenjem kojim odobrava pristup traženoj informaciji ili njenom dijelu ili zahtjev odbija. Kako osporeni akt predstavlja obavještenje, žalilac ukazuje na to da u konkretnom slučaju od strane prvostepenog organa nije postupljeno shodno navedenoj zakonskoj odredbi, te da ospotreni akt ne ispunjava zakonom propisanu formu. Osporeni akt nije donijet u zakonski propisanoj formi, a shodno članu 203 Zakona o opštem upravnom postupku, te apsolutno ne sadrži ni jedan razlog koji bi upućivao na valjanu odluku u konkretnom slučaju i način na koji je prilikom donošenja istog nije primijenjen bilo kakav propis, zbog čega je osporeni akt nerazumljiv i nezakonit. Obzirom da je donošenjem osporenog akta uskraćeno zakonsko pravo na slobodan pristup informacijama na njegovu štetu, žalilac blagovremeno izjavljuje žalbu i predlaže da Savjet Agencije poništi akt Ustavnog suda Crne Gore Su. br. 683/16-1, 684/16-1, 685/16-1, 686/16-1 i 687/16-1 od 15.08.2016.godine i meritorno odluči.

Nakon razmatranja spisa predmeta, žalbenih navoda, i neposrednog uvida u analitičke kartice i putne naloge, kao i na linku prvostepenog organa [www.ustavnisud.me](http://www.ustavnisud.me), u dijelu „Informacije“ na kom je objavljena tražena informacija zahtjevom za slobodan pristup informacijama br. 16/96648, 16/96649, 16/96650, 16/96651 i 16/96652 i to: Pregled izvršenih plaćanja u periodu od 25.07.do 31.07.2016.godine , Pregled izvršenih plaćanja u periodu od 18.07.do 24.07.2016.godine i Pregled izvršenih plaćanja u periodu od 12.07.do 17.07.2016.godine te Putni nalog za službeno i drugo vozilo br.001360 od 25.07.2016.godine za period od 25.07.2016.do 31.07.2016.godine, Putni nalog za službeno i drugo vozilo br.001355 od 25.07.2016.godine za period od 18.07.2016.do 24.07.2016.godine, Savjet Agencije je našao da je žalba neosnovana.

Savjet Agencije je nedvosmisleno utvrdio da se sadržaj putnih naloga i analitičkih kartica u koje je imao uvid ne razlikuje od onoga što je objavljeno na internet stranici na linku [www.ustavnisud.me](http://www.ustavnisud.me), u dijelu „Informacije“

Član 235 Zakona o opštem upravnom postupku propisuje da će drugostepeni organ odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana. Članom 26 Zakona o slobodnom pristupu informacijama propisano je da organ vlasti nije dužan da omogući pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti te je organ vlasti dužan, u roku od pet dana od dana podnošenja zahtjeva, u pisanoj formi, obavijesti podnosioca zahtjeva o tome gdje je i kada tražena informacija javno objavljena. Kako je Ustavni sud Crne Gore u zakonskom roku podnosiocu zahtjeva dostavila obavještenje Su. br. 683/16-1, 684/16-1, 685/16-1, 686/16-1 i 687/16-1 od 15.08.2016.godine u kom se navodi da su tražene informacije javno dostupne na sajtu ovog organa, te je Savjet Agencije neposrednim uvidom na [www.ustavnisud.me](http://www.ustavnisud.me), u dijelu „Informacije“ utvrdio da su objavljene tražene informacije i to: Pregled izvršenih plaćanja u periodu od 25.07.do 31.07.2016.godine , Pregled izvršenih plaćanja u periodu od 18.07.do 24.07.2016.godine i Pregled izvršenih plaćanja u periodu od 12.07.do 17.07.2016.godine te Putni nalog za službeno i drugo vozilo br.001360 od 25.07.2016.godine za period od 25.07.2016.do 31.07.2016.godine, Putni nalog za službeno i drugo vozilo br.001355 od 25.07.2016.godine za period od 18.07.2016.do 24.07.2016.godine, Savjet Agencije je utvrdio da je Ustavni sud Crne Gore pravilno primjeni materijalno pravo i član 26 Zakona o slobodnom pristupu informacijama, na način što je obavještenjem dalo jasno obavještenje gdje se može pronaći tražena informacija na internet stranici Ustavnog sud Crne Gore, te je našao da je žalba neosnovana. Žalbeni navodi koji se odnose na osporavanje kvaliteta objavljene informacije nijesu predmet nadležnosti Agencije za zaštitu ličnih podataka i slobodan pristup informacijama već samo činjenica da li je informacija koja je predmet zahtjeva za slobodan pristup informacijama javno objavljena što je utvrđeno uvidom u intenet stranicu Ustavnog suda Crne Gore i dokumetaciju dostavljenu od strane prvostepenog organa, te upućujemo podnosioca na nadležan organ Agenciju za sprečavanje korupcije i druge organe koji su zaduženi da prate kvalitet objavljenih informacija.

Sa iznijetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**