**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-3072-2/16**

**Podgorica, 26.04.2017.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi NVO Mans br. 16/100109; 16/100110; 16/100111 od 05.10.2016. godine izjavljene radi poništaja akta Sekretarijata za privredu, razvoj i finansije Opštine Gusinje broj: 005-1905 od dana 21.09.2016.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 29.12.2016. godine, donio:

**R J E Š E NJ E**

Žalba se odbija kao neosnovana

**O b r a z l o ž e nj e**

Prvostepeni organ je donio akt broj: 005-1905 od dana 21.09.2016.godine, po dopisima broj 16/100108-109-110-111-112, svi od 19.09.2016. godine, kojim obavještava podnosioca zahtjeva da su tražene podatke poslali Agenciji za sprečavanje korupcije, koje Agencija objavljuje na njihovom sajtu, s obzirom da Opština Gusinje nema svoj sajt.

Protiv ovog akta u zakonskom roku podnosilac zahtjeva je uložio žalbu. U žalbi se u bitnom navodi da se akt pobija zbog nepotpuno i nepravilno utvrđenog činjeničnog stanja i povrede pravila postupka. Da je upućen set zahtjev za slobodan pristup informacijama kojim je od Sekretarijata za privredu, razvoj i finansije Opštine Gusinje traženo da dostavi kopije analitičkih kartica svih računa (za periode: od 05.09.2016 do 11.09.2016. godine), kao i svih izdatih putnih naloga za upravljanje službenim vozilima (za period od od 05.09.2016 do 11.09.2016.godine), kao i izvod iz lokalnog trezora (za period od od 05.09.2016 do 11.09.2016.godine) . Navodi se da je dana 21.09.2016. godine Sekretarijat za privredu, razvoj i finansije Opštine Gusinje dostavio akt br.005-1905 od dana 21.09.2016. godine kojim obavještava žalioca da je tražena informacije nalaze na internet stranici Agencije za sprečavanje korupcije. Žalilac ističe da je u postupku donošenja osporenog akta prvostepeni organ na štetu žalioca povrijedio zakon, te da shodno odredbi člana 26 stav 1 Zakona o slobodnom pristupu informacijama, organ vlasti nije dužan da omogući putem e-maila pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti , te da je prema stavu 2 istog člana propisano u slučaju iz stava 1 ovo člana organ vlasti dužan je da, u roku od pet dana od dana podnošenja zahtjeva, u pisanoj formi obavijesti podnosioca zahtjeva o tome gdje je i kada tražena informacija javno objavljena. Žalilac ističe da je pretragom internet stranice, na koju prvostepeni organ upućuje, utvrdio da na internet stranici nijesu objavljene analitičke kartice,dok su putni nalozi i izvodi iz trezora nepotpuni. Navode da u jednom broju objavljenih izvoda iz trezora nije prikazan naziv korisnika budžeta, dok u drugom broj istih nije prikazan naziv dobavljača. Da objavljeni putni nalozi ne sadrže podatke o utrošenom gorivu i mazivu. Navedeni način je prvostepeni organ ograničio transparentnost i kontrolu potrošnje budžetskih sredstava, jer objavljeni dio informacije nije dovoljan za utvrđivanje činjenicakako se raspoređuju navedena sredstva u predizbornom periodu, pa nije moguće utvrditi da li je došlo do zloupotrebe državnih sredstava. Žalilac takođe ističe da je pretragom internet stranice, na koju prvostepeni organ upućuje, pronašao putne naloge za navedeni period, međutim isti ne sadrže sve potrebne podatke i nijesu u skladu sa obrascem putnog naloga koji je definisan Pravilnikom o obrascu putnog naloga, načinu njegovog izdavanja i vođenju evidencije izdatih putnih naloga. Kako je prvostepeni organ izostavio djelove obrasca koji su definisani pravilnikom: evidenciju utroška goriva i maziva, evidencija kretanja vozila, provedenog vremena i učinka iz istog nije moguće utvrditi da li je došlo do zloupotrebe vozila u predizbornim kampanjama. Žalilac u bitnom navodi da je, shodno navedenom, nesporno da prvostepeni organ nije objavio informaciju traženu zahtjevom, već se na istoj nalazi nepotpun putni nalog, koji je kao takav neupotrebljiv. Nadalje, žalilac ističe da član 13 Zakona o slobodnom pristupu informacija propisuje da je organ vlasti dužan da fizičkom i pravnom licu, koje traži pristup informaciji omogući pristup informaciji ili njenom dijelu, koju posjeduje osum u slučajevima predviđenim zakonom. Predlaže da Savjet Agencije poništi akt Sekretarijata za privredu, razvoj i finansije opštine Gusinje br. 005-1905 od 21.09.2016. godine i meritorno odluči.

Nakon razmatranja spisa predmeta, žalbenih navoda, i neposrednog uvida u analitičke kartice, putne naloge, i izvod iz lokalnog trezora kao i na linku http://www.antikorupcija.me/me/kontrola-politickih-subjekata-izbornih-kampanja/podnijeti-izvjestaji-odluke/#query=gusinje na kom je objavljena tražena informacija zahtjevom za slobodan pristup br. 16/100109; 16/100110; 16/100111: Analitička kartica za period od 05.09.2016. do 11.09.2016. godine, Nalog za službeno putovanje broj 004-1843 od 09.09.2016. godine, Nalog za službeno putovanje broj 004-1844 od 09.09.2016. godine, Nalog za službeno putovanje broj 004-1845 od 09.09.2016. godine, Nalog za službeno putovanje broj 004-1846 od 09.09.2016. godine, Nalog za službeno putovanje broj 004-1847 od 09.09.2016. godine,Izvod ioz lokalnog trezora za period od 26.08.2016. go 09.09.2016. godine, Savjet Agencije je našao da je žalba neosnovana.

Savjet Agencije je nedvosmisleno utvrdio da se sadržaj analitičkih kartica, putnih naloga i izvod iz lokalon trezora ne razlikuje od onoga što je objavljeno na internet stranici na linku http://www.antikorupcija.me/me/kontrola-politickih-subjekata-izbornih-kampanja/podnijeti-izvjestaji-odluke/#query=gusinje.

Član 235 Zakona o opštem upravnom postupku propisuje da će drugostepeni organ odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana. Članom 26 Zakona o slobodnom pristupu informacijama propisano je da organ vlasti nije dužan da omogući pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti te je organ vlasti dužan, u roku od pet dana od dana podnošenja zahtjeva, u pisanoj formi, obavijesti podnosioca zahtjeva o tome gdje je i kada tražena informacija javno objavljena. Kako je Sekretarijat za privredu, razvoj i finansije Opštine Gusinje u zakonskom roku podnosiocu zahtjeva dostavila obavještenje br. 005-1905 od 21.09.2016. godine u kom se navodi da su tražene informacije javno dostupne na sajtu Agencije za sprečavanje korupcije, te je Savjet Agencije provjerom utvrdio da su objavljene na linku http://www.antikorupcija.me/me/kontrola-politickih-subjekata-izbornih-kampanja/podnijeti-izvjestaji-odluke/#query=gusinje na kom je objavljena tražena informacija i to: Analitička kartica za period od 05.09.2016. do 11.09.2016. godine, Nalog za službeno putovanje broj 004-1843 od 09.09.2016. godine, Nalog za službeno putovanje broj 004-1844 od 09.09.2016. godine, Nalog za službeno putovanje broj 004-1845 od 09.09.2016. godine, Nalog za službeno putovanje broj 004-1846 od 09.09.2016. godine, Nalog za službeno putovanje broj 004-1847 od 09.09.2016. godine,Izvod ioz lokalnog trezora za period od 26.08.2016. go 09.09.2016.godine. Savjet Agencije je utvrdio da je Sekretarijat za privredu, razvoj i finansije Opštine Gusinje pravilno primjenio materijalno pravo i član 26 Zakona o slobodnom pristupu informacijama, na način što je obavještenjem dao jasan link gdje se može pronaći tražena informacija na internet stranici Agencije za sprečavanje korupcije te je našao da je žalba neosnovana. Žalbeni navodi koji se odnose na osporavanje kvaliteta objavljene informacije nijesu predmet nadležnosti Agencije za zaštitu ličnih podataka i slobodan pristup informacijama već samo činjenica da li je informacija koja je predmet zahtjeva za slobodan pristup informacijama javno objavljena što je utvrđeno uvidom u intenet stranicu Agencije za sprecavanje korupcije i dokumetaciju dostavljenu od strane prvostepenog organa, i druge organe koji su zaduženi da prate kvalitet objavljenih informacija.

Sa iznijetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**

**po** **Radenko Lacmanović**