**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UPII 07-30-2914-2/17**

**Podgorica, 12.10.2017.godine**

Agencija za zaštitu ličnih podataka i slobodan pristup informacijama - Savjet Agencije, rješavajući po žalbi X X UPII 07-30-2914-1/17 od 15.08.2017. godine izjavljene protiv rješenja JU SMŠ Mladost Tivat UPI 763/2 od 21.07.2017. godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12 i 030/17) i člana 126 stav 4 Zakona o upravnom postupku ("Službeni list Crne Gore", br. 056/14, 020/15, 040/16 i 037/17) je na sjednici održanoj dana 10.10.2017. godine donio:

**R J E Š E NJ E**

Žalba se odbija kao neosnovana.

**O b r a z l o ž e nj e**

Prvostepeni organ je donio rješenje po osnovu podnijetog zahtjeva za slobodan pristup informacijama X X na način što je odlučeno: ” Odbija se zahtjev X X UPI 763/1 od 21.07.2017.godine kao neosnovan“. U obrazloženju rješenja navodi se da se dana 21.07.2017. godine, X X obratio JU SMŠ „Mladost" - Tivat sa zahtjevom broj UP I 763/1 da mu dostavi u fotokopiji račune za prenoćišta, ishranu i prevoz za zaposlene(autobuske, eventualne karte za vlak, avion i brod, te račune za pogonsko gorivo za sopstveni automobil) u JU SMŠ „Mladost“ Tivat za službena putovanja, za jun 2011. godine. Na osnovu člana 30 stav 3 Zakona o slobodnom pristupu informacijama je propisano da rješenje kojim se odbija zahtjev za pristup informaciji sadrži detaljno obrazloženje razloga zbog kojih se ne dozvoljava pristup traženoj informaciji. U postupku odlučivanja po podnijetom zahtjevu za slobodan pristup informacijama X X UP I 763/1 od 21.07.2017. godine JU SMŠ „Mladost" - Tivat je utvrdila da se u konkretnom slučaju radi o informaciji koja je tražena zahtjevom za slobodan pristup informacijama i to fotokopiji računa za prenoćišta, ishranu i prevoz za zaposlene(autobuske, eventualne karte za vlak, avion i brod, te račune za pogonsko gorivo za sopstveni automobil) u JU SMŠ „Mladost“ Tivat za službena putovanja, za jun 2011. godine, za koju je JU SMŠ „Mladost" Tivat utvrdila uvidom kroz računovodstvenu evidenciju da nije u posjedu tražene informacije, te je u smislu odredbe člana 30 stava 3 Zakona o slobodnom pristupu informacijama odbila zahtjev kao neosnovan iz razloga ne posjedovanja tražene informacije.

Protiv ovog rješenja u zakonskom roku podnosilac zahtjeva je uložio žalbu. U žalbi je navedeno da rješenje pobija iz svih zakonom predviđenih razloga. Zahtjevom broj UP I 763/1 od 21.07.2017. godine žalilac je tražio od JU SMŠ „Mladost“ Tivat da (shodno Zakonu o slobodnom pristupu informacijama CG) dostavi u fotokopiji račune za prenoćišta, ishranu i prevoz za zaposlene(autobuske, eventualne karte za vlak, avion i brod, te račune za pogonsko gorivo za sopstveni automobil) u JU SMŠ „Mladost“ Tivat za službena putovanja, za jun 2011. godine. JU SMŠ „Mladost“ Tivat, rješenjem UP I 763/2 od 21.07.2017. godine je odbila zahtjev UP I 763/1 od 21.07.2017. godine kao neosnovan, zbog ne posjedovanja traženih informacija. Rješenje UP I 763/2 od 21.07.2017. godine je nezakonito. Razlozi za odluku osporenim rješenjem su u suprotnosti sa činjenicama, netačno i nepotpuno je utvrđeno činjenično stanje, te je pogrešno primijenjeno materijano pravo. Naime, JU SMŠ „Mladost“ Tivat je dužna shodno propisima da posjeduje tražene informacije, Zahtjevom UP I 763/1 (od 21.07.2017. godine), te je JU SMŠ „Mladost“ Tivat žaliocu (shodno propisima) dužna dozvoliti i dostaviti tražene informacije zahtjevom UP I 763/1 od 21.07.2017. godine. U žalbi se navodi da tražene informacije-akti shodno propisima pripadaju kategorisanom dijelu registraturske građe JU SMŠ „Mladost“ Tivat sa obavezujućim rokovima za čuvanje tog dijela registraturske građe. Rokove čuvanja traženih informacija-akata određuje JU SMŠ „Mladost“ Tivat shodno propisima. Žalilac posebno napominje da postupak za izlučivanja bezvrijednog registraturskog materijala(sa prolaznim rokovima za čuvanje) pokreće imalac ovdje JU SMŠ „Mladost“ Tivat u čijem je radu taj materijal nastao, ili se kod njega (JU SMŠ „Mladost“ Tivat) nalazi po bilo kojem osnovu. Za odabir za izlučivanje registraturskog materijala imalac - JU SMŠ „Mladost“ Tivat, je dužna da formira komisiju koja je obavezna da popiše registraturski materijal saglasno utvrđenoj kategorisanoj listi sa rokovima čuvanja. Prvostepeni organ – JU SMŠ „Mladost“ Tivat nije kategorisao u registratursku građu(tražene informacije-akte) i (prvostepeni organ) nije utvrdio rok za čuvanje traženih informacija-akata, te JU SMŠ „Mladost“ Tivat nije formirala Komisiju za popis navodno bezvrijednog registraturskog materijala, te stoga, prvostepeni organ nema zapisnik koji je neophodno sastaviti nakon popisa bezvrijednog registraturskog materijala. Dakle JU SMŠ „Mladost“ Tivat, nasumice, utvrđuje da nema u posjedu (predmetnim zahtjevom) tražene informacije – akte – registraturski materijal. Žalilac predlaže da Agencija za zaštitu ličnih podataka i slobodan pristup informacijama Podgorica donese rješenje kojim se poništava rješenje JU SMŠ „Mladost“ Tivat UP I 763/2 od 21.07.2017. godine, kao nezakonito. Dana 13.09.2017.godine žalilac je podnio podnesak br. 07-43-9455-1/17 kojim traži da se odluči o predmetnoj žalbi kao i da se obaveže JU SMŠ Mladost Tivat da snosi troškove i za sastav podneska.

JU SMŠ „Mladost“ Tivat u odgovoru na žalbu u bitnom navodi dana 21.07.2017. godine, X X obratio se JU SMŠ „Mladost" - Tivat sa zahtjevom broj UP I 763/1 da mu se dostavi u fotokopiji račune za prenoćišta, ishranu i prevoz za zaposlene(autobuske, eventualne karte za vlak, avion i brod, te račune za pogonsko gorivo za sopstveni automobil) u JU SMŠ „Mladost“ Tivat za službena putovanja, za jun 2011. godine. S obzirom da je utvrdjeno da JU SMŠ Mladost Tivat nije u posjedu informacije, na osnovu člana 30 Zakona o slobodnom pristupu informacijama JU SMŠ „Mladost" - Tivat donijela je rješenje kojim je odbila zahtjev X X kao neosnovan, nakon što je utvrdila da nije u posjedu informacija traženih predmetnim zahtjevom.

Nakon razmatranja spisa predmeta, žalbenih navoda, odgovora na žalbu , Savjet Agencije nalazi da je žalba neosnovana.

Član 126 stav 4 Zakona o upravnom postupku propisuje da će drugostepeni organ će odbiti žalbu kad utvrdi da je prvostepeni postupak pravilno sproveden i da je rješenje pravilno i na zakonu zasnovano, a žalba neosnovana. Savjet Agencije, ispitujući zakonitost osporenog rješenja je utvrdio da je prvostepeni organ pravilno primjenio materijalno pravo kada je na osnovu člana 30 Zakona o slobobonom pristupu informacijama kojim je propisano da rješenje kojim se odbija zahtjev za pristup informaciji sadrži detaljno obrazloženje razloga zbog kojih se ne dozvoljava pristup traženoj informaciji odbio zahtjev za slobodan pristup informacijama jer je dao jasne raloge da nije u posjedu traženih informacija. Naime, u postupku odlučivanja po podnijetom zahtjevu za slobodan pristup informacijama X X UP I 763/1 od 21.07.2017. godine JU SMŠ „Mladost" - Tivat je utvrdila da se u konkretnom slučaju radi o informaciji i to fotokopiji računa za prenoćišta, ishranu i prevoz za zaposlene(autobuske, eventualne karte za vlak, avion i brod, te račune za pogonsko gorivo za sopstveni automobil) u JU SMŠ „Mladost“ Tivat za službena putovanja, za jun 2011. godine, za koju je JU SMŠ „Mladost" Tivat utvrdila uvidom kroz računovodstvenu evidenciju da nije u posjedu tražene informacije te je zahtjev odbijen u konkretnom slučaju kao neosnovan. Savjet Agencije nalazi u postupku preispitivanja zakonitosti osporenog rješenja da istim nijesu povrijeđene odredbe Zakona o upravnom postupku niti odredbe Zakona o slobodnom pristupu informacijama na štetu podnosica žalbe.

Savjet Agencije je cijenio i ostale navode iz žalbe, pa je našao da nijesu od uticaja za drugačije rješavanje u ovoj pravnoj stvari.

Sa iznjetih razloga, shodno članu 38 Zakona o slobodnom pristupu informacijama i člana člana 126 stav 4 Zakona o upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**