**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-3386-2/17**

**Podgorica, 28. 09.2017. godine**

Agencija za zaštitu ličnih podataka i slobodan pristup informacijama - Savjet Agencije je, rješavajući po žalbi NVO Mans br. 17/113535-113544 od 25.08.2017. godine, izjavljene zbog povrede pravila postupka-nedonošenja rješenja Elektroprivrede Crne Gore AD Nikšić, na osnovu člana 38 Zakona o slobodnom pristupu informacijama („Sl.list Crne Gore, br.44/12 i 30/17) člana 129 Zakona o upravnom postupku („Sl.list Crne Gore, br.056/14, 020/15, 040/15 i 037/17) je na sjednici održanoj dana 14. 09. 2017. godine, donio:

**R J E Š E NJ E**

Žalba se usvaja.

Nalaže se Elektroprivredi Crne Gore AD Nikšić da donese rješenje po zahtjevu za slobodan pristup informacijama NVO Mans 17/113535-113544 od 30.06.2017. godine u roku od 15 dana od prijema rješenja.

**O b r a z l o ž e nj e**

Zbog povrede pravila postupka-nedonošenja rješenja Elektroprivrede Crne Gore AD Nikšić, podnosilac zahtjeva za pristup informaciji je uložio žalbu. U žalbi se navodi da su dana 30.06.2017. godine podnijeli zahtjev za pristup informacijama i to: elaborata detaljnih geoloških istraživanja na deponiji pepela i šljake "Maljevac" Pljevlja za potrebe projekta izrade tehničke dokumentacije za nastavak korišćenja lokacije Maljevac za deponovanje nusprodukata sagorijevanja uglja iz TE Pljevlja, Rudnik uglja, Pljevlja 2016. Godine; zapisnika o otvaranju ponuda po pozivu broj 23/12 (poziv od dana 27.04.2012. godine) za izvođenje radova na stabilizaciji brane Maljevac u Pljevljima; zapisnika o ocjeni, upoređivanju i vrednovanju ponuda po pozivu broj 23/12 (poziv od dana 27.04.2012.godine) za izvođenje radova na stabilizaciji brane Maljevac u Pljevljima; tehnički dio - tehničke uslove i predmer radova - kao dijela tenderske dokumentacije za za tender broj poziva 23/12 (poziv od dana 27.04.2012.godine) za izvođenje radova na stabilizaciji brane Maljevac u Pljevljima; bankarsku garanciju za dobro izvršenje posla koju je firma Bemax dostavila Elektroprivredi Crne Gore AD Nikšić u vezi Ugovora za izvođenje radova na stabilizaciji brane Maljevac (javni poziv broj 23/12 od dana 27.04.2012. godine); bankarsku garanciju za povraćaj avansnog plaćanja koju je firma Bemax dostavila Elektroprivredi Crne Gore AD Nikšić u vezi Ugovora za izvođenje radova na stabilizaciji brane Maljevac (javni poziv broj 23/12 od dana 27.04.2012. godine); dinamičkog plana za uzvođenje radova na stabilizaciji brane Maljevac u Pljevljima koju je izabrani ponuđač "Bemax" dostavio u okviru svoje ponude na javni poziv broj 23/12 (poziv od dana 27.04.2012. godine); prve i poslednje stranice građevinskog dnevnika u vezi Ugovora za izvođenje radova na stabilizaciji brane Maljevac (javni poziv broj 23/12 od dana 27.04.2012. godine); svih uplata koje je Elektroprivreda Crne Gore AD Nikšić izvršila prema firmi "Bemax" doo Podgorica, a u vezi Ugovora za izvođenje radova na stabilizaciji brane Maljevac (javni poziv broj 23/12 od dana 27.04.2012. godine); svih aneksa Ugovora za izvođenje radova na stabilizaciji brane Maljevac (javni poziv broj 23/12 od dana 27.04.2012. godine). Predloženo je da Savjet Agencije sprovede postupak i naloži donošenje rješenja po zahtjevu za slobodan pristup informacijama.

Nakon razmatranja spisa predmeta i žalbenih navoda Savjet Agencije nalazi da je žalba osnovana.

Član 35 Zakona o slobodnom pristupu informacijama propisuje da se žalba protiv akta o zahtjevu za pristup informaciji može izjaviti zbog povrede pravila postupka, nepravilno i nepotpuno utvrđenog činjeničnog stanja i pogrešne primjene materijalnog prava.

Član 31 Zakona o slobodnom pristupu informacijama propisuje da je organ vlasti dužan da o zahtjevu za pristup informaciji donese rješenje i dostavi ga podnosiocu zahtjeva u roku od 15 dana od dana podnošenja urednog zahtjeva.

Član 38 stav 1 Zakona o slobodnom pristupu informacijama propisuje da je Agencija dužna da po žalbi na akt o zahtjevu za pristup informaciji donese rješenje i dostavi ga ponosiocu žalbe, u roku od 15 dana od dana podnošenja žalbe.

Savjet Agencije je razmatrajući spise predmeta utvrdio da je žalba NVO Mans br.17/113535-113544 od 25.08.2017.godine dostavljena Elektroprivredi Crne Gore AD Nikšić na e-mail [slobodanpristupinformacijama@epcg.com](mailto:spi@mif.gov.me) u 14:20h, te da je ista proslijeđena Agenciji za zaštitu ličnih podataka i slobodan pristup informacijama na e-mail [azlp@t-com.me](mailto:azlp@t-com.me) dana 25.08.2017.godine u 14:20h, dok je predmetni zahtjev za slobodan pristup informacijama NVO Mansa br.17/113535-113544 od 30.06.2017.godine dostavljena Elektroprivredi Crne Gore AD Nikšić na e-mail [slobodanpristupinformacijama@epcg.com](mailto:spi@mif.gov.me) u 12:00pm.

Agencija za zaštitu ličnih podataka i slobodan pristup informacijama dana 04.09.2017. godine na osnovu člana 40 stav 1 tačka 1 Zakona o slobodnom pristupu informacijama podnijela prvostepenom organu zahtjev za dostavljanje Izjašnjenja br. 07-42-8641-1/17 od 04.09.2017. godine i na osnovu člana 129 Zakona o upravnom postupku i zatražila dostavljanje izjašnjenja, uz navođenja razloga zbog čega prvostepeni organ nije u roku donio rješenje, odnosno akt, po podnijetom zahtjevu za slobodan pristup informacijama. Prvostepeni organ je dostavio akt br. 11-20-41321 dana 07.09.2017.godine u kome se navodi da su postupajući po dopisu NVO Mans br. 17/113535-113544 obavijestili putem e-maila podnosioca zahtjeva da isti mora urediti na način da zahtjev za pristup informacijama mora biti ovjeren od strane ovlašćenog lica, i kao takav skeniran i poslat na e-mail adresu: [slobodanpristupinformaciiama@epcg.com](mailto:slobodanpristupinformaciiama@epcg.com), a sve u skladu sa Vodičem za pristup informacijama u posjedu Elektroprivrede Crne Gore AD Nikšić br. 10-00-56237 od 25.09.2014. godine, koji je objavljen na web sajtu EPCG:[www.epcg.com](http://www.epcg.com). Navode da NVO Mans nije postupila po navedenom dopisu i nije uskladila zahtjev na način utvrđen odredbama Vodiča za slobodan pristup informacijama, pa EPCG isti nije mogla tretiratikao zahtjev za slobodan pristup informacijama. Navode da su Savjet Agencije o istom informisali dopsiom br. 11-20-38675 od 29.08.2017. godine, kojim su proslijedili žalbu NVO Mans. Nadalje navode da tekst poslat u e-mail-u nije sadržao ni potpis, niti pečat, iako je u istom navedeno da je pošiljalac nevladina organizacija. Nadalje, navedeni mejl nije sadržao ni elektronski potpis, shodno Zakonu o elektronskoj identifikaciji i elektronskom potpisu, što su sve razlozi zbog kojih se isti nije mogo tretirati kao zahtjev za slobodan pristup infromacijama. U aktu ističu da EPCG kao organ koji, shodno Zakonu o slobodnom pristupu informacijama, sprovodi upravni postupak, mora isti da sprovodi zakonito, a nadasve da utvrdi tačno činjenično stanje, kako bi mogla donijeti ispravno rješenje. U tom smilsu, EPCG mora da vodi računa o identifikaciji podnosioca zahtjeva i u tom smjeru spriječi sve evetualne zloupotrebe. Konkretno, ako je poznato da e-mail adresu može registrovati bilo koje lice, bez bilo kakvog dokaza o identitetu, onda je jasno da isto tako, bilo koje lice, sa takve e-mail adrese, može poslati e-mail, predstavljajući se kao određena NVO. Dakle, e-mail, kojim se neko predstavlja kao određeno lice, bez potpisa i pečata, i kojim traži pristup određenoj infromaciji, ne može se smatrati zahtjevom za slobodan pristup infromacijama u smislu zakona koji regulišu elektronsku upravu. Nadalje navode da ukoliko, podnosilac zahtjeva za slobodan pristup informacijama želi da elektronskim putem podnese navedeni zatjev, jedini zakonit način da to učini jeste na način utvrđen u skladu sa propisima o elektronskoj upravi. Ističu da EPCG svojim zakonitim postupanjem nije uskratila pravo NVO Mans da pokrene postupak za slobodan pristup informaciji, već NVO Mans nije to učinila na zakonom predviđen način. Staviše, EPCG je uputila NVO Mans na način kako da to učini, što ista nije učinila. EPCG ističe da imajući u vidu naprijed navedeno činjenično stanje, kao i odredbe odnosnih zakonskih propisa, još jednom ukazuje da bi bilo cjelishodno da prilikom odlučivanja po predmetnoj žalbi iste Savjet Agencije uzme u obzir i predmetnu žalbu odbacite kao nedopuštenu, a sve u cilju pravilne i zakonite primjene pozitivnih propisa.

Savjet Agencije je uvidom u spise predmeta utvrdio da prvostepeni organ nije imao opravdani razlog zašto nije u roku od 15 dana od prijema zahtjeva donio odluku i istu dostavio stranci, o čemu nema urednog dokaza u spisima predmeta. Iz ovog razloga je utvrđena povreda pravila postupka učinjena od strane prvostepenog organa, a na osnovu raznmatranja spisa predmeta po izjavljenoj žalbi podnosioca zahtjeva za slobodan pristup informacijama.

U konkretnom predmetu, Elektroprivreda Crne Gore AD Nikšić nije donijelo rješenje po osnovu podnijetog zahtjeva za slobodan pristup informacijama NVO Mans 17/113535-113544 od 30.06.2017. godine u zakonskom roku. Elektroprivreda Crne Gore AD Nikšić je prema članu 31 Zakona o slobodnom pristupu informacijama dužno da donese rješenje po podnijetom zahtjevu u zakonskom roku u roku od 15 dana.

Sa iznijetih razloga, shodno članu 38 Zakona o slobodnom pristupu informacijama i člana 129 Zakona o upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**