**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-537-2/16**

**Podgorica, 07.03.2017. godine**

Agencija za zaštitu ličnih podataka i slobodan pristup informacijama-Savjet Agencije , rješavajući po žalbi NVO Mans br. 16/83342-83343 od 30.05.2016. godine, izjavljene radi poništaja zaključka Fonda rada Crne Gore broj: 01/1-13/2-16 od 11.04.2016. godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 17.06.2016. godine donio:

**R J E Š E NJ E**

Žalba se odbija kao neosnovana.

**O b r a z l o ž e nj e**

Prvostepeni organ je donio rješenje broj: 01/1-9/2-16 od 15.03.2016. godine po osnovu podnijetog zahtjeva za slobodan pristup informacijama NVO Mans na način što je odlučeno: “Dozvoljava se pristup informaciji i to: kopiji akta koji sadrži informaciju svih rashoda (koji uključuju datum isplate, naziv dobavljača, svrhu uplate i ostale stavke, a sve po SAP sistemu po kojem se vode budžetski izdaci) realizavanih po programu: Fond rada ekonomska klasifikacija broj 4222, izdatak: otpremnine za tehnološke viškove, a koje se odnose na januar 2016. godine; kopiji akta koji sadrži informaciju svih rashoda ( koji uključuju datum i9splate, naziv dobavljača, svrhu uplate i ostale stavke, a sve po SAP sistemu po kojem se vode budžetski izdaci) realizavanih po programu: Fond rada ekonomska klasifikacija broj 4222, izdatak: otpremnine za tehnološke viškove, a koje se odnose na februar 2016. godine. Pristup traženoj informaciji ostvariće se dostavom kopije akta od strane ovog organa neposredno, na adresu podnosioca zahtjeva ul Dalmatinska br.188 u roku od 5 dana od dostavljanja dokaza o uplati troškova postupka.Troškovi postupka određuju se u iznosu od 2,50 €, koje je MANS dužan uplatiti u korist budžeta Crne Gore na račun 932-7133-41, prije isteka roka iz prethodnog stava i o tome ovom organu dostaviti dokaz. Žalba ne odlaže izvršenje rješenja.

Prvostepeni organ, postupajući po Predlogu za administrativno izvršenje rješenja broj 01/1-9/2-16 od 15.03.2016. godine, dana 21.06.2016. godine donio je zaključak broj: 01/1-13/2-16 u kome se navodi da je odbija predlog za sprovodjenje administrativnog izvršenja Mreže za afirmaciju nevladinog sektora, na rješenje Fonda rada. Rješenjem Fonda rada 01/1-9/2-16 od 15.03.2016. godine usvojen je zahtjev MANS-a i dozvoljen pristup informacijama. Fond rada je podnosiocu zahtjeva dostavio kopije. U daljem se navodi da predlog Mreže za afirmaciju nevladinog sektora je neosnovan i u dijelu u kom se tvrdi da je dostavljen dio analitičke kartice, iz razloga što je dostavljen izvod iz sistema SAP, odnosno analitičke kartice u cjelini za traženi mjesec, u kojoj su prikazani svi rashodi za navedenu ekonomsku klasifikaciju. Da su takođe neosnovani navodi iz predloga koji se odnose na tvrdnju da je dostavljen samo dio zvaničnog dokumenta, odnosno da je prvostepeni organ izvršio brisanje podataka, iz razloga što je dokumentizvorni iz sistema SAP i sadrži sve podatke po stavkama, tako da prvostepeni organ nije vršio brisanje podataka kako se to u Preedlogu ističe.U konačnom navode da je zahtjev Mreže za afirmaciju nevladinog sektora br.16/83342-83343 usvojen Rješenjem broj 01/1-9/2-16 od 15.03.2016.godine dozvoljen pristup informaciji, kao i da su traženi podaci dostavljeni podnosiocu zahtjeva uz akt organa broj 01/1-9/4-16 od 23.03.2016. godine, te smatraju da je predlog za sprovođenje administarativno izvršenje rješenja neosnovan.

Protiv zaključka Fonda rada Crne Gore podnosilac zahtjeva blagovremeno je uložio žalbu. Žalba je izjavljena zbog nepotpuno i nepravilno utvrđenog činjeničnog stanja. U žalbi se navodi da je 08.03.2016. godine žalilac podnio zahtjev za pristup informacijama te da je 16.03.2016. godine Fond rada Crne Gore dostavi rješenje broj:01/1-9/2-16 od 15.03.2016.godine kojim dozvoljava pristup traženim informacijama i određuje troškove postupka, te nakon uplate kojih dana 24.03.2016. godine ovaj organ navodno dostavlja traženu dokumentaciju. U daljem se navodi da zahtjevom nijesu traženi rashodi sa drugih ekonomkih klasifikacija, već samo sa navedene ekonomske klasifikacije i da je dostavljen izvod iz sistema SAP, odnosno analitička kartica u cjelini za traženi mjesec, te da isti predstavlja izvorni dokument iz navedenog sistema i sadrži sve podatke po stavkama. Žalilac osporava ovakav stav prvostepenog organa, jer isti ne odgovara stvarnom činjeničnom stanju. Napominje da je i predlogom navedeno, Fond rada Crne Gore je dostavio tabele koje predstavliaiu dio analitičke kartice i u istima nijesu prikazani svi traženi rashodi za navedene ekonomske klasifikacije, te ista ne predstavlja izvorni oblik analitičke kartice. Predmet njihovog interesovanja, kako je to u zahtjevu i navedeno, jesu informacije iz kojih se jasno mogu vidjeti svi rashodi realizovani sa navedene ekonomske klasifikacije sa svim stavkama po SAP sistemu, a što dostavljena dokumentacija ne sadrži. Ističu da im je nejasno kako prvostepeni organ tvrdi da je dostavio traženu dokumentaciju, te da ista predstavlja izvorni oblik, posebno imajući u vidu da je u prilogu podnijetog predloga za administrativno izvršenje dostavljena analitička kartica Direkcije za željeznice Crne Gore u kojoj su rashodi realizovani po osnovu određene ekonomske klasifikacije po SAP sistemu, kao primjer forme u kojoj tražena dokumentacija treba biti dostavljena. Da poređenjem dostavljene dokumentacije sa izvornim oblikom analitičke kartice jasno je da dostavljena dokumentacija ne predstavlja izvorni oblik i ne sadrži sve potrebne stavke, te da su navodi prvostepenog organa u cjelosti nejasni i neosnovani. U prilogu dostavljaju izvorni oblik analitičke kartice u kojoj su rashodi realizovani po osnovu određene ekonomske klasifikacije po SAP sistemu, kao dokaz da su navodi prvostepenog organa u cjelosti neosnovani i da isti nije postupio po rješenju kojim je dozvolio pristup traženim informacijama. Takođe navode, da imajući u vidu da je prvostepeni organ nepotpuno utvrdio činjenično stanje isti je odbacijući predlog za administrativno izvršenje rješenja sa ovakvim razlozima postupio nezakonito i donio nejasan i neosnovan zaključak. Žalilac predlaže da Savjet Agencije poništi zaključak Fonda rada Crne Gore broje 01/1-13/2-16 od dana 11.04.2016. godine i meritorno odluči.

Prvostepeni organ u Odgovoru na žalbu broj 01/1-13/4-16 od 01.06.2016. godine navodi da je žalba neosnovana. Da je podnosiocu zahtjeva dostavljen izvještaj o novčanim tokovima iz sistema SAP odnosno analitička kartica za mjesec januar i februar za ekonomsku klasifikaciju broj 4222 izdatak: otpremnine za tehnološke viškove, koji sadrži sve rashode na toj poziciji, kao i naziv korisnika budžeta (Fond rada), organizacioni kod korisnika budžeta, broj zahtjeva za plaćanje, stavka izdataka, naziv dobavljača, ključ banke, bankovni račun dobavljača, reference plaćanja (žalilac nije tražio broj odobrenja), iznos isplate, datum isplate i izvori sredstava. U daljem navodi da žalilac nije tražio rashode po ostalim ekonomskim klasifikacijama, već je tražio sve rashode sa ekonomske klasifikacije broj 4222 izdatak: otpremnine za tehnološke viškove, dakle, samo rashode sa te klasifikacije što je dostavljeno iz sisterma SAP na analitičkoj kartici za mart 2016. dodine. Ističe da je prvostepeni organ traženu informaciju dostavio u cjelosti kako je to naprijed navedeno, a po zahtjevu žalioca br. 83342-83343, donio rješenje br. 01/1-9/2-16 od 15.03.2016. godine, kojim se dozvoljava pristup traženim informacijama, koja je po uplati troškova postupka žaliocu dostavljena. Predlaže da Savjet Agencije za zaštitu ličnih podataka i slobodan pristup informacijama odbije žalbu kao neosnovanu i meritorno odluči.

Nakon razmatranja spisa predmeta, žalbenih navoda, odgovora na žalbu i uvidom u informaciju traženu zahtjevom br. 16/83342-83343 Savjet Agencije je našao da je žalba neosnovana.

Član 235 Zakona o opštem upravnom postupku propisuje da drugostepeni organ će odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana. Član 267 stav 3 Zakona o opštem upravnom postupku propisuje da se izvršenje po službenoj dužnosti sprovodi kada to nalaže javni interes, a izvršenje koje je u ineresu stranske sprovodi se po predlogu stranke. Član 269 stav 1 Zakona o opštem upravnom postupku propisuje da se izvršenje radi ispunjenja novčanih i nenovčanih obaveza izvršenika sprovodi administrativnim putem. Član 270 stav 1 Zakona o opštem upravnom postupku propisuje da administastrativno izvršenje, izuzev novčanih obaveza, sprovodi organ koji je stvar rješavao u prvom stepenu, ako posebim propisom nije drukčije određeno. Član 32 Zakona o slobodnom pristupu informacijama propisuje da je organ vlasti dužan je da izvrši rješenje kojim se dozvoljava pristup informaciji u roku od tri radna dana od dana dostavljanja rješenja podnosiocu zahtjeva, odnosno u roku od pet dana od dana kada je podnosilac zahtjeva dostavio dokaz o uplati troškova postupka, ako su oni rješenjem određeni.

Savjet Agencije je u postupku utvrdio da je Fond rada Crne Gore donio rješenje kojim se dozvoljava pristup traženim informacijama broj: 01/1-9/2-16 od 15.03.2016. godine na koje se odnose žalbeni navodi i da će se pristup traženoj informaciji ostvariti dostavljanjem tražene informacije podnosiocu zahtjeva. Postupak koji je osporenom aktu prethodio pravilno je sproveden i rješenje je pravilno i na zakonu zasnovano. Savjet Agencije je izvršio uvid u informacije tražene zahtjevom i utvrdio da je ista dostvaljena podnosicu zahtjeva za slobodan pristup informacijama uz akt broj: 01/1-9/4-16 od 23.03.2016. godine Imajući u vidu prednje navedene odredbe Zakona podnosilac zahtjeva je prvostepenom organu podnio. Predlog za administrativno izvršenje rješenja 16/83342-83343 od 07.04.2016. godine, te da je prvostepeni organ u smislu člana 32 Zakona o slobodnom pristupu informacijama organ vlasti koji je dužan je da izvrši rješenje kojim se dozvoljava pristup informaciji i član 270 stav 1 Zakona o opštem upravnom postupku koji propisuje da administastrativno izvršenje sprovodi organ koji je stvar rješavao u prvom stepenu.

Savjet Agencije je cijenio i ostale navode iz žalbe, pa je našao da nijesu od uticaja za drukčije rješavanje u ovoj pravnoj stvari.

Sa iznjetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**