**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UP II 07-30-2316-2/16**

**Podgorica, 02.08.2017.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi NVO Mans br.16/100114 od 17.10.2016. godine izjavljene radi poništaja akta Sekretarijata za poslove lokalne uprave Opštine Andrijevica br.007-111/2016-0452/1 od 26.09.2016.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 07.11.2016. godine, donio:

**R J E Š E NJ E**

Žalba se odbija kao neosnovana

**O b r a z l o ž e nj e**

Po osnovu podnijetog zahtjeva Mreže za afirmaciju nevladinog sektora br. 16/100114 od 31.08.2016.godine kojim je tražena informacija koja se tiče kopije svih izdatih putnih naloga za upravljanje službenim vozilima za period od 05/09/2016 do 11/09/2016.godine, prvostepeni organ je donio obavještenje u skladu sa članom 26 stav 2 zakona o slobodnom pristupu informacijama, kojim je obavijestio podnosioca zahtjeva da se tražene informacije nalaze na web sajtu Opštine Andrijevica [www.andrijevica.me](http://www.andrijevica.me) pa ovaj Sekretarijat shodno stavu 1 istog člana Zakona nije dužan da podnosiocu zahtjeva omogući pristup na traženi način.

Protiv ovog akta u zakonskom roku podnosilac zahtjeva je uložio žalbu. U žalbi se u bitnom navodi da se akt pobija zbog nepotpuno i nepravilno utvrđenog činjeničnog stanja i povrede pravila postupka. Dana 19.09.2016. godine žalilac je uputio zahtjev za slobodan pristup informacijama kojim su od Sekretarijata za poslove lokalne uprave Opštine Andrijevica tražene kopije: svih izdatih putnih naloga za upravljanje službenim vizilim a za period od 05.09.2016. do 11.09.2016.godine, dokument treba da uključuje: evidenciju utroška goriva i maziva i evidenciju ketanja vozila, provedenog vremena i učinka.

Dana 28. septembra 2016. godine Sekretarijat za poslove lokalne uprave Opštine Andrijevica dostavlja akt broj: 007-111/2016-0452/1 od dana 26.septembra 2016.godine kojim obavještava žalioca da su tražene informacije javno objavljene na zvaničnoj internet stranici tog organa. U postupku donošenja osporenog akta prvostepeni organ je na štetu žalioca povrijedio zakon, a koja povreda se sastoji u sljedećem: Shodno odredbi člana 26 stav 1 Zakona o slobodnom pristupu informacijama, organ vlasti nije dužan da omogući putem e-maila pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti. Prema stavu 2 istog člana: "U slučaju iz stava 1 ovo člana organ vlasti dužan je da, u roku od pet dana od dana podnošenja zahtjeva, u pisanoj formi obavijesti podnosioca zahtjeva o tome gdje je i kada tražena informacija javno objavljena." Naime, navodi dalje žalilac, na navedenoj interenet stranici objavljeni su putni nalozi koji ne sadrže sve potrebne podatke i nijesu u skladu sa obrascem putnog naloga koji je definisan Pravilnikom o obrascu putnog naloga/Uredbom o uslovima i načinu korišćenja prevoznih sredstava u svojini Crne Gore, načinu njegovog izdavanja i vođenju evidencije izdatih putnih naloga. Prvostepeni organ je izostavio: evidenciju utroška goriva i maziva, evidenciju ketanja vozila, provedenog vremena i učinka, zbog čega iz objavljenog putnog naloga nije moguće utvrditi da li je došlo do zloupotrebe službenih vozila u predizbornom kampanjama. Žalilac ističe da su predmet zahtejva bili putni nalozi sa svim potrebnim informacijama, taksativno navedeni u zahtjevu, a u skladu sa Pravilnikom/Uredbom. Imajući u vidu navedeno, jasno je da informacije na koje prvostepeni organ upućuje ne odgovaraju traženim, te iz istih nije moguće utvrditi da li je došlo do zloupotrebe službenih vozila u predizbornim kampanjama. Shodno tome, navodi dalje žalilac, informacije na koje ga upućuje Sekretarijat za poslove lokalne uprave Opštine Andrijevica nijesu relevantne, niti suštinski odgovaraju informaciji traženoj zahtjevom za slobodan pristup informacijama, zbog čega žalilac ističe da je prvostepeni organ pogrešno utvrdio činjenično stanje i na osnovu toga pogrešno ograničio pristup traženoj informaciji. Obzirom da je donošenjem akta Sekretarijata za poslove lokalne uprave Opštine Andrijevica uskraćeno zakonsko pravo na slobodan pristup informacijama na njegovu štetu, žalilac blagovremeno izjavljuje žalbu i predlaže da Savjet Agencije za zaštitu ličnih podataka i slobodan pristup informacijama poništi akt Sekretarijata za poslove lokalne uprave Opštine Andrijevica broj: 007-111/2016-0452/1 od 26.septembra 2016. godine i meritorno odluči.

Prvostepeni organ je dana 24.10.2016.godine u aktu 007-111/2016-0452/3 dostavio Odgovor na žalbu u kojem navodi da je Ssvojim zahtjevom br. 16/100114 od 26.9.2016. godine , NVO MANS je tražio pristup informaciji o izdatim putnim nalozima (za period 05.9.2016-11.9.2016.godine) Dokument treba da uključuje: evidenciju o utrošku goriva i maziva i evidenciju kretanja vozila,provedenog vremena i učinka.Svi putni nalozi za upravljanje putničkim motornim vozilima u vlasništvu Opštine Andrijevica koji su izdati u traženom periodu , objavljeni su na web site Opštine :[www.andrijevica.me](http://www.andrijevica.me) , pa je ovaj organ svojim obavještenjem 007-111/2016-0452/1 od 26.9.2016.godine u skladu sa u skladu sa čl.26.stav 2 Zakona

1. slobodnom pristupu informacijama ("SI.list CG" br.44/12)o tome obavijestio podnosioca zahtjeva.

Na ovaj akt žalilac izjavljuje žalbu kojom traži poništenje akta, u kojoj navodi da objavljeni putni nalozi koji se nalaze na navedenoj internet stranici ne sadrže sve potrebne podatke i nijesu u skladu sa obrascem putnog naloga koji je definisan Pravilnikom o obrascu putnog naloga/Uredbom o uslovima i načinu korišćenja prevoznih sredstava u svojini Crne Gore,načinu njegovog izdavanja i vođenju evidencije izdatih putnih naloga, te da je organ kod pojedinih putnih naloga objavio samo prvu stranu izostavljajući djelove obrazaca koji su definisani pravilnikom:evidenciju utroška goriva , maziva, evidenciju kretanja vozila, provedenog vremena i učinka, te da iz istih nije moguće utvrditi da li je došlo do zloupotrebe službenih vozila u predizbornim kampanjama.

Prvostepeni organ smatra da je žalba neosnovana.

Naime Zakon o slobodnom pristupu informacijama ("SI.list CG" br.44/12)u čl. 9.stav tačka 2. propisuje da "informacija u posjedu organa vlasti je faktičko posjedovanje tražene informacije od strane organa vlasti(sopstvena informacija, informacija dostavljena od drugog organa vlasti ili od trećeg lica) bez obzira na osnov i način sticanja". Nesporno je da su izdati putni nalozi za upravljanje PMV u vlasništvu opštine za traženi period objavljeni na internet stranici opštine , da su nalozi objavljeni u cjelini te da ovaj organ nije ulazio u ocjenu da li su popunjene sve evidencije koje se vode ovim nalogom niti šta se može utvrditi iz istih.Bitno je daje organ omogućio podnosiocu zahtjeva uvid u informaciju u potpunosi u onakvom obliku kako je posjeduje. Podnosilac žalbe u prilogu dostavlja kopiju putnog naloga za službeno putovanje (skinuto sa web stranice opštine) dok informaciju koju je tražio(putni nalog za PMV) a koja se nalazi na istoj web adresi i koja potvrđuje daje ista objavljena ne prilaže.

Što se tiče postupka po Zakonu o slobodnom pristupu informacijama nije relevantno da li se određeni akti vode na propisan način , niti šta se iz njega može zaključiti, to eventualno može da bude predmet postupka pred Upravnom inspekcijom ili drugim nadležnim organima. Iz naprijed iznijetih razloga prvostepeni organ predlaže da Agencija odbije žalbu kao neosnovanu.

Nakon razmatranja spisa predmeta, žalbenih navoda, odgovora na žalbu uvida u dostavljene putne naloge i neposrednog uvida na link prvostepenog <http://opstinaandrijevica.me/parlamentarni-izbori-2016/> na kom je objavljena tražena informacija zahtjevom za slobodan pristup informacijama br. 16/100114 i to: Nalog za službeno putovanje od 08.09.2016.godine za vozilo AN CG 001,Savjet Agencije je našao da je žalba neosnovana.

Savjet Agencije je neposrednim uvidom u dostavljene putne naloge za navedeni period nedvosmisleno utvrdio da se iste ne razlikuju od onih koje su objavljene na internet stranici prvostepenog organa, na linku <http://opstinaandrijevica.me/parlamentarni-izbori-2016/>

Član 235 Zakona o opštem upravnom postupku propisuje da će drugostepeni organ odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana. Članom 26 Zakona o slobodnom pristupu informacijama propisano je da organ vlasti nije dužan da omogući pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti te je organ vlasti dužan, u roku od pet dana od dana podnošenja zahtjeva, u pisanoj formi, obavijesti podnosioca zahtjeva o tome gdje je i kada tražena informacija javno objavljena. Kako je Sekretarijat za poslove lokalne uprave Opštine Andrijevica u zakonskom roku podnosiocu zahtjeva dostavio obavještenje br. 007-111/2016-0452/1 od 26.09.2016.godine u kom se navodi da su tražene informacije javno dostupne na sajtu ovog organa <http://opstinaandrijevica.me/parlamentarni-izbori-2016/> na kojim je objavljena tražena informacija i to: Nalog za službeno putovanje od 08.09.2016.godine za vozilo AN CG 001, Savjet Agencije je utvrdio da je Sekretarijat za poslove lokalne uprave Opštine Andrijevica pravilno primjenio materijalno pravo i član 26 Zakona o slobodnom pristupu informacijama, na način što je obavještenjem dao jasno obavještenje gdje se može pronaći tražena informacija na internet stranici Opštine Andrijevica, te je našao da je žalba neosnovana. Žalbeni navodi koji se odnose na osporavanje kvaliteta objavljene informacije nijesu predmet nadležnosti Agencije za zaštitu ličnih podataka i slobodan pristup informacijama već samo činjenica da li je informacija koja je predmet zahtjeva za slobodan pristup informacijama javno objavljena što je utvrđeno uvidom u internet stranicu Opštine Andrijevica i dokumetaciju dostavljenu od strane prvostepenog organa, te upućujemo podnosioca na nadležan organ Agenciju za sprečavanje korupcije i druge organe koji su zaduženi da prate kvalitet objavljenih informacija.

Sa iznijetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**