**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-1430-2/17**

**Podgorica, 05. 06. 2017. godine**

Agencija za zaštitu ličnih podataka i slobodan pristup informacijama - Savjet Agencije je, rješavajući po žalbi Centra za razvoj nevladinih organizacija br. UP II 07-30-1430-1/17 od 20.04.2017.godine, izjavljene zbog povrede pravila postupka-nedonošenja rješenja Željezničkog prevoza Crne Gore AD, na osnovu člana 38 Zakona o slobodnom pristupu informacijama („Sl.list Crne Gore, br.44/12 i 30/17) člana 238 stav 1 Zakona o opštem upravnom postupku („Sl.list Crne Gore, br.60/03, 73/10 i 32/11) je na sjednici održanoj dana 17. 05. 2017. godine, donio:

**R J E Š E NJ E**

Žalba se usvaja.

Nalaže se Željezničkom prevozu Crne Gore AD da donese rješenje po zahtjevu za slobodan pristup informacijama Centra za razvoj nevladinih organizacija br. 50-1/17 od 05.09.2016. godine u roku od 15 dana od prijema rješenja.

**O b r a z l o ž e nj e**

Zbog povrede pravila postupka-nedonošenja rješenja Željezničkog prevoza Crne Gore AD, podnosilac zahtjeva za pristup informaciji je uložio žalbu. U žalbi se navodi da su dana 05.09.2016. godine podnijeli zahtjev za pristup informacijama i to kopiju: Dana 27.11.2015. godine u Depou Podgorica je došlo iskliznuća EMV-CAF prilikom manevrisanja na skretnici 21. Da li je utvrđena odgovornost radnika ŽPCG za ovaj vanredni događaj, a ako jeste šta je preduzeto prema odgovornom licu i kolika je materijalna šteta na EMV? Poznato nam je da su troškovi angažovanja pomoćnog vozila iznosili 2000,00 evra. ; Dana 20.01.2016. godine pri saobraćaju voza 6101 došlo je do vanrednog bavljanja voza u stanicama Mojkovac i Kolašin. Da li ste utvrdili šta je bio uzrok vanrednog bavljenja voza i da li postoji odgovornost osoblja vuče? Molimo Vas da nam dostavite fotokopiju lokomotivskog lista voza 6101, izvještaj čitača brzinomjernih traka o kretanju voza 6101, fotokopiju izvještaja o nepravilnosti u službi, ako je izjavljen defekt EMV fotokopiju EV 37 i EV 74. Molimo da dostavite fotokopiju Školskog imenika i da li je vršeno poučavanje osoblja vuče u vezi ovih nepravilnosti. Takođe, molimo Vas da nam omogućite uvid u brzinomjernu traku voza 6101 ovlašćenom predstavniku Centra za razvoj nevladinih organizacija. ; Poznato nam je da je u toku 2015. godine bilo odrona na pruzi, pa Vas molimo da nam dostavite fotokopije Izvještaja EV 37 o defektu EMV i CAF vozova, kao i odgovarajuće zapisnike o uzroku defekta i nastaloj šteti (EV 74), za sve defekte po ovom osnovu u 2015. godini. Za sve te slučajeve molimo da nam dostavite fotokopije EV 38 Izvještaja o nepravilnosti u službi. Predloženo je da Savjet Agencije sprovede postupak i naloži donošenje rješenja po zahtjevu za slobodan pristup informacijama.

Nakon razmatranja spisa predmeta i žalbenih navoda Savjet Agencije nalazi da je žalba osnovana.

Član 35 Zakona o slobodnom pristupu informacijama propisuje da se žalba protiv akta o zahtjevu za pristup informaciji može izjaviti zbog povrede pravila postupka, nepravilno i nepotpuno utvrđenog činjeničnog stanja i pogrešne primjene materijalnog prava.

Član 31 Zakona o slobodnom pristupu informacijama propisuje da je organ vlasti dužan da o zahtjevu za pristup informaciji donese rješenje i dostavi ga podnosiocu zahtjeva u roku od 15 dana od dana podnošenja urednog zahtjeva.

Član 38 stav 1 Zakona o slobodnom pristupu informacijama propisuje da je Agencija dužna da po žalbi na akt o zahtjevu za pristup informaciji donese rješenje i dostavi ga ponosiocu žalbe, u roku od 15 dana od dana podnošenja žalbe.

Agencija za zaštitu ličnih podataka i slobodan pristup informacijama dana 24. 04. 2017. godine na osnovu člana 40 stav 1 tačka 1 Zakona o slobodnom pristupu informacijama podnijela prvostepenom organu zahtjev za dostavljanje Izjašnjenja br. 07-42-5424-1/17 od 24. 04. 2017. godine na osnovu člana 241 stav 1 Zakona o opštem upravnom postupku i zatražila dostavljanje izjašnjenja, uz navođenja razloga zbog čega prvostepeni organ nije u roku donio rješenje, odnosno akt, po podnijetom zahtjevu za slobodan pristup informacijama. Prvostepeni organ u ostavljenom roku od 5 dana od prijema zahtjeva za izjašnjenje nije dostavio spise predmeta i odgovor na predmetni zahtjev.

Savjet Agencije je uvidom u spise predmeta utvrdio da prvostepeni organ nije imao opravdani razlog zašto nije u roku od 15 dana od prijema zahtjeva donio odluku i istu dostavio stranci, o čemu nema urednog dokaza u spisima predmeta. Iz ovog razloga je utvrđena povreda pravila postupka učinjena od strane prvostepenog organa, a na osnovu raznmatranja spisa predmeta po izjavljenoj žalbi podnosioca zahtjeva za slobodan pristup informacijama.

U konkretnom predmetu, Željeznički prevoz Crne Gore AD nije donio rješenje po osnovu podnijetog zahtjeva za slobodan pristup informacijama Centra za razvoj nevladinih organizacija br. 50-1/16 od 05.09.2016. godine u zakonskom roku. Željeznički prevoz Crne Gore AD je prema članu 31 Zakona o slobodnom pristupu informacijama dužan da donese rješenje po podnijetom zahtjevu u zakonskom roku u roku od 15 dana od dana prijema ovog rješenja.

Sa iznijetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**