**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UPII 07-30-1014-2/17**

**Podgorica, 20.10.2017.godine**

Agencija za zaštitu ličnih podataka i slobodan pristup informacijama - Savjet Agencije, rješavajući po žalbi X X UPI 253/1 od 27.02.2017.godine izjavljene protiv rješenja JU SMŠ Mladost Tivat UPI 158/2 od 10.02.2017. godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12 i 030/17) i člana 238 stav 1 Zakona o opštem upravnom postupku (“Sl.list Crne Gore”, br.60/03, 73/10 i 32/11) je na sjednici održanoj dana 14.06.2017. godine donio:

**R J E Š E NJ E**

Žalba se usvaja.

Poništava se rješenje JU SMŠ „Mladost“ Tivat broj: UPI 158/2 od 10.02.2017.godine u stavu 3.

Odobrava se pristup informaciji po zahtjevu X X br.UPI 158/1 od 23.01.2017.godine i obavezuje se JU SMŠ Mladost Tivat, da dostavi informaciju podnosiocu zahtjeva X X i to kopiju: Bilansa stanja JU SMŠ Mladost Tivat za 31.12.2012.godine.

X X iz Tivta na ime troškovi postupka dužan je uplati 0,05 EUR u korist Budžeta Crne Gore na žiro račun br.907-0000000083001-19 u roku od pet dana od dana prijema rješenja i dostavi dokaz o izvršenoj uplati JU SMŠ „Mladost“ Tivat .

**O b r a z l o ž e nj e**

Prvostepeni organ je donio rješenje po osnovu podnijetog zahtjeva za slobodan pristup informacijama X X na način što je odlučeno: ”X X na osnovu Zahtjeva br. UPI 158/1 od 23.01.2017. godine dozvoljava se pristup informacijama koje se odnose na dostavljanje fotokopije bilansa JU SMŠ Mladost Tivat za 31.12.2012.godineo. Pristup traženim informacijama pod stavkom 1 ostvariće se dostavom fotokopije dokumenata putem pošte preporučenom pošiljkom na adresu podnosioca zahtjeva X X u roku od 3 dana od dana dostavljanja ovog rješenja, odnosno u roku od 5 dana od dana dostavljanja dokaza o uplati troškova postupka. Troškovi postupka određuju se u iznosu od 1,15 eura koje je X X dužan uplatiti u korist SMŠ „Mladost - Tivat na žiro račun 535-12444-92, prije isteka roka iz prethodnog stava i o tome dostaviti odgovarajući dokaz.” U obrazloženju rješenja navodi da s obzirom da se tražena informacija pod stvakom 1 nalazi u posjedu JU SMŠ Mladost Tivat, ista će podnosiocu zahtjeva biti dostavljene u vidu fotokopije , a nakon uplate troškove u roku od 5 dana od prijema rješenja a nakon urednog dostavljanja dokaza o uplati troškova prvostepenom organu. Na osnovu člana 33 stav 2 Zakona o slobodnom pristupu informacijama, propisano je da podnosilac zahtjeva snosi troškove u vezi sa ostvarivanjem prava na pristup informaciji, koji se odnose samo na stvarne troškove organa u pogledu prepisivanja, fotokopiranja, prevodenja i dostavaljanja informacije. Na osnovu člana 33 stav 5 i 6 Zakona o slobodnom pristupu informacijama troškovi postupka iz stava 2 ovog člana plaćaju se prije omogućavanja pristupa informaciji ukoliko podnosilac zahtjeva ne dostavi dokaz o uplati istih neće mu se omogućiti pristup traženoj informaciji. Toškovi postupka odnose se na izradu fotokopije predmetnih dokumenata u iznosu od 0,15eura 3 lista i 1,00 eura za troškove dostave preporučenom pošiljkom, a na osnovu Uredbe o naknadi troškova u postupku za pristup informacijama ( Sl list Crne Gore br. 066/16 ). Članom 33 stav 4 Zakona propisano je da ukoliko se podnosilac zahtjeva nalazi na evidenciji Centra za socijalni rad kao lice u stanju socijalne potrebe ili lice sa invaliditetom, dužan je da o tome dostavi dokaz kako bi bio oslobođen plaćanja troškova postupka. Na osnovu izloženog odlučeno je kao u dispozitivu rješenja.

Protiv ovog rješenja u zakonskom roku podnosilac zahtjeva je uložio žalbu. U žalbi je navedeno da se žalba izjavljuje protiv dijela rješenja kojim je odlučeno o troškovima postupka, te da žalbu izjavljuje iz svih zakonom propisanih razloga. U obrazloženju navodi da je JU SMŠ Mladost Tivat dijelom rješenja UP I 158/2 od 10.02.2017.godine utvrdila troškove postupka u iznosu od 1,15 eura, te obaveza žalioca da iznos uplati na ime troškova postupka u korist JU SMŠ Mladost Tivat na račun 535-12444-92. U bitnom žalilac navodi da je dio rješenja UP I 158/2 od 10.02.217.godine kojim su utvrđeni troškovi postupka u novčanom iznosu od 1,15eura je nezakonit. Razlozi za osporeni dio rješenja su u suprotnosti sa činjenicama, netačno je i nepotpuno utvrđeno činjenično stanje, te e pogrešno primijenjeno materijalno pravo. Naime činjenica je, navodi dalje žalilac, da je JU SMŠ Mladost Tivat dijelom rješenja UP I 158/2 od 10.02.2017.godine utvrdila troškove postupka u iznosu od 1,15 eura, po osnovu Uredbe o naknadi troškova za pristup informacijama (Sl.list CG br.066/16). Žalilac navodi da je JU SMŠ Mladost Tivat neosnovano primijenila odredbe Uredbe o naknadi troškova za pristup informacijama (Sl.list CG 066/16) te je na taj način dijelom rješenja UP I 158/2 od 10.02.2017.godne nezakonito utvrdila troškove postupka u novčanom iznosu od 1,15 eura. Sve prethodno navedeno u ovoj žalbi ukazuje da je dio rješenja UP I 158/2 od 10.02.2017.godine kojim su utvrđeni troškovi postupka u novčanom iznosu od 1,15 eura nezakonit. Predlaže Agenciji za zaštitu ličnih podataka i slobodan pristup informacijama da poništi nezakonit dio rješenja JU SMŠ Mladost Tivat UPI 158/2 od 10.02.2017.godine kojim je odlučeno o troškovima postupka.

Savjet Agencije se u smislu člana 40 stav 1 tačka 1 Zakona o slobodnom pristup informacijama obratio zahtjevom br.07-33-5210-1/17 od 18.04.2017.godine tražeći informaciju koja je predmet zahtjeva za slobodan pristup informacijama X X br. UPI 158/1 od 23.01.2017.godine, te je uz dopis JU SMŠ Mladost Tivat br. 747/1 od 08.05.2017.godine dostavljena informacija i to: Bilans stanja JU SMŠ Mladost Tivat za 31.12.2012.godine.

Nakon razmatranja spisa predmeta, žalbenih navoda i neposrednog uvida u: fotokopiju Bilansa stanja JU SMŠ Mladost Tivat za 31.12.2012.godine, Savjet Agencije nalazi da žalbu treba usvojiti.

Savjet Agencije je poništio rješenje prvostepenog organa br.UPI 161/2 od 10.02.2017. godine zbog pogrešno i nepotpuno utvrđenog činjeničnog stanja. Članom 1 Zakona o slobodnom pristupu informacija je propisano da pravo na pristup informacijama u posjedu organa vlasti ostvaruje se na način i po postupku propisanim dakle ovim zakonom a ne drugim. Članom 3 Zakona o slobodnom pristupu informacijama, propisano je da svako domaće i strano fizičko i pravno lice ima pravo na pristup informacijama, bez obaveze da navodi razloge i objašnjava interes traženja informacija. Članom 4 Zakona o slobodnom pristupu informacijama je propisano da se pristupom informacijama obezbjeđuje transparentnost rada, podstiče efikasnost, djelotvornost, odgovornost i afirmiše integritet i legitimnost organa vlasti. Član 33 Zakona o slobodnom pristupu informacijama propisuje da podnosilac zahtjeva snosi troškove postupka za pristup informaciji koji se odnose na stvarne troškove organa vlasti radi kopiranja, skeniranja i dostavljanja tražene informacije, u skladu sa propisom Vlade Crne Gore. Ako je podnosilac zahtjeva lice sa invaliditetom i lice u stanju socijalne potrebe, troškove postupka za pristup informaciji snosi organ vlasti. Troškovi postupka iz stava 2 ovog člana plaćaju se prije omogućavanja pristupa informaciji. Ako podnosilac zahtjeva ne dostavi dokaz da je uplatio troškove postupka u utvrđenom iznosu, organ vlasti mu neće omogućiti pristup traženoj informaciji. Članom 2 Uredbe o naknadi troškova u postupku pristupa informacijama (Sl. List CG br. 066/16) stav 1 tačka 1 alineja 1 je propisano da troškovi organa vlasti, nastali u postupku za pristup informacijama, koji su predviđeni Zakonom o slobodnom pristupu informacijama, određuju se u sledećem iznosu i to, za: 1. Fotokopiranje informacije- format A4 crnobijeli 0.05 eura, po stranici. Članom 3 iste uredbe je propisano da sredstva na ime naknade troškova iz člana 1 ove uredbe podnosilac zahtjeva uplaćuje u korist Budžeta Crne Gore, a dokaz o uplati dostavlja organu vlasti koji vodi postupak za pristup informacijama. Naime, članom 33 Zakona o slobodnom pristupu informacijama jasno je određeno da podnosilac zahtjeva za slobodan pristup informacijama snosi troškove postupka te da se plaćanja troškova oslobađaju lica sa invaliditetom i lica u stanju socijalne potrebe, u kom slučaju troškove postupka snosi organ vlasti i da je uvidom u spise predmeta Savjet je utvrdio da žalilac nije dostavio dokaz koji bi upućivao na to da je žalilac lice u stanju socijalne potrebe, i koje bi po tom osnovu trebalo osloboditi plaćanja troškova postupka. Savjet Agencije neposrednim uvidom u spise predmeta, utvrdio da isti sadrže ukupno 1 stranicu te da prvostepeni organ nije pravilno primijenio član 2 stav 1 tačka 1 alineja 1 Uredbe o naknadi troškova u postupku pristupa informacijama (Sl. List CG br. 066/16), kada je obračunao troškove postupka u iznosu od 1,15 eura i to na ime izrade fotokopija predmetnih dokumenata u iznosu od ukupno 0,15 eura na ime kopiranja 3 stranice i to po cijeni od 0,05 eura po jednoj stranici, i 1,00 eura za troškove dostave preporučenom pošiljkom. Nesporno je utvrđeno uvidom u istu da predmetna informacija ima jednu stranicu, te stoga pravilno obračunati troškovi koji se tiču fotokopiranja iznose 0,05eura shodno Uredbi o naknadi troškova u postupku za pristup informacijama („Sl.list CG“ 066/16).

S obzirom na prednje, Savjet Agencije je odobrio pristup informaciji po zahtjevu X X iz Tivta, i obavezuje se JU SMŠ Mladost Tivat, da dostavi informaciju podnosiocu zahtjeva X X i to kopiju: Bilansa stanja JU SMŠ Mladost Tivat za 31.12.2012.godine.

Prvostepeni organ dužan je prema članu 32 Zakona o slobodnom pristupu informacijama da izvrši rješenje kojim se dozvoljava pristup informaciji u roku od pet dana od dana kada je podnosilac zahtjeva dostavio dokaz o uplati troškova postupka, ako su isti određeni.

Članom 33 stav 2,5 i 6 Zakona o slobodnom pristupu informacijama je propisano da podnosilac zahtjeva snosi troškove postupka za pristup informaciji koji se odnose na stvarne troškove organa vlasti radi kopiranja, skeniranja i dostavljanja tražene informacije, u skladu sa propisom Vlade Crne Gore. Troškovi postupka plaćaju se prije omogućavanja pristupa informaciji. Ako podnosilac zahtjeva ne dostavi dokaz da je uplatio troškove postupka u utvrđenom iznosu, organ vlasti mu neće omogućiti pristup traženoj informaciji.

Kako tražena informacija kojoj se pristup omogućava ima 1 stranicu primjenom člana 33 stav 2 Zakona o slobodnom pristupu informacijama i člana 2 Uredbe o naknadi troškova u postupku za pristup informacijama (Sl.list Crne Gore br.066/16) određuje se naknada troškova postupka u ukupnom iznosu 0,05 EUR i to na ime kopiranja 1 stranice po utvrđenoj cijeni od 0,05 eura po jednoj strani koje je podnosilac zahtjeva dužan uplatiti u korist Budžeta Crne Gore na žiro račun br.907-0000000083001-19, u roku od pet dana od dana prijema rješenja i dokaz o uplati dostaviti JU SMŠ „Mladost“ Tivat .

Savjet Agencije je cijenio i ostale navode iz žalbe, pa je našao da nijesu od uticaja za drukčije rješavanje u ovoj pravnoj stvari.

Sa iznjetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**