**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-2363-2/16**

**Podgorica, 26.04.2017.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi NVO Mans br. 16/100526 od 20.10.2016. godine izjavljene radi poništaja rješenja Sekretarijata za lokalnu samoupravu Opštine Budva broj: 031-U-248/2 od dana 06.10.2016. godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 30.11.2016. godine, donio:

**R J E Š E NJ E**

Žalba se odbija kao neosnovana

**O b r a z l o ž e nj e**

Prvostepeni organ je donio rješenje broj: 031-U-248/2 od dana 06.10.2016. godine, godine, po osnovu podnijetog zahtjeva za slobodan pristup informacijama NVO Mans na način što je odlučeno:” 1.Usvaja se zahtjev Mreže za afirmaciju nevladinog sektora iz Podgorice, te se dozvoljava pristup informacijama koje se odnose na izdate putne naloge za upravljanje službenim vozilima i evidenciju utroška goriva i maziva i evidenciju kretanaj vozila, provedenog vremena i učinka za period od 19.09.2016. godine do 25.09.2016. godinena, način što podnosioca zahtjeva upućuje na web sajt Opštine Budva, <http://www.budva.me/izbori-2016>, gdje su objavljeni svi putni nalozi i druge tražene informacije organa lokalne uprave Opštine Budva, shodno stavu 3 člana 32 Zakona o finansiranju političkih subjekata i izbornih kampanja. 2. Stvarnih troškova postupka nije bilo. 3. Žalba protiv ovog rješenja ne odlaže njegovo izvršenje.“

Protiv ovog rješenja u zakonskom roku podnosilac zahtjeva je uložio žalbu. U žalbi se u bitnom navodi da se akt pobija zbog pogreše primjene materijalnog prava, nepotpuno i nepravilno utvrđenog činjeničnog stanja i povrede pravila postupka. Da je dana 30.09.2016. godine upućen zahtjev za pristup informacijama kojim je od Sekretarijata za lokalnu samoupravu Opštine Budva traženo da dostavi kopiju svih izdatih putnih naloga za upravljanje službenim vozilima (za period od 19.09.2016 do 25.09.2016.), dokument treba da uključuje: evidenciju utroška goriva i maziva i evidenciju kretanja vozila, provedenog vremena i učinka. Navodi se da je dana 06.10.2016. godine Sekretarijat za lokalnu samoupravu Opštine Budva dostavio rješenje br. 031-U-248/2 od dana 06.10.2016. godine kojim dozvoljava pristup traženim informacijama, te obavještava obrazloženjem rješenja da je tražena informacija dostupna na internet stranici Opštine Budva. Žalilac ističe da je u postupku donošenja osporenog rješenja prvostepeni organ na štetu žalioca povrijedio zakon, te da shodno odredbi člana 26 stav 1 Zakona o slobodnom pristupu informacijama, organ vlasti nije dužan da omogući putem e-maila pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti, te da je prema stavu 2 istog člana propisano u slučaju iz stava 1 ovo člana organ vlasti dužan je da, u roku od pet dana od dana podnošenja zahtjeva, u pisanoj formi obavijesti podnosioca zahtjeva o tome gdje je i kada tražena informacija javno objavljena. Žalilac ističe da je pretragom internet stranice, na koju prvostepeni organ upućuje, pronašao putne naloge za navedeni period, međutim isti ne sadrže sve potrebne podatke i nijesu u skladu sa obrascem putnog naloga koji je definisan Pravilnikom o obrascu putnog naloga, načinu njegovog izdavanja i vođenju evidencije izdatih putnih naloga. Kako je prvostepeni organ izostavio djelove obrasca koji su definisani pravilnikom: evidenciju utroška goriva i maziva, evidencija kretanja vozila, provedenog vremena i učinka iz istog nije moguće utvrditi da li je došlo do zloupotrebe vozila u predizbornim kampanjama. Žalilac u bitnom navodi da je, shodno navedenom, nesporno da prvostepeni organ nije objavio informaciju traženu zahtjevom, već se na istoj nalazi nepotpun putni nalog, koji je kao takav neupotrebljiv. Prema tome, kako su predmet zahtjeva bili punti nalozi sa svim potrebnim informacijama, a prema navedenom Pravilniku, jasno je da informacije na koje nas prvostepeni organ upućuje ne odgovaraju traženim. Nadalje, žalilac ističe da informacija na koju Sekretarijat za lokalnu samoupravu Opštine Budva je relevantna, niti suštinski odgovara informaciji traženoj zahtjevom za slobodan pristup informacijama, zbog čega je prvostepeni organ pogrešno utvrdio činjenično stanje i na osnovu toga pogrešno ograničio pristup traženoj informaciji. U daljem se u bitnom navodi, da je članom 30 Zakona o slobodnom pristupu informacijama propisano je da o zahtjevu za pristup informaciji organ vlasti odlučuje rješenjem kojim odobrava pristup traženoj informaciji ili njenom dijelu ili zahtjev odbija. Član 203 stav 2 Zakona o opštem upravnom postupku, je između ostalog propisano da obrazloženje sadrži utvrđeno činjenično stanje, razloge zbog kojih nije uvažen koji od zahtjeva stranke, materijalne propise i razloge koji, s obzirom na utvrđeno činjenično stanje, upućuju na rješenje kakvo je dato u dispozitivu.U daljem se navodi da osporeno rješenje ne sadrži utvrđeno činjenično stanje, nijesu navedeni razlozi zbog kojih je odlučeno na navedeni način, kao ni razlozi koji bi upućivali na pravilnu primjenu materijalnog prava, što nedvosmisleno ukazuje na povredu pravila postupka i na nezakonitost osporenog rješenja. Predlaže da Savjet Agencije poništi akt Sekretarijata za lokalnu samoupravu Opštine Budva br. 031-U-248/2 od 06.10.2016. godine i meritorno odluči.

Prvostepeni organ u Odgovoru na žalbu broj 03-U-248/4 od 27.10.2016. godine naveo da je Sekreterijat za loklnu samoupravu nadležan za vođenje evidencije o putnim nalozima, ali ne i za njihovo popunjavanje, izuzev za vozila u opštoj upotrebi. U daljem se poziva na Odluku o načinu i uslovima korišćenja službenih vozila (,,S1. list Crne Gore - opštinski propisi", br. 12/16), kojom je Sekretarijat za lokalnu samoupravu nadležan za vođenje evidencije o putnim nalozima, ali ne i za njihovo popunjavanje, izuzev za vozila u opštoj upotrebi, s obzirom na to da su organima lokalne uprave i samouprave Opštine Budva, ovom Odlukom, data ovlaščenja za korišćenje i upravljanje službenim vozilima 24 sata. Pojašnjava da je nakon donošenja navedene Odluke, dostavio svira organima lokalne uprave i samouprave Opštine Budva Pravilnik o obrascu putnog naloga, načinu njegovog izdavanja i vođenju evidencije izdatih putnih naloga, sa detaljnim uputstvom o načinu pravilnog popunjavanja obrasca putnog naloga za putnička vozila, a što je iscrpilo nadležnosti ovog organa. Da nadzor nad radom svih organa u pogledu sprovodenja mjera u oblasti politike korišćenja službenih vozila vrši Služba predsjednika opštine, shodno članu 26 stav 1 pomenute odluke,te da je ovaj organ nadležan za vođenje evidencije o utrošku goriva, isti na osnovu faktura o potrošnji goriva priprema mjesečni izvještaj o potrošnji goriva koji dostavlja Sekretarijatu za privredu i finansije. Pomenuti izvještaji su objavljeni na internet stranici Opštine Budva - odjeljak pod nazivom „Izbori "- segment „Informacije u skladu sa Zakonom o finansiranju političkih subjekata i izbornih kampanja", u okviru kojeg se nalaze i svi putni nalozi po sedmicama. Na osnovu prethodno navedenog, Sekretarijat za lokalnu samoupravu smatra da nije pogrešno utvrdio činjenično stanje niti je pogrešno ograničio pristup traženoj informaciji, te predlaže Agenciji da usvoji navode ovog organa u odgovoru na žalbu MANS-a kao osnovane.

Nakon razmatranja spisa predmeta, žalbenih navoda,odgovora na žalbu i neposrednog uvida na adresi http://www.budva.me/izbori-2016 na kojoj je objavljena tražena informacija zahtjevom za slobodan pristup br. 16/100526: Putni nalog za putničko vozilo broj 0002980, Evidencija kretanja vozila, provedenog vremena i učinka od 19.09.2016. do 25.09.2016. godine, Putni nalog za putničko vozilo broj 709574, Evidencija kretanja vozila, provedenog vremena i učinka od 19.09.2016. do 25.09.2016. godine, Putni nalog za putničko vozilo broj 706828, Evidencija kretanja vozila, provedenog vremena i učinka od 19.09.2016. do 25.09.2016. godine, Putni nalog za putničko vozilo broj N 522471, Evidencija kretanja vozila, provedenog vremena i učinka od 12.09.2016. do 23.09.2016. godine, Putni nalog za putničko vozilo broj 0000575, Evidencija kretanja vozila, provedenog vremena i učinka od 19.09.2016. do 25.09.2016. godine, Putni nalog za putničko vozilo broj N 521873, Evidencija kretanja vozila, provedenog vremena i učinka od 19.09.2016. do 25.09.2016. godine, Putni nalog za putničko vozilo broj N 531730, Evidencija kretanja vozila, provedenog vremena i učinka od 19.09.2016. do 24.09.2016. godine, Putni nalog za putničko vozilo broj 0011625, Evidencija kretanja vozila, provedenog vremena i učinka od 19.09.2016. do 23.09.2016. godine, Putni nalog za putničko vozilo broj N 532768, Evidencija kretanja vozila, provedenog vremena i učinka od 19.09.2016. do 26.09.2016. godine, Putni nalog za putničko vozilo broj 0000675, Evidencija kretanja vozila, provedenog vremena i učinka od 19.09.2016. do 25.09.2016. godine, Putni nalog za putničko vozilo broj 757714, Evidencija kretanja vozila, provedenog vremena i učinka od 19.09.2016. do 25.09.2016. godine, Putni nalog za putničko vozilo broj 0002925, Evidencija kretanja vozila, provedenog vremena i učinka od 15.09.2016. do 23.09.2016. godine, Putni nalog za putničko vozilo broj 0002926, Evidencija kretanja vozila, provedenog vremena i učinka od 23.09.2016. do 25.09.2016. godine, Putni nalog za putničko vozilo broj 479619, Evidencija kretanja vozila, provedenog vremena i učinka od 19.09.2016. do 25.09.2016. godine, Putni nalog za putničko vozilo broj 0011069, Evidencija kretanja vozila, provedenog vremena i učinka od 12.09.2016. do 19.09.2016. godine, Putni nalog za putničko vozilo broj N 532659, Evidencija kretanja vozila, provedenog vremena i učinka od 19.09.2016. do 25.09.2016. godine, Putni nalog za putničko vozilo broj 479582, Evidencija kretanja vozila, provedenog vremena i učinka od 19.09.2016. do 25.09.2016. godine, Putni nalog za putničko vozilo broj 344866, Evidencija kretanja vozila, provedenog vremena i učinka od 12.09.2016. do 16.09.2016. godine, Putni nalog za putničko vozilo broj 344867, Evidencija kretanja vozila, provedenog vremena i učinka od 12.09.2016. do 16.09.2016. godine, Savjet Agencije je našao da je žalba neosnovana.

Savjet Agencije je nedvosmisleno utvrdio da se sadržaj putnih naloga ne razlikuje od onoga što je objavljeno na internet stranici na linku <http://www.budva.me/izbori-2016>.

Član 235 Zakona o opštem upravnom postupku propisuje da će drugostepeni organ odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana. Članom 26 Zakona o slobodnom pristupu informacijama propisano je da organ vlasti nije dužan da omogući pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti te je organ vlasti dužan, u roku od pet dana od dana podnošenja zahtjeva, u pisanoj formi, obavijesti podnosioca zahtjeva o tome gdje je i kada tražena informacija javno objavljena. Kako je Sekretarijat za loklanu samoupravu Opštine Budva u zakonskom roku podnosiocu zahtjeva dostavio rješenje br. 031-U-248/2 od 06.10.2016. godine u kom se navodi da su tražene informacije javno dostupne na sajtu Opštine Budva te je Savjet Agencije provjerom utvrdio da su objavljene na linku http://www.budva.me/izbori-2016 na kom je objavljena tražena informacija i to: Putni nalog za putničko vozilo broj 0002980, Evidencija kretanja vozila, provedenog vremena i učinka od 19.09.2016. do 25.09.2016. godine, Putni nalog za putničko vozilo broj 709574, Evidencija kretanja vozila, provedenog vremena i učinka od 19.09.2016. do 25.09.2016. godine, Putni nalog za putničko vozilo broj 706828, Evidencija kretanja vozila, provedenog vremena i učinka od 19.09.2016. do 25.09.2016. godine, Putni nalog za putničko vozilo broj N 522471, Evidencija kretanja vozila, provedenog vremena i učinka od 12.09.2016. do 23.09.2016. godine, Putni nalog za putničko vozilo broj 0000575, Evidencija kretanja vozila, provedenog vremena i učinka od 19.09.2016. do 25.09.2016. godine, Putni nalog za putničko vozilo broj N 521873, Evidencija kretanja vozila, provedenog vremena i učinka od 19.09.2016. do 25.09.2016. godine, Putni nalog za putničko vozilo broj N 531730, Evidencija kretanja vozila, provedenog vremena i učinka od 19.09.2016. do 24.09.2016. godine, Putni nalog za putničko vozilo broj 0011625, Evidencija kretanja vozila, provedenog vremena i učinka od 19.09.2016. do 23.09.2016. godine, Putni nalog za putničko vozilo broj N 532768, Evidencija kretanja vozila, provedenog vremena i učinka od 19.09.2016. do 26.09.2016. godine, Putni nalog za putničko vozilo broj 0000675, Evidencija kretanja vozila, provedenog vremena i učinka od 19.09.2016. do 25.09.2016. godine, Putni nalog za putničko vozilo broj 757714, Evidencija kretanja vozila, provedenog vremena i učinka od 19.09.2016. do 25.09.2016. godine, Putni nalog za putničko vozilo broj 0002925, Evidencija kretanja vozila, provedenog vremena i učinka od 15.09.2016. do 23.09.2016. godine, Putni nalog za putničko vozilo broj 0002926, Evidencija kretanja vozila, provedenog vremena i učinka od 23.09.2016. do 25.09.2016. godine, Putni nalog za putničko vozilo broj 479619, Evidencija kretanja vozila, provedenog vremena i učinka od 19.09.2016. do 25.09.2016. godine, Putni nalog za putničko vozilo broj 0011069, Evidencija kretanja vozila, provedenog vremena i učinka od 12.09.2016. do 19.09.2016. godine, Putni nalog za putničko vozilo broj N 532659, Evidencija kretanja vozila, provedenog vremena i učinka od 19.09.2016. do 25.09.2016. godine, Putni nalog za putničko vozilo broj 479582, Evidencija kretanja vozila, provedenog vremena i učinka od 19.09.2016. do 25.09.2016. godine, Putni nalog za putničko vozilo broj 344866, Evidencija kretanja vozila, provedenog vremena i učinka od 12.09.2016. do 16.09.2016. godine, Putni nalog za putničko vozilo broj 344867, Evidencija kretanja vozila, provedenog vremena i učinka od 12.09.2016. do 16.09.2016. godine. Savjet Agencije je utvrdio da je Sekretarijat za lokalnu samoupravu Opština Budva pravilno primjenila materijalno pravo i član 26 Zakona o slobodnom pristupu informacijama, na način što je obavještenjem dala jasan link gdje se može pronaći tražena informacija na internet stranici Opštine Budva te je našao da je žalba neosnovana. Žalbeni navodi koji se odnose na osporavanje kvaliteta objavljene informacije nijesu predmet nadležnosti Agencije za zaštitu ličnih podataka i slobodan pristup informacijama već samo činjenica da li je informacija koja je predmet zahtjeva za slobodan pristup informacijama javno objavljena što je utvrđeno uvidom u intenet stranicu Opštine Budva i dokumetaciju dostavljenu od strane prvostepenog organa, te upućujemo podnosioca na nadležan organ Agenciju za sprečavanje korupcije i druge organe koji su zaduženi da prate kvalitet objavljenih informacija. Sa iznijetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**

**po** **Radenko Lacmanović**