**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-2062-2/16**

**Podgorica, 26.01.2017.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi NVO Mans br.16/99278 od 05.10.2016. godine izjavljene radi poništaja akta Sekretarijata lokalne uprave Opštine Šavnik broj: 03-061-UPI-36/1 od dana 19.09.2016. godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 07.11.2016. godine, donio:

**R J E Š E NJ E**

Žalba se odbija kao neosnovana

**O b r a z l o ž e nj e**

Prvostepeni organ je donio akt broj: 03-061-UPI-36/1 od dana 19.09.2016.godine, po osnovu podnijetog zahtjeva, kojim je traženo da se dostave kopije putnih naloga za upravljanje službenim vozilima za period od 29.08.2016.godine do 04.09.2016. godine, te obavještava podnosioca zahtjeva da u skladu sa članom 26 stav 2 Zakona o slobodnom pristupu informacijamam, tražena informacija koju posjeduje prvostepeni organ je objavljena na sajtu Opštine Šavnik [www.savnik.me](http://www.savnik.me) u rubrici parlamentarni izbori 2016. godine.

Protiv ovog akta u zakonskom roku podnosilac zahtjeva je uložio žalbu. U žalbi se u bitnom navodi da se akt pobija zbog nepotpuno i nepravilno utvrđenog činjeničnog stanja i povrede pravila postupka. Da je dana 09.09.2016.godine upućen zahtjev za pristup informacijama kojim je od Sekretarijata lokalne uprave Opštine Šavnik traženo da dostavi kopiju svih izdatih putnih naloga za upravljanje službenim vozilima (za period od 29/08/2016 do 04/09/2016.), koje su svi državni organi, organi državne uprave, organi lokalne samouprave, organi lokalne uprave, javna preduzeća, javne ustanove, državni fondovi i privredna društva čiji je osnivač i/ili većinski ili djelimični vlasnik ili jedinica dužna da objavljuje sedmodnevno (u skladu sa članom 32 stav 3 Zakona o finansiranju političkih subjekata i izbornih kampanja). Navodi se da je dana 21.09.2016.godine Sekretarijata lokalne uprave Opštine Šavnik dostavlja akt br. 03-061-UPI-36/1 od dana 19.10.2016.godine, kojim obavještava žalioca da je tražena informacija javno objavljena na internet stranici Opštine Šavnik. Žalilac ističe da je u postupku donošenja osporenog akta prvostepeni organ na štetu žalioca povrijedio zakon, te da shodno odredbi člana 26 stav 1 Zakona o slobodnom pristupu informacijama, organ vlasti nije dužan da omogući putem e-maila pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti, te da je prema stavu 2 istog člana propisano u slučaju iz stava 1 ovo člana organ vlasti dužan je da, u roku od pet dana od dana podnošenja zahtjeva, u pisanoj formi obavijesti podnosioca zahtjeva o tome gdje je i kada tražena informacija javno objavljena. Žalilac ističe da je pretragom internet stranice, na koju prvostepeni organ upućuje, pronašao putne naloge za navedeni period, međutim isti ne sadrže sve potrebne podatke i nijesu u skladu sa obrascem putnog naloga koji je definisan Pravilnikom o obrascu putnog naloga, načinu njegovog izdavanja i vođenju evidencije izdatih putnih naloga. Kako je prvostepeni organ izostavio djelove obrasca koji su definisani pravilnikom: evidenciju utroška goriva i maziva, evidencija kretanja vozila, provedenog vremena i učinka iz istog nije moguće utvrditi da li je došlo do zloupotrebe vozila u predizbornim kampanjama. Žalilac u bitnom navodi da je, shodno navedenom, nesporno da prvostepeni organ nije objavio informaciju traženu zahtjevom, već se na istoj nalazi nepotpun putni nalog, koji je kao takav neupotrebljiv. Prema tome, kako su predmet zahtjeva bili punti nalozi sa svim potrebnim informacijama, a prema navedenom Pravilniku, jasno je da informacije na koje nas prvostepeni organ upućuje ne odgovaraju traženim. Nadalje, žalilac ističe da informacija na koju Sekretarijata lokalne uprave Opštine Šavnik nije relevantna, niti suštinski odgovara informaciji traženoj zahtjevom za slobodan pristup informacijama, zbog čega je prvostepeni organ pogrešno utvrdio činjenično stanje i na osnovu toga pogrešno ograničio pristup traženoj informaciji. U daljem se u bitnom navodi, da je članom 30 Zakona o slobodnom pristupu informacijama propisano je da o zahtjevu za pristup informaciji organ vlasti odlučuje rješenjem kojim odobrava pristup traženoj informaciji ili njenom dijelu ili zahtjev odbija. Kako osporeni akt predstavlja obavještenje, žalilac ukazuje na to da u konkretnom slučaju, od strane prvostepenog organa, nije postupljeno shodno navedenoj zakonskoj odredbi, te da osporeni akt ne ispunjava zakonom propisanu formu. Osporeni akt nije donijet u zakonom propisanoj formi, a shodno članu 203 Zakona o opštem upravnom postupku, te apsolutno ne sadrži ni jedan razlog koji bi upućivao na valjanu odluku u konkretnom slučaju i način na koji je prilikom donošenje istog postupljeno, te prilikom donošenja istog nije primijenjen bilo kakav propis. Zato je osporeni akt nerazumljiv i nezakonit, jer nedostatak valjanog obrazloženja onemogućava uopšte utvrdivanje zakonitosti i pravilnosti istog. Predlaže da Savjet Agencije poništi akt Sekretarijata lokalne uprave Opštine Šavnik br. 03-061-UPI-36/1 od 19.09.2016. godine i meritorno odluči.

Prvostepeni organ u Odgovoru na žalbu broj 03-061-UPI-36/3 od 07.10.2016. godine naveo da je žalba neosnovana iz razloga što je prvostepeni organ postupio shodno članu 26 Zakona o slobodnom pristupu informacijama, na način što je donio obavještenje br. 03-061-UPI-36/1 od 19.09.2016. godine, kojim je obavijestio podnosioca zahtjeva da je tražena informacija javno objavljena na sajtu Opštine Šavnik [www.savnik.me](http://www.savnik.me) u rubrici parlamentarni izbori. U daljem se navodi, da obavješetenje prvostepenog organa ne predstavlja suštinski negativno rješenje na zahtjev MANS-a za za slobodan pristup informacijama, pa samim tim žalilac protiv istog nema pravo žalbe, što je sudska praksa Upravnog i Vrhovnog suda u istim i sličnim situacijama.

Nakon razmatranja spisa predmeta, žalbenih navoda,odgovora na žalbu i neposrednog uvida u putne naloge kao i na linku http://www.savnik.me/index.php?page=putni-nalog na kom je objavljena tražena informacija zahtjevom za slobodan pristup br. 16/99278: Putni nalog za putničko vozilo broj 746072, Putni nalog za putničko vozilo broj 746073, Putni nalog za putničko vozilo broj 06914, Putni nalog za putničko vozilo broj 06913, Putni nalog za putničko vozilo broj 748527, Putni nalog za putničko vozilo broj 746069, Putni nalog za putničko vozilo broj 746070, Putni nalog za putničko vozilo broj 06775, Putni nalog za putničko vozilo broj 06776, Putni nalog za putničko vozilo broj 06774, Putni nalog za putničko vozilo broj 746071, Savjet Agencije je našao da je žalba neosnovana.

Savjet Agencije je nedvosmisleno utvrdio da se sadržaj putnih naloga ne razlikuje od onoga što je objavljeno na internet stranici na linku http://www.savnik.me/index.php?page=putni-nalog.

Član 235 Zakona o opštem upravnom postupku propisuje da će drugostepeni organ odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana. Članom 26 Zakona o slobodnom pristupu informacijama propisano je da organ vlasti nije dužan da omogući pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti te je organ vlasti dužan, u roku od pet dana od dana podnošenja zahtjeva, u pisanoj formi, obavijestio podnosioca zahtjeva o tome gdje je i kada tražena informacija javno objavljena. Kako je Sekretarijata lokalne uprave Opštine Šavnik u zakonskom roku podnosiocu zahtjeva dostavio obavještenje br. 03-061-UPI-36/1 od 19.09.2016. godine u kom se navodi da su tražene informacije javno dostupne na sajtu Opštine Šavnik te je Savjet Agencije provjerom utvrdio da su objavljene na linku <http://www.savnik.me/index.php?page=putni-nalog> Putni nalog za putničko vozilo broj 746072, Putni nalog za putničko vozilo broj 746073, Putni nalog za putničko vozilo broj 06914, Putni nalog za putničko vozilo broj 06913, Putni nalog za putničko vozilo broj 748527, Putni nalog za putničko vozilo broj 746069, Putni nalog za putničko vozilo broj 746070, Putni nalog za putničko vozilo broj 06775, Putni nalog za putničko vozilo broj 06776, Putni nalog za putničko vozilo broj 06774, Putni nalog za putničko vozilo broj 746071, Savjet Agencije je utvrdio da je Sekretarijat lokalne uprave Opštine Šavnik pravilno primjenio materijalno pravo i član 26 Zakona o slobodnom pristupu informacijama, na način što je obavještenjem dala jasan link gdje se može pronaći tražena informacija na internet stranici Opštine Šavnik te je našao da je žalba neosnovana. Žalbeni navodi koji se odnose na osporavanje kvaliteta objavljene informacije nijesu predmet nadležnosti Agencije za zaštitu ličnih podataka i slobodan pristup informacijama već samo činjenica da li je informacija koja je predmet zahtjeva za slobodan pristup informacijama javno objavljena što je utvrđeno uvidom u intenet stranicu Opštine Šavnik i dokumetaciju dostavljenu od strane prvostepenog organa, te upućujemo podnosioca na nadležan organ Agenciju za sprečavanje korupcije i druge organe koji su zaduženi da prate kvalitet objavljenih informacija.

Sa iznijetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**