**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UPII 07-30-2453-2/17**

**Podgorica, 22.09.2017.godine**

Agencija za zaštitu ličnih podataka i slobodan pristup informacijama-Savjet Agencije , rješavajući po žalbi X X koga zastupa advokat Dragan Drašković UPII 07-30-2453-1/17 od 12.07.2017.godine, izjavljene povodom povrede pravila postupka-nedonošenja rješenja JU SMŠ „Mladost“ Tivat , na osnovu člana 38 Zakona o slobodnom pristupu informacijama (“Sl.list Crne Gore”, br.44/12 i 030/17) i člana 235 stav 1 Zakona o opštem upravnom postupku (“Sl.list Crne Gore”, br.60/03, 73/10 i 32/11) je na sjednici održanoj dana 29.08.2017. godine donio:

**R J E Š E NJ E**

Žalba se odbija kao neosnovana.

**O b r a z l o ž e nj e**

Prvostepeni organ JU SMŠ „Mladost“ Tivat je donio akt br.UPI 488/2 od 30.06.2017.godine a po osnovu podnijetog zahtjeva za slobodan pristup informacijama X X i X X br. UPI 488/1 od 15.06.2017.godine.

U žalbi se u bitnom navodi da je žalilac podnio zahtjev za slobodan pristup informacijama JU SMŠ „Mladost“ Tivat UPI 488/1 od 15.06.2017.godine kojim je traženo da shodno Zakonu o slobodnom pristupu informacijama dostavi žaliocu u fotokopiji akte institucija u JU SMŠ „Mladost“ Tivat s kojim su inicirana službena putovanja za zaposlene radnike u JU SMŠ „Mladost“ Tivat za decembar 2009.godine, te akte JU SMŠ „Mladost“ Tivat s kojim (aktima) je odlučeno da se zaposlenim radnicima u JU SMŠ „Mladost“ Tivat omogućuje upražnjavanje službenih putovanja izvršenih u decembru 2009.godine, po kojem nije postupljeno. Predlaže žalbom i podneskom 07-43-7967-2/17 da Agencija za zaštitu ličnih podataka i slobodan pristup informacijama obaveže JU SMŠ Mladost Tivat da postupi po zahtjevu UPI 488/1 od 15.06.2017.godine te da Agencija za zaštitu ličnih podataka i slobodan pristup informacijama obaveže JU SMŠ Mladost Tivat da žaliocu nadoknadi trošak za sastav žalbe UPII 07-30-2453-1/17 od 12.07.2017.godine, trošak za sastav urgentnog zahtjeva za ovu upravnu stvar od 09.08.2017.godine, te troška za sastav ovog podneska.

Nakon razmatranja spisa predmeta i žalbenih navoda Savjet Agencije je našao da je žalba neosnovana.

Član 235 Zakona o opštem upravnom postupku propisuje da drugostepeni organ će odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana.

Savjet Agencije utvrdivši da je JU SMŠ Mladost Tivat postupila po podnijetom zahtjevu i donijela akt br.UPI 488/2 od 30.06.2017.godine, te je uputio X X dopis br. 07-43-7967-1/17 od 10.08.2017.godine, povodom odustanka od žalbe. X X je u ostavljenom roku od 5 dana dostavio traženo izjašnjenje u vezi mogućeg povlačenja izjavljene žalbe zbog povrede pravila postupka JU SMŠ Mladost Tivat i obavijestio Agenciju dopisom 07-43-7967-2/17 da ne odustaje od žalbe. Obzirom da je Savjet Agencije ustanovio da, u konkretnom slučaju, ne postoji ćutanje administracije, odnosno da je po podnijetom zahtjevu odlučeno aktom br.UPI 488/2 od 30.06.2017.godine JU SMŠ Mladost Tivat, pa žalbu odbija kao neosnovanu. Savjet Agencije je uvidom u akt br.UPI 488/2 od 30.06.2017.godine JU SMŠ Mladost Tivat utvdio da nije izvršena povreda pravila postupka i da je JU SMŠ Mladost Tivat postupila po zahtjevu za slobodan pristup informacijama i isti akt dostavila podnosiocu zahtjeva.

Savjet Agencije je cijenio i ostale navode iz žalbe, pa je našao da nijesu od uticaja za drukčije rješavanje u ovoj pravnoj stvari.

Sa iznijetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**