**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UPII 07-30-3441-1/16**

**Podgorica, 13.09.2017.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi X X iz Tivta br.UPI 31/1 od 14.12.2016. godine, radi poništaja akta JU SMŠ „Mladost“ Tivat broj: UPI 10/2 od 22.11.2016.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 238 stav 1 Zakona o opštem upravnom postupku (“Sl.list Crne Gore”, br.60/03, 73/10 i 32/11) je na sjednici održanoj dana 14.06.2017. godine donio:

**R J E Š E NJ E**

Žalba se usvaja.

Poništava se akt JU SMŠ „Mladost“ Tivat broj: UPI 10/2 od 22.11.2016.godine.

Odobrava se pristup informaciji po zahtjevu X X br. UPI 10/1 od 07.11.2016.godine i obavezuje se JU SMŠ Mladost Tivat, da dostavi informaciju podnosiocu zahtjeva X X i to kopiju: informacije o rasporedu i trajanju radnog vremena u sedmici za žalioca za školsku godinu 2009/2010.godinu u roku od pet dana od dana kada je podnosilac zahtjeva dostavio dokaz o uplati troškova postupka JU SMŠ „Mladost“ Tivat.

X X iz Tivta na ime troškovi postupka dužan je uplati 0,05 EUR u korist Budžeta Crne Gore na žiro račun br.907-0000000083001-19 u roku od pet dana od dana prijema rješenja i dostavi dokaz o izvršenoj uplati JU SMŠ „Mladost“ Tivat .

**O b r a z l o ž e nj e**

Prvostepeni organ je postupajući po zahtjevu br. UPI 10/1 od 07.11.2016.godine donio akt UPI 10/2 od 22.11.2016.godine kojim je odlučeno na način: Postupajući po Vašem zahtjevu UP I 10/1 od 07.11.2016. godine obavještavamo Vas ste školske 2009/10 godine u Imt razredu imali 2 časa sedmično iz predmeta preduzetništvo i 2 časa sedmično iz predmeta ekonomika trgovine. U II mt razredu iste školske godine imali ste 3 časa sedmično iz predmeta osnovi ekonomije i 2 časa sedmično iz predmeta marketing.

Iz gore navedenog jasno je da ste školske 2009/2010 godine imali 9 nastavnih časova sedmično.

Protiv ovog akta u zakonskom roku podnosilac zahtjeva je uložio žalbu. U žalbi se u bitnom navodi da se rješenje pobija zbog povrede pravila postupka i pogrešno i nepotpuno utvrđenog činjeničnog stanja i pogrešne primjene materijalnog prava. Podnosilac žalbe navodi da je dana 07.11.2015.godine uputio zahtjev za slobodan pristup informacijama, na koji je prvostepeni organ donio akt br.UPI 10/2 od 22.11.2016.godine, kojim se je podnosilac žalbe obavješten da je za školsku 2009/2010 .godini imao 9 nastavnih časova. Žalilac navodi da je osporenim aktom povrijeđeno pravo na njegovu štetu, da je pomenuti akt nezakonit, razlozi za osporeno rješenje su u suprotnosti sa stvarnim činjeničnim stanjem, te da je prvostepeni organ pogrešno primijenio materijlno pravo za ovu pravnu stvar. Žalilac dalje navodi da je činjenica da je u školskoj 2009/2010 godini izvodio nastavu iz nastavnih predmeta u trajanju 15 nastavnih časova u sedmici. Žalilac napominje da je semična norma za nastavnika ekonomske grupe predmeta u trajanju od 20 nastavnih časova ( polovina punog radnog vremena u sedmici ) u okviru 40 sati ( puno radno vrijeme u sedmici) pa je žalilac radio 15 nastavnih časova u sedmici i 18 sati u sjedmici u okviru punog radnog vremena za izvršenje aktivnosti propisanih Statutom JU SMŠ Mladost Tivat član 50 te je žalilac radio još 2 sata semično u okviru punog radnog vremena u sedmici za školsku godinu 2009/2010.godine sa učenicima JU SMŠ Mladost Tivat radi boljeg postizanja uspješa u savladavanju obaveznih programa, a koja dva časa su propisana Pravilnikom o organizaciji i sistematizaciji radnih mjesta u JU SMŠ Mladost Tivat .Predlaže sa se poništi akt UPI 10/2 od 22.11.2016.godine.

JU SMŠ Mladost Tivat u odgovoru na žalbu UPI 31/2 u bitnom navodi da radno vrijeme nastavnika i stručnih saradnika zbog prirode i specifičnosti posla nije utvrđeno kao osmočasovno radno vrijeme u toku dana ( od 07 do 15h, od 08 do 16h ili od 09 do 17h) već je definisano i zavisi prije svega od rasporeda časova. Godišnjeg plana i programa rada škole koji se donose na početku svake školske godine, kao i Statuta škole.

Savjet Agencije je dana 18.04.2017.godine prvostepenom organu uputilo zahtjev br. 07-33-5192-1/17 u kome se od istog traži dostavljanje traženih zahtjevom X X UPI 10/1 od 07.11.2016.godine , a u cilju odlučivanja po predmetnoj žalbi koji su dostavljeni od strane JU SMŠ Mladost Tivat uz Dopis br. 755/1 od 05.04.2017.godine.

Nakon razmatranja spisa predmeta, navoda žalbe i odgovora na žalbu, i neposrednog uvida u traženu informaciju Savjet Agencije nalazi da je žalba osnovana.

Savjet Agencije je poništio akt prvostepenog organa br.UPI 10/2 od 22.11.2016. godine zbog pogrešno i nepotpuno utvrđenog činjeničnog stanja i povrede pravila postupka . Prvostepeni organ je izvršio povredu pravila postupka jer o predmetnom zahtjevu nije donio rješenje kako je to propisano članom 30 Zakona o slobodnom pristupu informacijama da se o zahtjevu za pristup informaciji, osim u slučaju iz člana 22 ovog zakona, organ vlasti odlučuje rješenjem, kojim dozvoljava pristup traženoj informaciji ili njenom dijelu ili zahtjev odbija. Članom 1 Zakona o slobodnom pristupu informacija je propisano da pravo na pristup informacijama u posjedu organa vlasti ostvaruje se na način i po postupku propisanim dakle ovim zakonom a ne drugim. Članom 3 Zakona o slobodnom pristupu informacijama, propisano je da svako domaće i strano fizičko i pravno lice ima pravo na pristup informacijama, bez obaveze da navodi razloge i objašnjava interes traženja informacija. Članom 4 Zakona o slobodnom pristupu informacijama je propisano da se pristupom informacijama obezbjeđuje transparentnost rada, podstiče efikasnost, djelotvornost, odgovornost i afirmiše integritet i legitimnost organa vlasti. Članom 7 Zakona o slobodnom pristupu informacijama je propisano da pristup informacijama je od javnog interesa. Pristup informacijama može se ograničiti samo radi zaštite interesa propisanih ovim zakonom. Članom 14 Zakona o slobodnom pristupu informacijama taksativno su navedeni slučajevi i to na način da organ vlasti može ograničiti pristup informaciji ili dijelu informacije, ako je to u interesu: 1) zaštite privatnosti od objelodanjivanja podataka predviđenih zakonom kojim se uređuje zaštita podataka o ličnosti, osim podataka koji se odnose na: javne funkcionere u vezi sa vršenjem javne funkcije, kao i prihode, imovinu i sukob interesa tih lica i njihovih srodnika koji su obuhvaćeni zakonom kojim se uređuje sprječavanje sukoba interesa, sredstva dodijeljena iz javnih prihoda, osim za socijalna primanja, zdravstvenu zaštitu i zaštitu od nezaposlenosti; 2) bezbjednosti, odbrane, spoljnje, monetarne i ekonomske politike Crne Gore, u skladu sa propisima kojima se uređuje tajnost podataka, označeni stepenom tajnosti; 3) prevencije istrage i gonjenja izvršilaca krivičnih djela, radi zaštite od objelodanjivanja podataka koji se odnose na: sprječavanje izvršenja krivičnog djela, prijavljivanje krivičnog djela i njegovog izvršioca,sadržinu preduzetih radnji u pretkrivičnom i krivičnom postupku, dokaze prikupljene izviđajem i istragom,mjere tajnog nadzora, zaštićenog svjedoka i svjedoka saradnika,efikasnost vođenja postupka 4) vršenja službene dužnosti, radi zaštite od objelodanjivanja podataka koji se odnose na: planiranja inspekcijske kontrole i nadzora od strane organa vlasti, konsultacije unutar i između organa vlasti u vezi sa utvrđivanjem stavova, radi izrade službenih dokumenata i predlaganja rješenja nekog predmeta, rad i odlučivanje kolegijalnih organa, pokretanje i vođenja disciplinskog postupka; 5) zaštite trgovinskih i drugih ekonomskih interesa od objavljivanja podataka koji se odnose na zaštitu konkurencije i poslovnu tajnu u vezi sa pravom intelektualne svojine. Savjet Agencije uvidom u spise predmeta utvrdio da se predmetni zahtjev odnosi na informaciju koja ne sadrži podatke koji se štite shodno članu 14 Zakona o slobodnom pristupu informacijama, a koji je osnov za ograničenje pristupa informacijama shodno Zakonu o slobodnom pristupu informacijama. Savjet Agencije je u postupku preispitivanja zakonistosti osporenog akta izvršio neposredan uvid u informaciju traženu zahtjevom u konkretnom slučaju utvrdio da u smislu člana 4 Zakona o slobodnom pristupu informacijama postoji potreba činjenja transparetnim rada prvostepenog organa te u cilju javnosti i otvorenosti djelovanja JU SMŠ Mladost Tivat kao obrazovne institucije. U konkretnom slučaju kroz pravilnu primjenu članova 1, 3, 4, 5, 6 i 7 Zakona o slobodnom pristupu informacijama organ vlasti je bio dužan da omogući pristup informaciji u smislu člana 13 Zakona o slobodnom pristupu informacijama i dostavi je podnosiocu zahjeva na način kako je to traženo zahtjevom za slobodan pristup. Savjet Agencije je u postupku preispitivanja zakonistosti osporenog akta UPI 10/2 od 22.11.2016.godine utvrdio da je isti kontradiktoran u odnosu na činjenice navedene u dopisu 755/1 jer se u njemu navodi da je podnosilca zahtjeva imao školske 2009/2010.godine i to 9 nastavnih časova dok u dopisu 755/1 se navodi da je imao 15 nastavnih časova za istu školsku godinu.

S obzirom na prednje, Savjet Agencije je odobrio pristup informaciji po zahtjevu X X iz Tivta, i obavezuje se JU SMŠ Mladost Tivat, da dostavi informaciju podnosiocu zahtjeva X X i to kopiju: informacije o rasporedu i trajanju radnog vremena u sedmici za žalioca za školsku godinu 2009/2010.godinu u roku od pet dana od dana kada je podnosilac zahtjeva dostavio dokaz o uplati troškova postupka JU SMŠ „Mladost“ Tivat.

Prvostepeni organ dužan je prema članu 32 Zakona o slobodnom pristupu informacijama da izvrši rješenje kojim se dozvoljava pristup informaciji u roku od pet dana od dana kada je podnosilac zahtjeva dostavio dokaz o uplati troškova postupka, ako su isti određeni.

Članom 33 stav 2,5 i 6 Zakona o slobodnom pristupu informacijama je propisano da podnosilac zahtjeva snosi troškove postupka za pristup informaciji koji se odnose na stvarne troškove organa vlasti radi kopiranja, skeniranja i dostavljanja tražene informacije, u skladu sa propisom Vlade Crne Gore. Troškovi postupka plaćaju se prije omogućavanja pristupa informaciji. Ako podnosilac zahtjeva ne dostavi dokaz da je uplatio troškove postupka u utvrđenom iznosu, organ vlasti mu neće omogućiti pristup traženoj informaciji.

Kako tražena informacija kojoj se pristup omogućava ima 1 stranicu primjenom člana 33 stav 2 Zakona o slobodnom pristupu informacijama i člana 2 Uredbe o naknadi troškova u postupku za pristup informacijama (Sl.list Crne Gore br.066/16) određuje se naknada troškova postupka u ukupnom iznosu 0,05 EUR i to na ime kopiranja 1 stranice po utvrđenoj cijeni od 0,05 eura po jednoj strani koje je podnosilac zahtjeva dužan uplatiti u korist Budžeta Crne Gore na žiro račun br.907-0000000083001-19, u roku od pet dana od dana prijema rješenja i dokaz o uplati dostaviti JU SMŠ „Mladost“ Tivat .

Sa iznijetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku ,odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**