**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UP I 04-125-10-2/17**

**Podgorica,19.04.2017.godine**

Agencija za zaštitu ličnih podataka i slobodan pristup informacijama rješavajući po zahtjevu za slobodan pristup informacijama NVO Mans br.17/110884 od 05.04.2017.godine, na osnovu člana 30 stav 3 Zakona o slobodnom pristupu informacijama (“Sl.list Crne Gore”, br.44/12), donisi:

**R J E Š E NJ E**

Odbija se zahtjev za slobodan pristup informacijama NVO Mans br. 17/110884 od 05.04.2017.godine kao neosnovan.

**O b r a z l o ž e nj e**

Agencija za zaštitu ličnih podataka i slobodan pristup informacijama je dana 05.04.2017.godine primila zahtjev NVO Mans 17/110884 kojim je tražena kopija : akta koji sadrži informaciju o broju i strukturi polaznika i broju i vrsti obuka organizovanih u cilju edukacije državnih službenika, predstavnika medija i nevladinih organizacija o Zakonu o zaštiti podataka o ličnosti i presuda Evropskog suda za ljudska prava u periodu od 01.01.2017.godine do 31.03.2017.godine.

Agencija za zaštitu ličnih podataka i slobodan pristup informacijama u traženom periodu nije sporvodila aktivnosti na realizaciji mjere iz Akcionog plana 3.12.4 Poglavlja 23 i kroz arhivu Agencije nije tim povodom zaveden ni jedan akt uz napomenu da se izvještavanje o sprovodjenju akcionih mjera podnosi ne kvartalno već na polugodišnjem nivou.

Na osnovu člana 30 stava 3 Zakona o slobodnom pristupu informacijama obzirom da su iznijeti jani razlozi zbog kojih nije uvažen zahtjev isti je valjalo odbiti kao neosnovan.

Sa izloženog odlučeno kao u dipozitivu rješenja.

**Pravna pouka:** Protiv ovog Rješenja može se izjaviti žalba u roku od 15 dana od dana prijema Agenciji za zaštitu ličnih podataka i slobodan pristup informacijama.

**D I R E K T O R**

**Čedomir Mitrović**