**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-219-2/16**

**Podgorica, 11.04.2017. godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi NVO Mans br.16/81301-81302 od 15.02.2016.godine, izjavljene radi poništaja zaključka Sekretarijata za finansije Opštine Pljevlja broj: 215-227/2015-6 od 25.01.2016.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 28.06.2016.godine donio:

**R J E Š E NJ E**

Žalba se odbija kao neosnovana.

**O b r a z l o ž e nj e**

Prvostepeni organ je donio rješenje broj: 215-227/2015-4 od 28.12.2015. godine po osnovu podnijetog zahtjeva za slobodan pristup informacijama NVO Mans na način što je odlučeno:” Dozvoljava se Mreži za afirmaciju nevladinog sektora-MANS iz Podgorice na osnovu zahtjeva br. 215-227/2015-1 od 14.12.2015. godine pristup dokumentima koji se nalaze u posjedu ovog organa. Pristup traženim informacijama ostvariće se elektronskim putem u roku od tri dana od dana dostavlja nja rješenja.”

Prvostepeni organ, postupajući po Predlogu za administrativno izvršenje rješenja broj: 215-227/2015-4 od 28.12.2015.godine, dana 25.01.2016.godine donio je zaključak broj: 215-227/2015-6 u kome se obavještava podnosilac zahtjeva da Sekretarijat za finansije Opštine Pljevlja odbacuje predlog za administrativno izvršenje rješenja br. 215-227/2015-4 od 28.12.2015. godine. U daljem se navodi da je Sekretarijat za finansije Opštine Pljevlja u skladu sa članom 31 Zakona o slobodnom pristupu informacijama donio Rješenje broj: 215-227/2015-4 od 28.12.2015. godine, kojim se dozvoljava pristup dokumentima. Takođe navodi, da finansijski izvještaji koje izrađuju i dostavljaju definisane su članom 55 Zakona o finansiranju lokalne samouprave i Pravilnikom o načinu sačinjavanja i podnošenju finansijskih budžeta, državnih fondova i jedinica loklane samouprave. Pojašnjava da Opština Pljevlja sastavlja Završni račun budžeta koja se ne radi pojedinačno po organizacionim jedinicama već zbirno, tako da je jedini izvještaj po organizacionim jedinicama bilans rashoda koji su dostavili za traženu organizacionu jedinicu.

Protiv zaključka Sekretarijata za finansije Opštine Pljevlja podnosilac zahtjeva blagovremeno je uložio žalbu. Žalba je izjavljena zbog pogrešne primjene materijalnog prava i nepotpuno i nepravilno utvrđeno činjenično stanje. U žalbi se navodi da je 30.12.2015. godine, Sekretarijat za finansije Opštine Pljevlja dostavio rješenje broj: 215-227/2015-4 od 28.12.2015.godine, kojim usvaja zahtjev i navodno dostavlja traženu informaciju. U daljem se navodi, da uvidom u dostavljenu dokumentaciju žalilac je utvrdio da ista formalnoiI sadržinski ne odgovara informaciji koja je tražena zahtjevom, te je žalilac dana 20.01.2016.godine podnio predlog za daministrativno izvršenje rješenja kojim je zatražio od Sekretarijat za finansije Opoštine Pljevlja da postupi po rješenjeu kojim dozvoljava pristup traženim informacijama. Postupajući po predlogu za administartivno izvršenje rješenja Sekretarijat za finansije Opštine Pljevlja je donosi zaključak broj: 215-227/2015-6 od 25.01.2016. godine, kojim odbacuje predlog za administartivno izvršenje rješenja. Da se u obrazloženju zaključka navodi da su finansijski izvještaji koji izrađuju i dostavljaju opštine definisane su članom 55 Zakona o finansiranju lokalne samouprave i Pravilnikom o načinu sačinjavanja i podnošenju finansijskih budžeta, državnih fondova i jedinica loklane samouprave. Pojašnjava da Opština Pljevlja sastavlja Završni račun budžeta koji se ne radi pojedinačno po organizacionim jedinicama već zbirno, tako da je jedini izvještaj po organizacionim jedinicama bilans rashoda koji su dostavili za traženu organizacionu jedinicu. Žalilac navodi da je uvidom u dostavljenu dokumentaciju utvrdio da prvostepeni organ nije dostavio tražene finansijske izvještaje, već je isti dostavio budžetske rashode odnosno izvršenje budžeta za navedeni period, a iz kojeg se ne mogu saznati ostale pojedinosti finansijskih izvještaja. Takođe ističe da informacija koju je dostavio prvostepeni organ ne odgovara informaciji traženoj zahtjevom a kojoj prvostepeni organ svojim rješenjem dozvoljava pristup, već isti dostavlja izvještaj o izvršenju budžeta za navedeni period koji je zapravo prikaz budžetskih rashoda za navedeni period, a koji pokazuje samo da je sa te određene pozicije organ trošio određena sredstva, ali ne pokazuje i ostale informacije koje su sadržane u finansijskim iskazima.Žalilac ističe da je mišljenja da je prvostepeni organ neosnovano odbacio njihov predlogza administrativno izvršenje rješenja, utvrđujući potpuno novo činjenično stanje od onog koji je naveo u rješenju kojim dozvoljava pristup traženim informacijama i navodeći da ipak nije u posjedu traženih informacija, što čini zaključak nezakonitim sa aspekta relevantnih propisa. Predlaže da Savjet Agencije poništi zaključak prvostepenog organa kojim se odbacuje predlog za administrativno izvršenje rješenja i naloži istom da izvrši svoje rješenje kojim se dozvoljava pristup traženim informacijam u cjelosti.

Nakon razmatranja spisa predmeta, žalbenih navoda, i uvidom u informaciju traženim zahtjevom Savjet Agencije je našao da je žalba neosnovana.

Član 235 Zakona o opštem upravnom postupku propisuje da drugostepeni organ će odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana. Član 267 stav 3 Zakona o opštem upravnom postupku propisuje da se izvršenje po službenoj dužnosti sprovodi kada to nalaže javni interes, a izvršenje koje je u ineresu stranske sprovodi se po predlogu stranke. Član 269 stav 1 Zakona o opštem upravnom postupku propisuje da se izvršenje radi ispunjenja novčanih i nenovčanih obaveza izvršenika sprovodi administrativnim putem. Član 270 stav 1 Zakona o opštem upravnom postupku propisuje da administastrativno izvršenje, izuzev novčanih obaveza, sprovodi organ koji je stvar rješavao u prvom stepenu, ako posebim propisom nije drukčije određeno. Član 32 Zakona o slobodnom pristupu informacijama propisuje da je organ vlasti dužan je da izvrši rješenje kojim se dozvoljava pristup informaciji u roku od tri radna dana od dana dostavljanja rješenja podnosiocu zahtjeva, odnosno u roku od pet dana od dana kada je podnosilac zahtjeva dostavio dokaz o uplati troškova postupka, ako su oni rješenjem određeni.

Savjet Agencije je u postupku utvrdio da je Sekretarijat za finansije Opštine Pljevlja donio rješenje kojim se dozvoljava pristup traženim informacijama broj: 215-557/2015-4 od 28.12.2015.godine na koje se odnose žalbeni navodi i da će se pristup traženoj informaciji ostvariti dostavljanjem tražene informacije podnosiocu zahtjeva. Postupak koji je osporenom aktu prethodio pravilno je sproveden i rješenje je pravilno i na zakonu zasnovano. Savjet Agencije je izvršio uvid u informacije tražene zahtjevom i utvrdio da je ista dostvaljena podnosicu zahtjeva za slobodan pristup informacijama uz akt broj: 16/81301-81302 od 11.01.2016.godine. Imajući u vidu prednje navedene odredbe Zakona podnosilac zahtjeva je prvostepenom organu podnio Predlog za administrativno izvršenje rješenja 16/81301-81302 od 21.01.2016.godine, te da je prvostepeni organ u smislu člana 32 Zakona o slobodnom pristupu informacijama organ vlasti koji je dužan je da izvrši rješenje kojim se dozvoljava pristup informaciji i član 270 stav 1 Zakona o opštem upravnom postupku koji propisuje da administastrativno izvršenje sprovodi organ koji je stvar rješavao u prvom stepenu.

Savjet Agencije je cijenio i ostale navode iz žalbe, pa je našao da nijesu od uticaja za drukčije rješavanje u ovoj pravnoj stvari.

Sa iznjetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**