**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UPII 2016/15-2**

**Podgorica, 03.05.2017. godine**

Agencija za zaštitu ličnih podataka i slobodan pristup informacijama-Savjet Agencije ,postupajući po presudi Upravnog suda Crne Gore U.br. 2641/15 od 06.05.2016.godine, rješavajući po žalbi advokata Vojislava Đurišića Su.V broj 465/15 od 07.08.2015. godine, izjavljene povodom ćutanja administracije Vrhovnog suda Crne Gore, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 Zakona o opštem upravnom postupku (“Sl.list Crne Gore”, br.60/03, 73/10 i 32/11) je na sjednici održanoj dana 28.06.2016. godine donio:

**R J E Š E NJ E**

Žalba se odbija kao neosnovana.

**O b r a z l o ž e nj e**

Prvostepeni organ je donio rješenje Su.V broj UP 465/15 od 10.08.2015. godine po osnovu podnijetog zahtjeva za slobodan pristup informacijama advokata Vojislava Đurišića od 10.07.2015.godine na način što je odlučeno: “Odbija se zahtjev advokata Vojislava Đurišića, kojim je shodno Zakonu o slobodnom pristupu informacijama, tražio „pravni stav Vrhovnog suda Republike Crne Gore Su broj 1756/2000“.“ Prvostepeni organ je u obrazloženju rješenja naveo da je postupajući po zahtjevu, utvrdio da traženu informaciju nema u svom posjedu, pri čemu je ukazao na to da su svi pravni stavovi, u posjedu navedenog suda, objavljeni na portalu [www.sudovi.me](http://www.sudovi.me), web stranica Vrhovnog suda u dijelu biblioteka.

Na osnovu člana 212 stav 2 Zakona o opštem upravnom postupku, a u vezi člana 31 stav 1 Zakona o slobodnom pristupu informacijama, podnosilac zahtjeva je izjavio žalbu povodom ćutanja administracije. U žalbi se u bitnom navodi da je 10.07.2015.godine podnijet zahtjev za slobodan pristup informacijama, kojim je tražen pravni stav Vrhovnog suda Republike Crne Gore Su broj 1756/2000. Da je zakonski rok za donošenje i dostavljanje rješenja o zahtjevu 15 dana u skladu sa članom 31 stav 1 Zakona o slobodnom pristupu informacijama. U daljem, žalilac tvrdi da nije postupljeno u zakonoskom roku, čime je prvostepeni organ izvršio povredu pravila postupka. Predloženo je da se postupi shodno odredbama člana 37 i 38 Zakona o slobodnom pristupu informacijama.

Nakon razmatranja spisa predmeta, žalbenih navoda i odgovora na žalbu, presudi Upravnog suda Crne Gore U.br. 2641/15 od 06.05.2016.godine Savjet Agencije nalazi da je žalba neosnovana.

Savjet Agencije je donio odluku po izjavljenoj žalbi i rješenje UPII 2016/15-1 od 22.10.2015.godine.

Presudom Upravnog suda Crne Gore U.br. 2641/15 od 06.05.2016.godine je poništeno rješenje Savjeta Agencije UPII 2016/15-1 od 22.10.2015.godine..

Član 235 Zakona o opštem upravnom postupku propisuje da drugostepeni organ će odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana.

Žalilac je zahtjevom tražio pristup pravnom stavu Vrhovnog suda Republike Crne Gore Su broj 1756/2000, a potom je dana 07.08.2015.godine izjavio žalbu povodom ćutanja administracije prvostepenog organa. Agencija za zaštitu ličnih podataka i slobodan pristup informacijama je, utvrdivši da je Vrhovni sud postupio po podnijetom zahtjevu i donio rješenje Su.V broj 465/15 od 10.08.2015.godine kojim je odbio zahtjev, uputio advokatu Vojislavu Đurišiću dopis br. 4953/15 od 18.08.2015.godine, povodom odustanka od žalbe. Obzirom da je Savjet ustanovio da, u konkretnom slučaju, ne postoji ćutanje administracije, odnosno da je po podnijetom zahtjevu odlučeno rješenjem Su.V broj 465/15 od 10.08.2015.godine, žalbu odbija kao neosnovanu. Na osnovu dopisa advokata Vojislava Đurića br. 5015/15 od 25.08.2015.godine kojim nije želio da povući žalbu na osnovu dopisa Savjeta Agencije br. 4956/15 od 18.08.2015.godine navodeći razloge zbog kojih ista nije bezpredmetna. Savjet Agencije je uvidom u rješenje Su.V broj UP 465/15 od 10.08.2015. godine utvdio da nije izvršena povreda pravila postupka i da je Vrhovni sud Crne Gore postupio po zahtjevu za slobodan pristup informacijama i isto dostavio podnosiocu zahtjeva.

Savjet Agencije je cijenio i ostale navode iz žalbe, pa je našao da nijesu od uticaja za drukčije rješavanje u ovoj pravnoj stvari.

Sa iznijetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**