**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UPII 07-30-2861-2/16**

**Podgorica, 13.06.2017.godine**

Agencija za zaštitu ličnih podataka i slobodan pristup informacijama - Savjet Agencije, rješavajući po žalbi X X UPII 07-30-2861-1/16 od 23.11.2016. godine izjavljene protiv rješenja Ministarstva finansija Poreske uprave, br. 03/1-18808/2 od 11. novembra 2016.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 20.03.2017. godine donio:

**R J E Š E NJ E**

Žalba se odbija kao neosnovana.

**O b r a z l o ž e nj e**

Prvostepeni organ je donio rješenje po osnovu podnijetog zahtjeva za slobodan pristup informacijama X X na način što je odlučeno: „Odbija se zahtjev X X iz Podgorice, ul. Vasa Raičkovića 30 kojim je tražen pristup informaciji neposrednim uvidom u izvornike dokumentacije deponovane u Centralnom registru privrednih subjekata, a koja se odnosi na privredni subjekt AD "Crnogorska komercijalna banka" pod rednim brojevima promjena registracije od 1 do 39, kao i osnivačku dokumentaciju za navedeno pravno lice, kao neosnovan.“U obrazloženju osporenog rješenja se navodi da je X X iz Podgorice, podnio je Poreskoj upravi Crne Gore 11.10.2016. godine zahtjev kojim je tražen pristup informaciji neposrednim uvidom u izvornike dokumentacije deponovane u Centralnom registru privrednih subjekata, a koja se odnosi na privredni subjekt AD "Crnogorska komercijalna banka" pod rednim brojevima promjena registracije od 1 do 39, kao i osnivačku dokumentaciju za navedeno pravno lice. Postupajući po zahtjevu, uz uvažavanje navoda iz žalbe X X izjavljene zbog "ćutanja administracije", tj. zbog nedonošenja rješenja, ovaj organ je utvrdio da se predmetna informacija ne nalazi u dokumentima koji su u njegovom posjedu iz razloga što su registarski spisi za AD "Crnogorska komercijalna banka" proslijeđeni Vrhovnom državnom tužilaštvu - Odjeljenju za suzbijanje organizovanog kriminala, korupcije, terorizma i ratnih zločina 15.11.2012. godine, tako da se zahtjevu podnosioca ne može udovoljiti. Prvostepeni organ se u obrazloženju osporenog rješenja ukazuje da je informacija u posjedu organa vlasti, kako je propisano članom 9 stav 1 tačka 2 Zakona o slobodnom pristupu informacijama, je faktičko posjedovanje tražene informacije od strane organa vlasti (sopstvena informacija, informacija dostavljena od drugog organa vlasti ili od trećeg lica), bez obzira na osnov i način sticanja.

Protiv ovog rješenja u zakonskom roku podnosilac zahtjeva je uložio žalbu. U žalbi je navedeno da rješenje pobija iz svih zakonom predviđenih razloga. U bitnom se navodi da je u osporenom rješenju prvostepeni organ naveo da se tražena predmetna informacija ne nalazi u dokumentima koji su u njegovom posjedu, jer su registarski spisi za AD "Crnogorska komercijalna banka" proslijeđeni drugom državnom organu - Vrhovnom državnom tužilaštvu.U dajem se u bitnom navodi da iz rješenja jasno proizilazi da tražena informacija jeste u redovnom faktičkom posjedu prvostepenog organa, ali daje ustupljena na korišćenje drugom državnom organu-Vrhovnom državnom tužilaštvu još od 15.11.2012.godine te žalilac smatra da je prvostepeni organ trebao udovoljiti podnosiočevom zahtjevu na način što će za potrebe kratkog uvida podnosioca u traženu informaciju privremeno istu zatražiti od organa kome je tražena informacija ustupljena a sve prednje iz razloga stoga što je prvostepeni organ radi pristupa traženoj informaciji tražio uplatu takse od ovog podnosioca u iznosu od 5.00 eura koju je žalilac ranije uplatio prvostepenom organu radi ostvarivanja svog prava. Kako je Poreska uprava povrijedila odredbe Zakona o slobodnom pristupu informacijama predlaže da Agencija za zaštitu ličnih podataka i slobodan pristup informacijama kao drugostepeni organ, u smislu odredbe 38 navedenog Zakona, žalbu usvoji i poništi osporeno rješenje i naloži Poreskoj upravi da donese novo zakonito rješenje kojim se omogućava podnosiocu pristup traženoj informaciji od 11.10.2016.godine.

Savjet Agencije se dana 02.03.2017.godine obratio Poreskoj upravi zahtjevom za dostvaljanje izjašnjenja br. 07-33-3578/-1/17 da li je Poreska uprava u posjedu informacije tražene zahtjevom za slobodan pristup informacijama X X br. 288 od 11.10.2016.godine. Prvostepeni organ je dostavio je izjanjenje br. 03/7-4136/2-17 od 06.03.2017.godine kojim obavještava Savjet Agencije da se predmetna informacija ne nalazi u dokumentima koji su u njegovom posjedu iz razloga što su registarski spisi za AD "Crnogorska komercijalna banka" proslijeđeni Vrhovnom državnom tužilaštvu - Odjeljenju za suzbijanje organizovanog kriminala, korupcije, terorizma i ratnih zločina 15.11.2012. godine, tako da se zahtjevu podnosioca ne može udovoljiti.

Nakon razmatranja spisa predmeta i žalbenih navoda, Savjet Agencije nalazi da je žalba neosnovana.

Član 235 Zakona o opštem upravnom postupku propisuje da drugostepeni organ će odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana.Savjet Agencije je u postupku preispitivanja zakonitosti osporenom rješenja utvrdio da je prvostepeni organ i smisilu člana 30 Zakona o slobodnom pristupu informacijama dao jasne razloge zbog kojih odbija zahtjev za slobodan pristup informacijama a što je utvrdjeno i iz izjašnjenja prvostepenog organa br. 03/7-4136/2-17 od 06.03.2017.godine da predmetna informacija se ne nalazi u dokumentima koji su u njegovom posjedu iz razloga što su registarski spisi za AD "Crnogorska komercijalna banka" proslijeđeni Vrhovnom državnom tužilaštvu - Odjeljenju za suzbijanje organizovanog kriminala, korupcije, terorizma i ratnih zločina 15.11.2012. godine, tako da se zahtjevu podnosioca nije moglo udovoljiti. Savjet Agencije nalazi u postupku preispitivanja zakonitosti osporenog rješenja da istim nijesu povrijeđene odredbe Zakona o opštem upravnom postupku niti odredbe Zakona o slobodnom pristupu informacijama na štetu podnosica žalbe.

Savjet Agencije je cijenio i ostale navode iz žalbe, pa je našao da nijesu od uticaja za drukčije rješavanje u ovoj pravnoj stvari.

Sa iznjetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**