**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UP II 07-30-2660-2/16**

**Podgorica,16.05.2017.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi NVO Mans br.16/103670 od 11.11.2016. godine izjavljene radi poništaja akta Ministarstva za ljudska i manjinska prava br: 060-94-01/16-3 od dana 28.10.2016.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 17.11.2016. godine, donio:

**R J E Š E NJ E**

Žalba se odbija kao neosnovana

**O b r a z l o ž e nj e**

Prvostepeni organ je donio akt br:060-94-01/16-3 od 28.10.2016.godine kojim obavještava podnosioca zahtjeva br.16/103670 od 27.10.2016.godine, kojim je tražena kopija analitičkih kartica svih računa za period od 10/10/2016. do 16/10/2016, dokument treba da sadrži najmanje broj konta/naloga, naziv korisnika budžeta, naziv dobavljača, izvor sredstava, broj budžetske linije, datum plaćanja, iznos plaćanja i svrhu plaćanja/naziv konta GK. Aktom je na osnovu člana 13 Zakona o slobodnom pristupu informacijama („Sl.list CG“ 44/12) prvostepeni organ obavijestio podnosioca zahtjeva da se tražena informacija nalazi na web portalu Ministrastva za ljudska i manjinska prava na linku: <http://www.mmp.gov.me/vodici> .

Protiv ovog akta u zakonskom roku podnosilac zahtjeva je uložio žalbu. U žalbi se u bitnom navodi da se akt pobija zbog nepotpuno i nepravilno utvrđenog činjeničnog stanja i povrede pravila postupka. Da je dana 27.10.2016.godine upućen zahtjev za pristup informacijama kojim je od Ministarstva za ljudska i manjinska prava traženo da dostavi kopije svih izdatih analitičkih kartica svih računa (za period od 10/10/2016 do 16/10/2016), a koje sadrže najmanje broj konta/naloga, naziv korisnika budžeta, naziv dobavljača, izvor sredstava, broj budžetske linije, datum plaćanja, iznos plaćanja i svrhu plaćanja/naziv konta GK. Navodi se da je dana 28.10.2016. godine Ministarstvo za ljudska i manjinska prava dostavilo akt br:060-94-01/16-3 od 28.10.2016.godine, kojim obavještava žalioca da je tražena informacija javno objavljena na zvaničnoj internet stranici tog organa. Žalilac ističe da je u postupku donošenja osporenog akta prvostepeni organ je na štetu žalioca povrijedio zakon, te da shodno odredbi člana 26 stav 1 Zakona o slobodnom pristupu informacijama, organ vlasti nije dužan da omogući putem e-maila pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti , te da je prema stavu 2 istog člana propisano u slučaju iz stava 1 ovo člana organ vlasti dužan je da, u roku od pet dana od dana podnošenja zahtjeva, u pisanoj formi obavijesti podnosioca zahtjeva o tome gdje je i kada tražena informacija javno objavljena. Žalilac navodi da je pretragom internet stranice, na koju prvostepeni organ upućuje, pronašao analitičku karticu koja je nepotpuna, odnosno ne sadrži podatke koji bi garantovali potpuni uvid u potrošnju budžetskih sredstava. Predmet interesovanja žalioca, kako navodi jesu analitičke kartice iz kojih se jasno mogu vidjeti broj konta /naloga, naziv korisnika budžeta, naziv dobavljača, izvor sredstava, broj budžetske linije, datum plaćanja, iznos plaćanja i svrhu plaćanja/naziv konta GK. Informacija na koju je prvostepeni organ uputio žalioca nije relevantna, niti –po njegovim navodima, suštinski odgovara informaciji traženoj zahtjevom za slobodan pristup informacijama, zbog čega žalilac ističe da je prvostepeni organ pogrešno utvrdio činjenično stanje i na osnovu toga pogrešno ograničio pristup traženoj informaciji. Obzirom da je prvostepeni organ donošenjem akta br: 060-94-01/16-3 uskratio žaliocu pravo na slobodan pristup informacijama na njegovu štetu, to on blagovremeno izjavljuje žalbu i predlaže da Savjet Agencije poništi akt Ministarstva za ljudska i manjinska prava i meritorno odluči.

Nakon razmatranja spisa predmeta, žalbenih navoda, uvida u analitičke kartice i neposrednog uvida na link prvostepenog organa <http://www.mmp.gov.me/vodici> na kom je objavljena tražena informacija zahtjevom za slobodan pristup informacijama br.16/103670 i to: Analitičke kartica za period od 10.10.2016.do 12.10.2016.godine, Savjet Agencije je našao da je žalba neosnovana. Savjet Agencije je nesporno utvrdio da se analitičke kartice u koje je imao uvid ne razlikuju od onih objavljenih na internet stranici prvostepenog organa, na linku: <http://www.mmp.gov.me/vodici>.

Član 235 Zakona o opštem upravnom postupku propisuje da će drugostepeni organ odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana. Članom 26 Zakona o slobodnom pristupu informacijama propisano je da organ vlasti nije dužan da omogući pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti te je organ vlasti dužan, u roku od pet dana od dana podnošenja zahtjeva, u pisanoj formi, obavijesti podnosioca zahtjeva o tome gdje je i kada tražena informacija javno objavljena. Kako je Ministarstvo za ljudska i manjinska prava u zakonskom roku podnosiocu zahtjeva dostavilo obavještenje br:060-94-01/16-3 u kom se navodi da su tražene informacije javno dostupne na sajtu Ministarstva za ljudska i manjinska prava, te je neposrednim uvidom na link <http://www.mmp.gov.me/vodici> i utvrdio da je objavljena tražena informacija i to: Analitička kartica za period od 10.10.2016.do 12.10.2016.godine, pa je Savjet Agencije je našao da je žalba neosnovana.

Savjet Agencije je utvrdio takođe, iz spisa predmeta da je Ministarstvo za ljudska i manjinska prava u skladu sa članom 30 stav 1 Zakona o slobodnom pristupu informacijama postupajući po zahtjevu za slobodan pristup informacijama donio Rješenje br.060-94-01/16-2 od 28.10.2016.godine kojim je usvojio zahtjev Mreže za afirmaciju nevladinog sektora MANS, i dozvolio pristup traženim informacijama. Pristup informacijama, kako je navedeno u Rješenju, će se ostvariti dostavom informacija putem pošte, preporučenom pošiljkom na adresu podnosioca zahtjeva. Međutim, kako je žalba podnesena protiv akta prvostepenog organa, kojim je dato obavještenje o objavljivanju informacije na internet stranici prvostepenog organa, Savjet Agencije je na stanovištu da je prvostepeni organ pravilno primjenio materijalno pravo i član 26 Zakona o slobodnom pristupu informacijama, na način što je ožalbenim aktom dao jasno obavještenje gdje se može pronaći tražena informacija na internet stranici Ministarstva za ljudska i manjinska prava, te je našao da je žalba neosnovana. Žalbeni navodi koji se odnose na osporavanje kvaliteta objavljene informacije nijesu predmet nadležnosti Agencije za zaštitu ličnih podataka i slobodan pristup informacijama već samo činjenica da li je informacija koja je predmet zahtjeva za slobodan pristup informacijama javno objavljena što je utvrđeno uvidom u internet stranicu Ministarstva za ljudska i manjinska prava i dokumetaciju dostavljenu od strane prvostepenog organa, te upućujemo podnosioca na nadležan organ Agenciju za sprečavanje korupcije i druge organe koji su zaduženi da prate kvalitet objavljenih informacija.

Sa iznijetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**