**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UPII 07-30-279-2/17**

**Podgorica, 11.05.2017. godine**

Agencija za zaštitu ličnih podataka i slobodan pristup informacijama-Savjet Agencije , rješavajući po žalbi UPII 07-30-279-1/17 od 19.01.2017.godine, izjavljene povodom ćutanja administracije Direkcije za imovinu Opštine Nikšić, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 Zakona o opštem upravnom postupku (“Sl.list Crne Gore”, br.60/03, 73/10 i 32/11) je na sjednici održanoj dana 05.05.2017. godine donio:

**R J E Š E NJ E**

Žalba se odbija kao neosnovana.

**O b r a z l o ž e nj e**

Prvostepeni organ je donio rješenje br. 10-032-592/16 od 22.07.2016.godine i po osnovu podnijetog zahtjeva za slobodan pristup informacijama .

Na osnovu člana 212 stav 2 Zakona o opštem upravnom postupku, a u vezi člana 31 stav 1 Zakona o slobodnom pristupu informacijama, podnosilac zahtjeva je izjavio žalbu povodom ćutanja administracije. U žalbi se u bitnom navodi da je podnio zahtjev za slobodan pristup informacijama Direkciji za imovinu Opštine Nikšić po kojem nije postupljeno.

Nakon razmatranja spisa predmeta i žalbenih navoda Savjet Agencije je našao da je žalba neosnovana.

Član 235 Zakona o opštem upravnom postupku propisuje da drugostepeni organ će odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana.

Savjet Agencije utvrdivši da je Direkcija za imovinu Opštine Nikšić postupila po podnijetom zahtjevu i donijela rješenje br. 10-032-592/16 od 22.07.2016.godine , te je uputio dopis br. 07-42-982-2/17 od 02.02.2017.godine, povodom odustanka od žalbe. nije u ostavljenom roku od 5 dana dostavila traženo izjašnjenje u vezi mogućeg povlačenja izjavljene žalbe zbog povrede pravila postupka Direkcija za imovinu Opštine Nikšić. Obzirom da je Savjet Agencije ustanovio da, u konkretnom slučaju, ne postoji ćutanje administracije, odnosno da je po podnijetom zahtjevu odlučeno rješenjem Direkcija za imovinu Opštine Nikšić br. 10-032-592/16 od 22.07.2016.godine , te da žalbu odbija kao neosnovanu. Savjet Agencije je uvidom u rješenje br. 10-032-592/16 od 22.07.2016.godine utvdio da nije izvršena povreda pravila postupka i da je Direkcija za imovinu Opštine Nikšić postupila po zahtjevima za slobodan pristup informacijama i isti akt dostavila podnosiocu zahtjeva.

Savjet Agencije je cijenio i ostale navode iz žalbe, pa je našao da nijesu od uticaja za drukčije rješavanje u ovoj pravnoj stvari.

Sa iznijetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**