**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UP II 07-30-1642-2/16**

**Podgorica,04.07.2017.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi NVO Mans br.16/95332, 16/97804, 16/95937, 16/95083, 16/95936, 16/95938, 16/95939, 16/95940, 16/95941 od 07.09.2016.godine izjavljene radi poništaja akta Uprave za kadrove broj: UPI-007/16-169/1 od dana 17.08.2016.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 21.10.2016. godine, donio:

**R J E Š E NJ E**

Žalba se odbija kao neosnovana

**O b r a z l o ž e nj e**

Prvostepeni organ je donio akt br. UPI-007/16-169/1 od dana 17.08.2016.godine kojim obavještava podnosioca zahtjeva br.16/95332, 16/97804, 16/95937, 16/95083, 16/95936, 16/95938, 16/95939, 16/95940, 16/95941, kojim kaže da je tražena informacija javno objavljena na internet stranici ovog organa, navodeći link na kom se iste nalaze.

Protiv ovog akta u zakonskom roku podnosilac zahtjeva je uložio žalbu. U žalbi se u bitnom navodi da se akt pobija zbog nepotpuno i nepravilno utvrđenog činjeničnog stanja i povrede pravila postupka. Da je dana 05. avgusta 2016. godine žalilac podnijeo zahtjev za slobodan pristup informacijama kojim su od Uprave za kadrove tražene kopije svih rashoda (koji uključuju datum isplate, naziv dobavljača, svrhu uplate i ostale stavke, a sve po SAP sistemu po kojem se vode budžetski izdaci) realizovanih na programu: evidencija, izbor, obuka i usavršavanje kadrova, ekonomska klasifikacija broj 4148, izdatak: usluge stručnog usavršavanja, a koji se odnose na jul 2016.godine. Takođe, setom zahtjeva žalilac je od istog organa tražili kopije:Analitičkih kartica svih računa (za periode od 12/07/2016 do 17/07/2016, od 18/07/2016 do 24/07/2016, od 25/07/2016 do 31/07/2016 i od 01/08/2016 do 07/08/2016 koje institucija ima u svom posjedu i koje je dužna objavljivati sedmodnevno (u skladu sa članom 28 stav 3 Zakona o finansiranju političkih subjekata i izbornih kampanja) koje sadrže broj konta/naloga. Naziv korisnika budžeta (organa koji je/su uključeni u analitičku karticu), naziv dobavljača, izvor sredstava, broj budžetske linije, datum plaćanja, iznos plaćanja i svrhu plaćanja; Kao i informaciju koja se tiče svih izdatih putnih naloga za upravljanje službenim vozilima za periode: od 12/07/2016 do 17/07/2016 , od 18/07/2016 do 24/07/2016, od 25/07/2016 do 31/07/2016 i od 01/08/2016 do 07/08/2016, koje su svi državni organi, organi državne uprave, organi lokalne samouprave, organi lokalne uprave, javna preduzeća, javne ustanove, državni fondovi i privredna društva čiji je osnovač i/ili većinski ili djelimični vlasnik država ili jedinica dužni da objavljuju sedmodnevno (u skladu sa cl. 32, st. 3, Zakona o finansiranju političkih subjekata i izbornih kampanja) (koji sadrže sve informacije u skladu sa Pravilnikom o obrascu putnog naloga, načinu njegovog izdavanja i vođenju evidencije izdatih putnih naloga). Dana 24. avgusta 2016. godine Uprava za kadrove dostavlja akt Broj: UPI-007/16-169/1 od dana 17. avgusta 2016. godine kojim obavještava žalioca da su tražene informacije javno objavljene na internet stranici ovog organa, navodeći link na kom se iste nalaze.

U postupku donošenja osporenog akta prvostepeni organ je na štetu žalioca povrijedio zakon, a koja povreda se sastoji u sljedećem: Shodno odredbi člana 26 stav 1 Zakona o slobodnom pristupu informacijama, organ vlasti nije dužan da omogući putem e-maila pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti. Prema stavu 2 istog člana: "U slučaju iz stava 1 ovo člana organ vlasti dužan je da, u roku od pet dana od dana podnošenja zahtjeva, u pisanoj formi obavijesti podnosioca zahtjeva o tome gdje je i kada tražena informacija javno objavljena." Naime, pretragom prema navedenim uputstvima žalilac je utvrdio da su na navedenoj interenet stranici objavljene nepotpune analitičke kartice koje ne sadrže podatke koji bi garantovali potpuni uvid u potrošnju budžetskih sredstava, kao što su: svrha plaćanja (naziv konta GK), broj konta/naloga, izvor sredstava, naziv korisnika budžeta. Na taj način prvostepeni organ je ograničio transparentnost i kontrolu potrošnje budžetskih sredstava, jer objavljeni dio informacija nije dovoljan za utvrđivanje činjenica kako se raspoređuju navedena sredstva u predizbornom periodu, pa nije moguće utvrditi da li je došlo do zloupotrebe državnih sredstava. Osim toga, dalje se navodi u žalbi, zahtjevom od 05.avgusta 2016.godine žalilac je tražio kopije svih rashoda po navedenoj budžetskoj klasifikaciji za jul 2016.godine, a kako su na navedenom sajtu objavljene analitilke kartice od 12.jula 2016.godine istim nije obuhvaćen kompletan period na koji se zahtjev odnosi. Takođe, objavljeni putni nalozi koji se nalaze na navedenoj internet stranici ne sadrže sve potrebne podatke i nijesu u skladu sa obrascem putnog naloga koji je definisan Pravilnikom o obrascu putnog naloga, načinu njegovog izdavanja i vođenju evidencije izdatih putnih naloga. Kako je prvostepeni organ objavio samo prvu stranu putnog naloga, izostavljajući djelove obrazaca koji su definisani pravilnikom: evidenciju utroška goriva i maziva, evidenciju kretanja vozila, provedenog vremena i učinka, iz istih nije moguće utvrditi da li je došlo do zloupotrebe služenih vozila u predizbornim kampanjama. Takođe, putne naloge za period od 12.07.-17.07. prvostepeni organ nije objavio, odnosno iste nije učinio dostupnim na navedeni način, a u prilog čemu dostavljamo schreenshot internet stranice na koju nas prvostepeni organ upućuje. Žalilac ističe da su predmet njihovog interesovanja, kako je to u zahtjevu navedeno, analitičke kartice iz kojih se jasno mogu vidjeti broj konta/naloga, naziv korisnika budžeta, naziv dobavljača, izvor sredstava, broj budžetske linije, datum plaćanja, iznos plaćanja i svrhu plaćanja, a koje se obuhvataju kompletan period naveden u zahtjevima, kao i putni nalozi sa svim potrebnim informacijama, a prema navedenom Pravilniku, pa imajući u vidu navedeno jasno je da informacije na koje nas prvostepeni organ upućuje ne odgovaraju traženim. Shodno tome, informacije na koje Uprava za kadrove upućuje nijesu relevantne, niti suštinski odgovaraju informacijama traženim zahtjevom za slobodan pristup informacijama, zbog čega žalilac smatra da je prvostepeni organ pogrešno utvrdio činjenično stanje i na osnovu toga pogrešno ograničio pristup traženoj informaciji. Osim toga, članom 30 Zakona o slobodnom pristupu informacijama propisano je da o zahtjevu za pristup informaciji organ vlasti odlučuje rješenjem kojim odobrava pristup traženoj informaciji ili njenom dijelu ili zahtjev odbija. Kako osporeni akt predstavlja obavještenje, žalilac ukazuje na to da u konkretnom slučaju, od strane prvostepenog organa, nije postupljeno shodno navedenoj zakonskoj odredbi, te da osporeni akt ne ispunjava zakonom propisanu formu. Osporeni akt nije donijet u zakonom propisanoj formi, a shodno članu 203 Zakona o opštem upravnom postupku, te apsolutno ne sadrži ni jedan razlog koji bi upućivao na valjanu odluku u konkretnom slučaju i način na koji je prilikom donošenje istog postupljeno, te prilikom donošenja istog nije primijenjen bilo kakav propis, zbog čega je osporeni akt nerazumljiv i nezakonit. Obzirom da je donošenjem akta Uprave za kadrove uskraćeno zakonsko pravo na slobodan pristup informacijama na njegovu štetu, žalilac blagovremeno izjavljuje žalbu i predlaže da Savjet Agencije za zaštitu ličnih podataka i slobodan pristup informacijama poništi akt Uprave za kadrove Broj: UPI-007/16-169/1 od 17. avgusta 2016. godine i meritorno odluči.

Prvostepeni organ je dana 21.09.2016.godine sa br.UPI-081/16-189 dostavio Odgovor na žalbu. Odgovoru se navodi da se MANS iz Podgorice, obratio Upravi za kadrove sa zahtjevom kojim je tražio kopije svih rashoda (koji uključuju datum isplate,naziv dobavljača,svrhu uplate i ostale stavke a sve po sAP sitemu po kojem se vode budžetski izdaci) realizovanih po programu;evidencija , izbor, obuka i usavršavanje kadrova, ekonomska klasifikacija broj 4148 izdatak :usluge stručnog usavršavanja a koje se odnose na jul mjesec. Takođe su tražili kopije : analitičkih kartica svih računa (za periode od 12.07,17.07; od 18.07 do 24.07 od 25.07 do 31.07 i od 1.08 do 7.08 koje institucija ima u svome posjedu i koje je dužna objavljivati sedmodnevno kao i kopije svih izdatih putnih naloga za upravljanje službenim vozilima za periode 12.07 do 17.07;18.07 do 24.07;25.07 do 31 07 i od 1.08 do 07 .08 koje su svi državni organi čiji je osnivač država dužni da objavljuju sedmodnevno u skladu sa čl 32 Zakona o finansiranju političkih subjekata i izbornih kampanja).

Uprava za kadrove je rješenjem br.UPI -007/16-169/1 od 17.08.2016 informisala MANS da su tražene informacije javno objavljene i da se mogu naci na sajtu Uprave za kadrove. Sto se tice kašnjenja u pogledu donošenja ovog rješenja, u toku avgusta mjeseca je kolektivni odmor u Upravi za kadrove pa se zato i kasnilo da donošenjem rješenja. Prvostepeni organ u odgovoru na žalbu navodi da što se tiče dijela koji se odnosi na dostavljanje rashoda realizovanih po programu evidencija, izbor, obuka i usavršavanje kadrova, ekonomska klasifikacija broj 4148 za mjesec jul , tu informaciju prvostepeni organ sada šalje u prilogu MANS-u. Što se tiče navoda iz žalbe koji se odnose na to da objavljeni podaci na analitičkim karticama i putnim nalozima su nepotpuni i ne sadrže sve podatke koji su neophodni , ističemo da članom 28 stav 3 Zakona o finansiranju političkih subjekata i izbornih kampanja nije propisana forma i sadrzina analitičkih kartica, te da smo objavili analitičke kartice u formi i sadržaju kakav nam je omogućio postojeći SAP sistem preko koga se vrse sva plaćanja. Analitička kartica sadrži broj dokumenta , konto glavne knjige, korisnika sredstava, naziv dobavljača, banku, iznos, datum plaćanja, pa smatramo da se iz navedenog sadržaja analitičkih kartica može jasno utvditi svrha trošenja sredstava. Kartica ne sadrži naziv korisnika sredstava jer je Uprava za kadrove jedini korisnik sredstava, i plaćanja vrši samo za svoju potrošačku jedinicu. Kada su u pitanju navodi vezani za putne naloge na kojima nije evidentirana potrošnja goriva, to svakako nije imalo za cilj kršenje zakonskih normi , niti zloupotrebu korišćenja budžetskih sredstava jer su putni nalozi uredno popunjavani, a na sajtu je obavljena samo prva strana putnog naloga. Prvostepeni organ obavijestava da je promijenio obrazac putnog naloga koji je koji je definisan Pravilnikom u kojem je jasno prikazano kretanje vozila, provedeno vrijeme i broj pređenih kilometara.

Imajući u vidu naprijed navedeno prvostepeni organ je predložio Agenciji za zaštitu ličnih podataka i slobodan pristup informacijama, kao organu nadležnom za odlučivanje po žalbi, da donese rješenje kojim će odbiti žalbu žalioca MANS-a iz Podgorice, kao neosnovanu.

Nakon razmatranja spisa predmeta, žalbenih navoda, odgovora na žalbu, uvida u dostavljene analitičke kartice i putne naloge i neposrednog uvida na link prvostepenog organa <http://www.uzk.co.me/index.php?option=com_content&view=category&layout=blog&id=75&Itemid=252&lang=sr> na kom je objavljena tražena informacija zahtjevom za slobodan pristup informacijama br. 16/95332, 16/97804, 16/95937, 16/95083, 16/95936, 16/95938, 16/95939, 16/95940, 16/95941 i to: Analitička kartica za period od 02.08.2016. do 04.08.2016. godine; Analitička kartica za period od 26.07.2016. do 29.07.2016.godine, Analitička kartica za period od 18.07.2016. do 21.07.2016. godine Dokaz o uplati sudskih rjesenja na datum 12.07.2016. godine; Putni nalog br.169275 od 01.08.2016.godine za automobil reg.oznaka PG MN 642 za period od 01.08.do 07.08.2016.godine, Putni nalog br.169276 od 01.08.2016.godine za automobil reg.oznaka PG CG 166 za period od 01.08.do 07.08.2016.godine, Putni nalog br.169273 od 25.07.2016.godine za automobil reg.oznaka PG MN 642 za period od 25.07.do 01.08.2016.godine, Putni nalog br.169274 od 25.07.2016.godine za automobil reg.oznaka PG CG 166 za period od 25.07.do 01.08.2016.godine, Putni nalog br.169270 od 18.07.2016.godine za automobil reg.oznaka PG CG 166 za period od 18.07.do 25.07.2016.godine i Putni nalog br.169269 od 18.07.2016.godine za automobil reg.oznaka PG MN 642 za period od 18.07.do 25.07.2016.godine, Savjet Agencije je našao da je žalba neosnovana. Savjet Agencije je nedvosmisleno utvrdio da se putni nalozi i analitičke kartice u koje je imao uvid ne razlikuju od objavljenih na internet stranici prvostepenog organa, na linku: <http://www.uzk.co.me/index.php?option=com_content&view=category&layout=blog&id=75&Itemid=252&lang=sr>

Član 235 Zakona o opštem upravnom postupku propisuje da će drugostepeni organ odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana. Članom 26 Zakona o slobodnom pristupu informacijama propisano je da organ vlasti nije dužan da omogući pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti te je organ vlasti dužan, u roku od pet dana od dana podnošenja zahtjeva, u pisanoj formi, obavijesti podnosioca zahtjeva o tome gdje je i kada tražena informacija javno obavljena. Uprava za kadrove je u zakonskom roku podnosiocu zahtjeva dostavila obavještenje br. UPI-007/16-169/1 od dana 17.08.2016.godine u kom se navodi da su tražene informacije javno dostupne na sajtu ovog organa, te je Savjet Agencije neposrednim uvidom na link <http://www.uzk.co.me/index.php?option=com_content&view=category&layout=blog&id=75&Itemid=252&lang=sr> utvrdio da je objavljena tražena informacija i to: Analitička kartica za period od 02.08.2016. do 04.08.2016. godine; Analitička kartica za period od 26.07.2016. do 29.07.2016.godine, Analitička kartica za period od 18.07.2016. do 21.07.2016. godine Dokaz o uplati sudskih rjesenja na datum 12.07.2016. godine; Putni nalog br.169275 od 01.08.2016.godine za automobil reg.oznaka PG MN 642 za period od 01.08.do 07.08.2016.godine, Putni nalog br.169276 od 01.08.2016.godine za automobil reg.oznaka PG CG 166 za period od 01.08.do 07.08.2016.godine, Putni nalog br.169273 od 25.07.2016.godine za automobil reg.oznaka PG MN 642 za period od 25.07.do 01.08.2016.godine, Putni nalog br.169274 od 25.07.2016.godine za automobil reg.oznaka PG CG 166 za period od 25.07.do 01.08.2016.godine, Putni nalog br.169270 od 18.07.2016.godine za automobil reg.oznaka PG CG 166 za period od 18.07.do 25.07.2016.godine i Putni nalog br.169269 od 18.07.2016.godine za automobil reg.oznaka PG MN 642 za period od 18.07.do 25.07.2016.godine, te je Savjet Agencije našao da je žalba neosnovana. Savjet Agencije je utvrdio da je Uprava za kadrove pravilno primjenila materijalno pravo i član 26 Zakona o slobodnom pristupu informacijama, na način što je obavještenjem dalo jasno obavještenje gdje se može pronaći tražena informacija na internet stranici Uprave za kadrove, te je našao da je žalba neosnovana. Žalbeni navodi koji se odnose na osporavanje kvaliteta objavljene informacije nijesu predmet nadležnosti Agencije za zaštitu ličnih podataka i slobodan pristup informacijama već samo činjenica da li je informacija koja je predmet zahtjeva za slobodan pristup informacijama javno objavljena što je utvrđeno uvidom u intenet stranicu Uprave za kadrove i dokumetaciju dostavljenu od strane prvostepenog organa, te upućujemo podnosioca na nadležan organ Agenciju za sprečavanje korupcije i druge organe koji su zaduženi da prate kvalitet objavljenih informacija.

Sa iznijetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**