**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UPII 07-30-1515-2/16**

**Podgorica,20.11.2017.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi X X iz Podgorice od 29.07.2016.godine, izjavljene protiv Rješenja Uprave za nekretnine, PJ Danilovgrad br.120-954-UP-28/16 od 01.07.2016.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12 i 030/17) i člana 237 stav 2 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 23.06.2017.godine donio:

**R J E Š E NJ E**

Usvaja se žalba.

Poništava se Uprave za nekretnine, PJ Danilovgrad br.120-954-UP-28/16 od 01.07.2016.godine.

Predmet se dostavlja prvostepenom organu na ponovni postupak i odlučivanje

**O b r a z l o ž e nj e**

Postupajući po zahtjevu za slobodan pristup informacijama X X iz Podgorice, od dana 27.06.2016.godine, prvostepeni organ je donio rješenje br.120-954-UP-28/16-5-15 od 01.07.2016.godine,kojim je odlučeno na način: Dozvoljava se X X iz Podgorice slobodan pristup informacijama koje se nalaze u posjedu ovog organa , i to: 1.Fotokopija Rješenja br. 120-954-up-473/09 od 10.06.2009.godine. 2.Fotokopiju Zaključka br. 120-954-up-473/09 od 10.06.2009.godine. 3.Fotokopiju Rješenja Ministarstva Finansija Crne Gore br.07-2-807/1-2009 od 28.12.2009.godine 4. Fotokopiju Zahtjeva br. 120-954-up-439/2005 od 01.03.2010.godine.5.Fotokopija Rješenja br,120-954-up-171/10 od 04.03.2010.godine. 6.Fotokopija Rješenja br. 120-954-up-473/09 od 28.09.2015.godine. Pristup traženoj informaciji ostvariće se dostavom fotokopije, putem pošte, preporučeno pošiljkom na adresu podnosioca zahtjeva u roku od 3 dana od dana dostavjanja ovog rješenja. U obrazloženju rješenja prvostepeni organ navodi da je X X iz Podgorice, podnio je ovom organu zahtjev za pristup informacijama vezanih za nepokretnost evidentiranu u listu nepokretnosti br.251 KO GLAVICA, na način kako je to bliže opisano u navednom zahtjevu. Postupajući po predmetnom zahtjevu, ovaj organ shodno čl.13 Zakona o slobodnom pristupu informacijama.dozvoljava podnosiocu zahtjeva, pristup informacijama koje posjeduje i to uvid u fotokopiju Rješenja br. 120-954-up-473/09 od 10.06.2009.godine. fotokopiju Zaključka br. 120-954-up-473/09 od 10.06.2009.godine. fotokopiju Rješenja Ministarstva Finansija Crne Gore br.07-2-807/1-2009 od 28.12. 2009.godine, fotokopiju Zahtjeva br. 120-954-up-439/2005 od 01.03.2010. godine, fotokopija Rješenja br. 120-954-up-171/10 od 04.03.2010.godine. fotokopija Rješenja br. 120-954-up-473/09 od 28.09. 2015.godine. čim su se stekli uslovi za primjenu čl.8 navednog zakona, da se podnosiocu zahtjeva dozvoli prisup informacijama ili njenom dijelu u svom posjedu, na način kako zahtijeva u skladu sa čl.6 i 13 ovog zakona. Istim zakonom u čl.19 propisano je da podnosilac zahtjeva snosi troškove postupka u vezi sa ostvarivanjem prava na pristup informaciji koji se odnose na stvarne troškove organa vlasti u pogledu prepisivanja, fotokopiranja prevođenja i dostavljanja informacija. Shodno izloženom.a u smislu čl.18 st. 1 Zakona o slobodnom pristupu informacijama rješeno je kao u dispozitivu. U pravnoj pouci je naveo da Protiv ovog rješenja može se izjavili žalba Ministarstvu finansija Crne Gore u roku od 8 dana od dana prijema istog. Žalba se predaje preko ove PJ uz dokaz o izvršenoj uplati z iznosu od 5 eura na žiro-račun br.832-1081- 58, primalac Ministarstvo finansija.

Protiv rješenja prvostepenog organa podnosilac zahtjeva je blagovremeno uložio žalbu. Žalilac navodi da je dana 27.06.2016.godine podnio zahtjev za slobodan pristup informacijama kojim je od prvostepenog organa zatražio da mu shodno Zakonu o slobodnom pristupu informacijama izda hronologiju upisa za katastarsku parcelu br.1734/2 iz lista nepokretnosti br.251 za KO Glavica koja je u njegovoj svojini na osnovu ugovora o kupoprodaji nepokretnosti br.319 od 04.06.1998.godine. Žalilac ističe da nije dobio hronologiju svih promjena za katastarsku parcelu br. 1734/2 evidentiranih u popisnom listu br.251 za KO Glavica, jer je najstariji dokument koji je dostavljen u prilogu ožalbenog rješenja od 10.06.2009.godine. Žalilac zahtjeva da nadležni organ koji rješava po žalbi da reaguje kako bi se ispravile nepravilnosti.

Nakon razmatranja spisa predmeta i žalbenih navoda Savjet Agencije nalazi da žalbu treba usvojiti kao osnovanu.

Član 237 stav 2 Zakona o opštem upravnom postupku propisuje ako drugostepeni organ nadje da će nedostatke prvostepenog postupka brže i ekonomičnije otkloniti prvostepeni organ on će svojim rješenjem poništiti prvostepeno rješenje i vratiti predmet prvostepenom organu na ponovni postupak. Savjet Agencije je poništio prvostepeno Rješenje Uprave za nekretnine, PJ Danilovgrad br.120-954-UP-28/16 od 01.07.2016.godine zbog pogrešne primjene materijalnog prava i povrede pravila postupka. Član 1 Zakona o slobodnom pristupu informacijama propisuje pravo na pristup informacijama i ponovnu upotrebu informacija u posjedu organa vlasti ostvaruje se na način i po postupku propisanim ovim zakonom. Član 3 istog zakona propisuje da svako domaće i strano fizičko i pravno lice ima pravo na pristup informacijama, bez obaveze da navodi razloge i objašnjava interes traženja informacija. Članom 34 ovog zakona se propisuje postupanje po žalbi, pa se navodi da protiv akta organa vlasti o zahtjevu za pristup informaciji podnosilac zahtjeva i drugo zainteresovano lice može izjaviti žalbu Agenciji, preko organa vlasti koji je o zahtjevu rješavao u prvom stepenu. Izuzetno od stava 1 ovog člana, protiv rješenja kojim je odbijen zahtjev za pristup informaciji koja sadrži podatke koji su označeni stepenom tajnosti ne može se izjaviti žalba, već se može tužbom pokrenuti upravni spor. U članu 40 zakona o slobodnom pristupu informacijama se navodi da radi rješavanja po žalbi i vršenja nadzora nad zakonitošću upravnih akata po zahtjevima za pristup informacijama, Savjet Agencije ima pravo da zahtijeva: da mu organ vlasti dostavi kompletnu informaciju ili dio informacije kojoj se traži pristup, kao i druge informacije i podatke koji su potrebni za odlučivanje.

Savjet Agencije je u postupku preispitivanja zakonitosti osporenog rješenja utvrdio da prvostepeni organ učinio bitnu povredu pravila postupka iz člana 226 stav 2 tačka 7 Zakona o opštem upravnom postupku te da je dispozitiv u suprotnosti sa obraloženjem. Izostanak ovog uslova je bitna povreda pravila postupka, i razlog za pobijanje rješenja. U osporenom rješenju Savjet je utvrdio da je prvostepeni organ pogrešno primjenio materijalne odredbe starog Zakona o slobodnom pristupu informacijama („ Sl. List RCG 68/05“) a trebao je primjeniti odredbe Zakona o slobodnom pristup informacijama ("Službeni list Crne Gore", br. 044/12 od 09.08.2012 ). Prvostepeni organ je donio rješenje u kom je u pravnoj pouci dao pogrešno uputstvo postupanja stranke po žalbi, što samo po sebi predstavlja pogrešnu primjenu materijalnog prava, kako odredbi člana 34 Zakona o slobodnom pristupu informacijama, tako i člana 224 Zakona o opštem upravnom postupku koji propisuje da se žalba podnosi u roku od 15 dana od dana dostavljanja rješenja stanci. Samim tim prvostepeni organ je počinio i povredu pravila postupka, pa je dužan u ponovnom postupku u roku od 15 dana od prijema rješenja na osnovu pravilno utvrđenog činjeničnog stanja pravilno primjeniti odrebu člana 30 Zakona o slobodnom pristupu informacijama i u ponovnom postupku donese rješenje na osnovu podnijetog zahtjeva za slobodan pristup informacijama. Na osnovu člana 237 stav 2 Zakona o opštem upravnom postupku je poništeno prvostepeno rješenje , a predmet se zbog prirode upravne stvari dostavlja na ponovni postupak prvostepenom organu.

Savjet Agencije je cijenio i ostale navode iz žalbe, pa je našao da nijesu od uticaja za drugačije rješavanje u ovoj pravnoj stvari.

Sa iznjetih razloga, shodno članu 38 Zakona o slobodnom pristupu informacijama i člana 237 stav 2 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**