**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UP II 07-30-1560-2/16**

**Podgorica, 05.10.2017.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi NVO Mans br.16/96858 od 12.09.2016.godine izjavljene radi poništaja Rješenja Fonda penzijskog i invalidskog osiguranja Crne Gore br. 01-2327/2 od 29.08.2016.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 i stav 2 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 03.11.2016. godine, donio:

**R J E Š E NJ E**

Žalba se odbija kao neosnovana.

**O b r a z l o ž e nj e**

Po osnovu podnijetog zahtjeva Mreže za afirmaciju nevladinog sektora br. 16/96858 od 15.08.2016.godine kojim je tražena informacija koja se tiče kopije Svih izdatih putnih naloga za upravljanje službenim vozilima(za period od 25/07/2016 do 31/07/2016) , koje su svi državni organi, organi državne uprave, organi lokalne samouprave, organi lokalne uprave, javna preduzeća, javne ustanove, državni fondovi i privredna društva čiji je osnivač i/ili većinski ili djelimični vlasnik država ili jedinica dužni da objavljuju sedmodnevno (u skladu sa čl. 32, st. 3, Zakona o finansiranju političkih subjekata i izbornih kampanja) koji sadrže sve informacije u skladu sa Pravilnikom o obrascu putnog naloga, načinu njegovog izdavanja i vođenju evidencije izdatih putnih naloga, prvostepeni organ je donio rješenje br. 01-2327/2 od 29.08.2016.godine kojim se odbija zahtjev NVO MANS iz Podgorice, br. 16/96858 od 15.08.2016. godine, pa se zabranjuje pristup informacijama. U obrazloženju rješenja se navodi da je Fond PIO CG utvrdio da posjeduje tražene informacije iznijete u stavu 1 dispozitiva ovog rješenja, međutim kako je ista javno objavljenja, Fond PIO Crne Gore u skladu sa članom 26 stav 2 Zakona o slobodnom pristupu informacijama obavještava da se tražena informacija može preuzeti na sajtu [www.fondpio.me](http://www.fondpio.me). Shodno stavu 1 istog člana Zakona Fond PIO Crne Gore nije dužan omogućiti pristup informacijama na traženi način.

Protiv ovog rješenja u zakonskom roku podnosilac zahtjeva je uložio žalbu. U žalbi se u bitnom navodi da se rješenje pobija zbog nepotpuno i nepravilno utvrđenog činjeničnog stanja i povrede pravila postupka. Da je dana 15.08.2016.godine upućen zahtjev za pristup informacijama kojim je od Fonda penzijskog i invalidskog osiguranja Crne Gore traženo da dostavi kopije Svih izdatih putnih naloga za upravljanje službenim vozilima(za period od 25/07/2016 do 31/07/2016) , koje su svi državni organi, organi državne uprave, organi lokalne samouprave, organi lokalne uprave, javna preduzeća, javne ustanove, državni fondovi i privredna društva čiji je osnivač i/ili većinski ili djelimični vlasnik država ili jedinica dužni da objavljuju sedmodnevno (u skladu sa čl. 32, st. 3, Zakona o finansiranju političkih subjekata i izbornih kampanja) koji sadrže sve informacije u skladu sa Pravilnikom o obrascu putnog naloga, načinu njegovog izdavanja i vođenju evidencije izdatih putnih naloga. Navodi se da je dana 29.08.2016. godine Fond penzijskog i invalidskog osiguranja Crne Gore dostavio rješenje br.01-2327/2 od 29.08.2016.godine kojim odbija zahtjev i u obrazloženju rješenja obavještava žalioca da je tražena informacija javno objavljena na zvaničnom sajtu organa. Shodno odredbi člana 26 stav 1 Zakona o slobodnom pristupu informacijama, organ vlasti nije dužan da omogući putem e-maila pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti. Prema stavu 2 istog člana: "U slučaju iz stava 1 ovog člana organ vlasti dužan je da, u roku od pet dana od dana podnošenja zahtjeva, u pisanoj formi obavijesti podnosioca zahtjeva o tome gdje je i kada tražena informacija javno objavljena." Naime, pretragom internet stranice na koju žalioca prvostepeni organ upućuje, žalilac je pronašao putne naloge za navedeni period, međutim isti ne sadrže sve potrebne podatke i nijesu u skladu sa obrascem putnog naloga koji je definisan Pravilnikom o obrascu putnog naloga, načinu njegovog izdavanja i vođenju evidencije izdatih putnih naloga. Kako je prvostepeni organ objavio samo prvu stranu putnog naloga, izostavljajući djelove obrazaca koji su definisani pravilnikom: evidenciju utroška goriva i maziva iz istih nije moguće utvrditi da li je došlo do zloupotrebe služenih vozila u predizbornim kampanjama. Shodno navedenom, nesporno je da prvostepeni organ nije objavio informaciju traženu zahtjevom, već nepotpune putne naloge, koji su kao takvi neupotrebljivi. Prema tome, kako su predmet zahtjeva bili puni nalozi sa svim potrebnim informacijama, a prema navedenom Pravilniku, jasno je da informacije na koje nas prvostepeni organ upućuje ne odgovaraju traženim. Dakle, informacija na koju žalioca Fond penzijskog i invalidskog osiguranja Crne Gore upućuje nije relevantna, niti suštinski odgovara informaciji traženoj zahtjevom za slobodan pristup informacijama, zbog čega žalilac ističe da je prvostepeni organ pogrešno utvrdio činjenično stanje i na osnovu toga pogrešno ograničio pristup traženoj informaciji. Obzirom da je donošenjem rješenja Fonda penzijskog i invalidskog osiguranja Crne Gore br.01-2327/2 od 29.avgusta 2016.godine uskraćeno zakonsko pravo na slobodan pristup informacijama na njegovu štetu, žalilac blagovremeno izjavljuje žalbu i predlaže da Savjet Agencije poništi rješenje Fonda penzijskog i invalidskog osiguranja Crne Gore br.01-2327/2 od 29.08.2016.godine i meritorno odluči.

Prvostepeni organ je uz dostavljanje žalbe aktom br. 01-2501/2 od 16.09.2016. godine dostavio odgovor na žalbu u kojem navodi da je Fond PIO Crne Gore u skladu sa članom 26 stav 2 Zakona o slobodnom pristupu informacijama obavijestio NVO MANS da je tražena informacija dostupna na internet stranici [www.fondpio.me](http://www.fondpio.me). Shodno navedenom,navodi se dalje u odgovoru na žalbu, žalilac ne osporava datu informaciju već formu obrasca putnog naloga koji je objavljen na gore navedenom sajtu, što prvostepeni organ smatra neosnovanim. Naime, obrazac putnog naloga koji koristi Fond propisan je Pravilnikom o obrascu putnog naloga, načinu njegovog izdavanja i vođenju evidencije izdatih putnih naloga, dok se evidencija o potrošnji goriva i maziva vodi na mjesečnom nivou.

Nakon razmatranja spisa predmeta, žalbenih navoda i odgovora na žalbu, kao i uvida u putne naloge na linku [www.fondpio.me](http://www.fondpio.me) na kom je objavljena tražena informacija zahtjevom za slobodan pristup informacijama br.16/96858 od 15.08.2016.godine i to: Putni nalog za putničko vozilo br. 176517 od 05.07.2016. godine za vozilo PG MN 770 sa evidencijom kretanja vozila, provedenog vremena i učinka koju vodi vozač za vremenski period od 05.07. do 30.07.2016. godine,Putni nalog za putničko vozilo br. 176517 od 05.07.2016. godine za vozilo PG MN 770 sa evidencijom kretanja vozila, provedenog vremena i učinka koju vodi vozač za vremenski period od 05.07. do 30.07.2016. godine, Putni nalog za putničko vozilo br. 144139 od 05.07.2016. godine za vozilo PG CG 170 sa evidencijom kretanja vozila, provedenog vremena i učinka koju vodi vozač za vremenski period od 05.07. do 20.07.2016. godine, Putni nalog za teretno vozilo br. 007517 od 14.07.2016. godine za vozilo PG MN 654 sa evidencijom kretanja vozila, provedenog vremena i učinka koju vodi vozač za vremenski period od 15.07. do 29.07.2016. godine, Putni nalog za putnički automobil br. 011538 od 05.07.2016. godine za vozilo PG AD 020 sa evidencijom kretanja vozila, provedenog vremena i učinka koju vodi vozač za vremenski period do 25.07.2016. godine, Nalog za kontrolu upotrebe službenih vozila i potrošnju goriva od 15.07.2016. godine za vozilo PG MN 028, za vremenski period od 15.07. do 01.08.2016. godine, Savjet Agencije je našao da je žalba neosnovana.

Savjet Agencije je nesporno utvrdio da se putni nalozi u koje je imao uvid ne razlikuju od onih koji su objavljeni na internet stranici prvostepenog organa, na linku: [www.fondpio.me](http://www.fondpio.me).

Član 235 Zakona o opštem upravnom postupku propisuje da će drugostepeni organ odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana. Članom 26 Zakona o slobodnom pristupu informacijama propisano je da organ vlasti nije dužan da omogući pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti te je organ vlasti dužan, u roku od pet dana od dana podnošenja zahtjeva, u pisanoj formi, obavijesti podnosioca zahtjeva o tome gdje je i kada tražena informacija javno objavljena. Kako je Fond penzijskog i invalidskog osiguranja Crne Gore u zakonskom roku podnosiocu zahtjeva dostavio obavještenje br. 01-2327/2 od 29.08.2016.godine u kom se navodi da su tražene informacije javno dostupne na linku [www.fondpio.me](http://www.fondpio.me) , na kom je objavljena tražena informacija i to: Putni nalog za putničko vozilo br. 176517 od 05.07.2016. godine za vozilo PG MN 770 sa evidencijom kretanja vozila, provedenog vremena i učinka koju vodi vozač za vremenski period od 05.07. do 30.07.2016. godine, Putni nalog za putničko vozilo br. 176517 od 05.07.2016. godine za vozilo PG MN 770 sa evidencijom kretanja vozila, provedenog vremena i učinka koju vodi vozač za vremenski period od 05.07. do 30.07.2016. godine, Putni nalog za putničko vozilo br. 144139 od 05.07.2016. godine za vozilo PG CG 170 sa evidencijom kretanja vozila, provedenog vremena i učinka koju vodi vozač za vremenski period od 05.07. do 20.07.2016. godine, Putni nalog za teretno vozilo br. 007517 od 14.07.2016. godine za vozilo PG MN 654 sa evidencijom kretanja vozila, provedenog vremena i učinka koju vodi vozač za vremenski period od 15.07. do 29.07.2016. godine, Putni nalog za putnički automobil br. 011538 od 05.07.2016. godine za vozilo PG AD 020 sa evidencijom kretanja vozila, provedenog vremena i učinka koju vodi vozač za vremenski period do 25.07.2016. godine, Nalog za kontrolu upotrebe službenih vozila i potrošnju goriva od 15.07.2016. godine za vozilo PG MN 028, za vremenski period od 15.07. do 01.08.2016. godine, Savjet Agencije je utvrdio da i pored činjenice što je donijeto u formi rješenja, u istom je dat jasan link gdje se moze pronaći tražena informacija, te je na taj način udovoljeno zahtjevu podnosioca i omogućen pristup traženoj informaciji. Član 235 stav 2 Zakona o opštem upravnom postupku propisuje da će drugostepeni organ odbiti žalbu i kada nađe da je u prvostepenom postupku bilo nedostataka, ali da oni nisu mogli imati uticaja na rješavanje upravne stvari. Žalbeni navodi koji se odnose na osporavanje kvaliteta objavljene informacije nijesu predmet nadležnosti Agencije za zaštitu ličnih podataka i slobodan pristup informacijama već samo činjenica da li je informacija koja je predmet zahtjeva za slobodan pristup informacijama javno objavljena što je utvrđeno uvidom u intenet stranicu Fonda penzijskog i invalidskog osiguranja Crne Gore i dokumetaciju dostavljenu od strane prvostepenog organa, te upućujemo podnosioca na nadležan organ Agenciju za sprečavanje korupcije i druge organe koji su zaduženi da prate kvalitet objavljenih informacija.

Sa iznijetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**