**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-2101-2/16**

**Podgorica, 13.10.2017.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi NVO Mans br. 16/98535 od 28.09.2016. godine izjavljene radi poništaja akta JU Centar za socijalni rad Opštine Rožaje broj: 01-3767 od 09.09.2016. godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 03.01.2017. godine, donio:

**R J E Š E NJ E**

Žalba se odbija kao neosnovana

**O b r a z l o ž e nj e**

Prvostepeni organ je donio akt broj: 01-3767 od 09.09.2016. godine kojim obavještava podnosioca zahtjeva br. 16/98535 od 30.08.2016. godine, da pristup informaciji u dijelu koji se odnosi na dostavu kopije analitičkih kartica za period od 22.08.2016. godine do 28.08.2016. godine, te da su tražene informacije javno objavljene i dostupne na web sajtu: www.csrcg.me.

Protiv ovog akta u zakonskom roku podnosilac zahtjeva je uložio žalbu. U žalbi se u bitnom navodi da se akt pobija zbog nepotpuno i nepravilno utvrđenog činjeničnog stanja i povrede pravila postupka. Da je dana 07.09.2016. godine upućen set zahtjeva za pristup informacijama kojim je od JU Centar za socijalni rad Opština Rožaje traženo da dostavi kopije analitičkih kartica svih računa (za period od 22/08/2016 do 28/08/2016), koje su državni organi, organi državne uprave, organi lokalne uprave, javna preduzeća, javne ustanove, državni fondovi i privredna društvačiji je osnivač i/ili većinski ili djelimični valsnik država ili jedinica dužni da objavljuju sedmodnevno ( u skladu sa članom 28, st.3, Zakona o finansiranju političkih subjekata i izbornih kampanja). Dokument treba da sadrži najmanje: broj konta/naloga, naziv korisnika budžeta (organa koji je/su uključeni u analitičku karticu), naziv dobavljača, izvor sredstava, broj budžetske linije, datum plaćanja, iznos plaćanja i svrhu plaćanja/naziv konta GK. Navodi se da je dana 14.09.2016. godine JU Centar za socijalni rad Opština Rožaje dostavio akt broj: 01-3767 od 09.09.2016. godine, kojim obavještava žalioca da je tražena informacija javno objavljena na zvaničnoj internet stranici organa [www.csrcg.me](http://www.csrcg.me). Žalilac ističe da je u postupku donošenja osporenog akta prvostepeni organ je na štetu žalioca povrijedio zakon, te da shodno odredbi člana 26 stav 1 Zakona o slobodnom pristupu informacijama, organ vlasti nije dužan da omogući putem e-maila pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti, te da je prema stavu 2 istog člana propisano u slučaju iz stava 1 ovo člana organ vlasti dužan je da, u roku od pet dana od dana podnošenja zahtjeva, u pisanoj formi obavijesti podnosioca zahtjeva o tome gdje je i kada tražena informacija javno objavljena. Žalilac ističe da je pretragom internet stranice, na koju prvostepeni organ upućuje, utvrdili da su na navedenoj internet stranici objavljene nepopune analitičke kartice koje ne sadrže podatke koji bi garantovali potpuni uvid u potrošnju budžetskih sredstava, kao što su broj konta/naloga, svrhu, izvor sredstava, broj budžetske linije. Osim toga objavljene informacije nemaju formau analitičke kartice. Na taj način prvostepeni organ je ograničio transparentnost i kontrolu potrošnje budžetskih sredstava, jer objavljeni dio informacija nije dovoljan za utvrđivanje činjenica kako se raspoređuju navedena sredstva u predizbornom periodu, pa nije moguće utvrditi da li je došlo do zloupotrebe državnih sredstava. Predmet interesovanja žalioca, kako je to zahtjevom i navedeno jesu analitičke kartice iz kojih se jasno mogu vidjeti broj konta/naloga, naziv korisnika budžeta, naziv dobavljača, izvor sredstava, broj budžetske linije, datum plaćanja, iznos plaćanja i svrhu plaćanja/naziv konta GK, a što je sadržano u izvornom obliku analitičke kartice. Shodno tome informacije na koje žalioca prvostepeni organ upućuje ne odgovaraju traženim. Naime, žalilac ističe da informacija na koju JU Centar za socijalni rad Opštine Rožaje upućuje nije relevantna, niti suštinski odgovara informaciji traženoj zahtjevom za slobodan pristup informacijama, zbog čega je prvostepeni organ pogrešno utvrdio činjenično stanje i na osnovu toga pogrešno ograničio pristup traženoj informaciji. Predlaže da Savjet Agencije poništi akt JU Centar za socijalni rad Opština Rožaje broj: 01-3767 od 09.09.2016.godine i meritorno odluči.

Prvostepeni organ je dana 05.10.2016.godine aktom br.01-4100 dostavio odgovor na žalbu. U odgovoru na žalbu se kaže da je žalba neosnovana. Da je dana 07.09.2016.godine uputio zahtjve za slobodan pristup informacijama kojim su od JU Centra za socijalni rad za opštinu Rožaje tražene kopije: kopije analitičkih kartica svih računa (za period od 22/08/2016 do 28/08/2016), koje su državni organi, organi državne uprave, organi lokalne uprave, javna preduzeća, javne ustanove, državni fondovi i privredna društvačiji je osnivač i/ili većinski ili djelimični valsnik država ili jedinica dužni da objavljuju sedmodnevno ( u skladu sa članom 28, st.3, Zakona o finansiranju političkih subjekata i izbornih kampanja). Dokument treba da sadrži najmanje: broj konta/naloga, naziv korisnika budžeta (organa koji je/su uključeni u analitičku karticu), naziv dobavljača, izvor sredstava, broj budžetske linije, datum plaćanja, iznos plaćanja i svrhu plaćanja/naziv konta GK. Dana 14.09.2016.godine ovaj organ je dostavio Obavještenje da su tražene informacije objavljene na internet stranici [www.csrcg.me](http://www.csrcg.me). JU Centar za socijalni rad za opštinu Rožaje je dostavio izvode glavnog računa na kojim ase nalaze sve uplkate kao i sva plaćanja u periodu od 22.08.do 28.08.2016.godine i iste transparentno i javno objavio na web stranici [www.csrcg.me](http://www.csrcg.me) . Centar ne posjeduje analitičke kartice i nema finansijski program, kako bi bio u mogućnosti da dostavi žaliocu analitičke kartice. Smatra da su izvdi transparentni i da daju potpuni uvid u kretanje novčanih sredstava i svih plaćanja u pomenutom periodu. Prvostepeni organ je mišljenja da je dao na uvid izvode glavnog računa i time omogućio žaliocu potpuni uvid u kretanje novčanih sredstava u traženom periodu i nije uskratio pristup traženoj informaciji, p as toga smatra da je žalba NVO MANS neosnovana. U prilogu dostavlja pojašnjenje analiitičkih kartica- izvoda za period od 22.08.2016.do 28.08.2016.godine, koje su objavljene na sajtu [www.csrcg.me](http://www.csrcg.me).

Nakon razmatranja spisa predmeta, žalbenih navoda, odgovora na žalbu i neposrednog uvida na link prvostepenog organa http://www.csrcg.me/index.php/rozaje/izvjestaj-analiticke-kartice na kom je objavljena tražena informacija zahtjevom za slobodan pristup informacijama br. 16/98535 i to: Izvod br.86 za promet i stanje računa za 22.08.2016.godine, Izvod br.87 za promet i stanje računa za 24.08.2016.godine, Izvod br.88 za promet i stanje računa za 26.08.2016.godine, i pojašnjenje analitičke kartice, izvoda za period od 22.08.2016.do 28.08.2016.godine, Savjet Agencije je našao da je žalba neosnovana.

Savjet Agencije je nedvosmisleno utvrdio da se sadržaj analitičkih kartica ne razlikuje od onoga što je objavljeno na internet stranici na linku http://www.csrcg.me/index.php/rozaje/izvjestaj-analiticke-kartice.

Član 235 Zakona o opštem upravnom postupku propisuje da će drugostepeni organ odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana. Članom 26 Zakona o slobodnom pristupu informacijama propisano je da organ vlasti nije dužan da omogući pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti te je organ vlasti dužan, u roku od pet dana od dana podnošenja zahtjeva, u pisanoj formi, obavijesti podnosioca zahtjeva o tome gdje je i kada tražena informacija javno objavljena. Kako je JU Centar za socijalni rad Opština Rožaje u zakonskom roku podnosiocu zahtjeva dostavio obavještenje broj: 01-3767 od 09.09.2016. godine u kom se navodi da su tražene informacije javno dostupne na sajtu ovog organa, te je Savjet Agencije neposrednim uvidom na http://www.csrcg.me/index.php/rozaje/izvjestaj-analiticke-kartice utvrdio da je objavljena tražena informacija i to: Izvod br.86 za promet i stanje računa za 22.08.2016.godine, Izvod br.87 za promet i stanje računa za 24.08.2016.godine, Izvod br.88 za promet i stanje računa za 26.08.2016.godine, i pojašnjenje analitičke kartice, izvoda za period od 22.08.2016.do 28.08.2016.godine. Savjet Agencije je utvrdio da je JU Centar za socijalni rad Opština Rožaje pravilno primjeni materijalno pravo i član 26 Zakona o slobodnom pristupu informacijama, na način što je obavještenjem dalo jasno obavještenje gdje se može pronaći tražena informacija na internet stranici JU Centra za socijalni rad Opština Rožaje, te je našao da je žalba neosnovana. Žalbeni navodi koji se odnose na osporavanje kvaliteta objavljene informacije nijesu predmet nadležnosti Agencije za zaštitu ličnih podataka i slobodan pristup informacijama već samo činjenica da li je informacija koja je predmet zahtjeva za slobodan pristup informacijama javno objavljena što je utvrđeno uvidom u intenet stranicu JU Centar za socijalni rad Opština Rožaje dokumetaciju dostavljenu od strane prvostepenog organa, te upućujemo podnosioca na nadležan organ Agenciju za sprečavanje korupcije i druge organe koji su zaduženi da prate kvalitet objavljenih informacija.

Sa iznijetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**