**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UP II 07-30-3173-2/16**

**Podgorica,28.12.2016.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi NVO Mans br.16/105249 od 28.11.2016. godine izjavljene radi poništaja akta Fonda penzijskog i invalidskog osiguranja Crne Gore broj:01-2915/2 od 17.11.2016.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 21.12.2016. godine, donio:

**R J E Š E NJ E**

Žalba se odbija kao neosnovana

**O b r a z l o ž e nj e**

Prvostepeni organ je donio akt br. 01-2915/2 od 17.11.2016.godine kojim obavještava podnosioca zahtjeva br. 16/104661, na osnovu člana 26 Zakona o slobodnom pristupu informacijama („Sl.list CG“ 44/12), da je tražena informacija javno dostupna i objavljena na internet stranici Fonda penzijskog i invalidskog osiguranja Crne Gore, adresa [www.fondpio.me](http://www.fondpio.me).

Protiv ovog akta u zakonskom roku podnosilac zahtjeva je uložio žalbu. U žalbi se u bitnom navodi da se akt pobija zbog nepotpuno i nepravilno utvrđenog činjeničnog stanja i povrede pravila postupka. Da je dana 09.11.2016.godine uputio zahtjev za pristup informacijama kojim je od Fonda penzijskog i invalidskog osiguranja Crne Gore traženo da dostavi analitičke kartice svih računa za period od 31/10/2016 do 06/11/2016, dokument treba da sadrži najmanje: broj konta/naloga, naziv korisnika budžeta (organa koji je/su uključeni u analitičku karticu), naziv dobavljača, izvor sredstava, broj budžetske linije, datum plaćanja, iznos plaćanja i svrhu plaćanja/naziv konta GK. Navodi se da je dana 17.11.2016. godine Fond penzijskog i invalidskog osiguranja Crne Gore dostavio akt br. 01-2915/2 od 17.11.2016.godine kojim obavještava žalioca da je tražena informacija javno objavljena na zvaničnom sajtu Fonda penzijskog i invalidskog osiguranja Crne Gore. Žalilac ističe da je u postupku donošenja osporenog akta prvostepeni organ je na štetu žalioca povrijedio zakon, te da shodno odredbi člana 26 stav 1 Zakona o slobodnom pristupu informacijama, organ vlasti nije dužan da omogući putem e-maila pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti, te da je prema stavu 2 istog člana propisano u slučaju iz stava 1 ovo člana organ vlasti dužan je da, u roku od pet dana od dana podnošenja zahtjeva, u pisanoj formi obavijesti podnosioca zahtjeva o tome gdje je i kada tražena informacija javno objavljena. Žalilac ističe da je pretragom internet stranice, na koju prvostepeni organ upućuje, utrvrdio da su na navedenoj internet stranici objavljene nepotpune analitičke kartice i izvodi iz trezora. Naime, objavljene analitičke kartice ne sadrže podatke koji bi garantovali potpuni uvid u potrošnju budžetskih sredstava, kao što je svrha plaćanja i broj konta/naloga. Na taj način prvostepeni organ je ograničio transparentnost i kontrolu potrošnje budžetskih sredstava jer objavljeni dio informacije nije dovoljan za utvrđivanje činjenica kako se raspoređuju navedena sredstva u predizbornom periodu, pa nije moguće utvrditi da li je došlo do zloupotrene državnih sredstava. Predmet interesovanja žalioca, kako je to u zahtjevu navedeno jesu dokumenta iz kojih se jasno mogu vidjeti broj konta/naloga, naziv korisnika budžeta (organa koji su uključeni u analitičku karticu) naziv dobavljača, izvor sredstava, broj budžetske linije, datum plaćanja, iznos plaćanja i svrhu plaćanja/naziv konta. Naime,odredbom člana 9 stav 1 tačka 2 Zakona o slobodnom pristupu informacijama je propisano da je informacija u posjedu organa vlasti faktičko posjedovanje informacije od strane organa vlasti (sopstvene informacije, informacije dostavljene od drugih organa ili trećih lica), bez obzira na osnov i način sticanja, te da je u članu 13 stav 1 Zakona o slobodnom pristupu informacijama propisano da je organ vlasti dužan da fizičkom i pravnom licu koje traži pristup informaciji ili njenom dijelu, koji posjeduje, osim u slučajevima predviđenim ovim zakonom. Kako je nesporno, dalje žalilac navodi, da se tražene informacije nalaze u faktičkom posjedu prvostepenog organa, te da iste nijesu javno objavljene, žalilac smatra da je prvostepeni organ bio dužan iste dostaviti, a shodno navedenim zakonskim odredbama. Obzirom da je donošenjem akta prvostepenog organa uskraćeno zakonsko pravo na slobodan pristup informacijama na njegovu štetu, žalilac blagovremeno izjavljuje žalbu. Predlaže da Savjet Agencije poništi akt Fonda penzijskog i invalidskog osiguranja Crne Gore br. 01-2915/2 od 17.11.2016.godine i meritorno odluči.

Nakon razmatranja spisa predmeta, žalbenih navoda i neposrednog uvida na link prvostepenog organa [www.fondpio.me](http://www.fondpio.me) na kom je objavljena tražena informacija zahtjevom za slobodan pristup informacijama br. 16/105249 i to: analitička kartica o izvršenim plaćanjima fonda pio cg za period od 31/10/2016. do 06/11/2016, Savjet Agencije je našao da je žalba neosnovana.

Član 235 Zakona o opštem upravnom postupku propisuje da će drugostepeni organ odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana. Članom 26 Zakona o slobodnom pristupu informacijama propisano je da organ vlasti nije dužan da omogući pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti te je organ vlasti dužan, u roku od pet dana od dana podnošenja zahtjeva, u pisanoj formi, obavijesti podnosioca zahtjeva o tome gdje je i kada tražena informacija javno objavljena. Kako je Fonda penzijskog i invalidskog osiguranja Crne Gore u zakonskom roku podnosiocu zahtjeva dostavio obavještenje br. 01-2871/2 od 11.11.2016.godine u kom se navodi da su tražene informacije javno dostupne na sajtu Fonda penzijskog i invalidskog osiguranja Crne Gore, te je Savjet Agencije neposrednim uvidom na link <http://www.fondpio.me> utvrdio da je objavljena tražena informacija i to: analitička kartica o izvršenim plaćanjima fonda pio cg za period od 31/10/2016. do 06/11/2016.godine, Savjet Agencije je utvrdio da je Fond penzijskog i invalidskog osiguranja Crne Gore pravilno primjenio materijalno pravo i član 26 Zakona o slobodnom pristupu informacijama, na način što je obavještenjem dao jasno obavještenje gdje se može pronaći tražena informacija na internet stranici Fonda penzijskog i invalidskog osiguranja Crne Gore, te je našao da je žalba neosnovana. Žalbeni navodi koji se odnose na osporavanje kvaliteta objavljene informacije nijesu predmet nadležnosti Agencije za zaštitu ličnih podataka i slobodan pristup informacijama već samo činjenica da li je informacija koja je predmet zahtjeva za slobodan pristup informacijama javno objavljena što je utvrđeno uvidom u intenet stranicu Fonda penzijskog i invalidskog osiguranja Crne Gore, te upućujemo podnosioca na nadležan organ Agenciju za sprečavanje korupcije i druge organe koji su zaduženi da prate kvalitet objavljenih informacija.

Sa iznijetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**