**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UP II 07-30-1133-2/16**

**Podgorica, 05.10.2017.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi X X iz Cetinja br.UP-I-060/16-10/2 od 15.07.2017.godine izjavljenih protiv rješenja Državnog arhiva Crne Gore br.UP-I-060/16-07/1/3 od 04.07.2016.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12 i 30/17) i člana 235 stav 1 Zakona o opštem upravnom postupku (Sl.list Crne Gore”,br.60/03, 73/10 i 32/11) je na sjednici održanoj dana 28.12.2016. godine, donio:

**R J E Š E NJ E**

Žalba se odbija kao neosnovana

**O b r a z l o ž e nj e**

Po osnovu podnijetog zahtjeva X X iz Cetinja br. UP-I-060/16-07-10/1 od 29.06.2016.godine kojim je tražena dostavljanje u pisanoj formi „informacije o imenima lica zaposlenih u Državnom arhivu CG na nivou Državnog arhiva Crne Gore kao cjeline i to sa imenima zaposlenih koji su u radnom odnosu kod ovog arhiva (30) trideset i više godina u neprekidnom radnom odnosu, ovo se prvenstveno odnosi na lica koja se nalaze u radnom odnosu kod Državnog arhiva CG Cetinje od prvog dana svog zaposlenja“ prvostepeni organ je donio Rješenje br.UP-I-060/16-07-10/2 od 04.07.2016.godine kojim je odbio zahtjev kao neosnovan. U obrazloženju rješenja prvostepeni organ je naveo da je postupajući po predmetnom zahjevu, u skladu sa članom 27 Zakona o slobodnom pristupu informacijama, sproveden skraćeni upravni postupak i uvidom u raspoloživu dokumetaciju ovaj organ je našao da ne posjeduje traženu informaciju, te bi udovoljavanje podnijetom zahtjevu podrazumijevvalo sačinajvanje nove informacije odnosno dokumenta, što nije u skladu sa članom 13 Zakona o slobodnom pristupu informacijama kojim je prpisano da je „Organ vlasti dužan da fizičkom i pravnom licu koje traži pristup nformaciji omogući pristup informaciji ili njenom dijelu koji posjeduje...“ i članom 10 stav 1 istog zakona kojim je propisano da je „informacija dokument ili dio dokumenta u pisanoj, štampanoj, video, zvučnoj, elektronskoj ili drugoj formi..“. Naime, iz navedenih zakonskih odredbi proizilazi da se pristup omogućava postojećoj informaciji, odnosno dokumentu koji organ vlasti ima u svom posjedu u momentu rješavanja po predmetnom zahtjevu. Na osnovu izloženog, a imajući u vidu da je članom 29 stav 1 tačka 1 Zakona o slobodnom pristupu informacijama propisano da „organ vlasti odbiće zahtjev za pristup informacijama, ako pristup informaciji zahtijeva ili podrazumiejva sačinjavanje nove informacije“. Postupajući po predmetnom zahtjevu ovaj organ je odlučio kao u dispozitivu rješenja.

Protiv ovog rješenja u zakonskom roku podnosilac zahtjeva je uložio žalbu. U žalbi se u bitnom navodi da j eožalbenim rješenjem odbijen zahtjev žalioca kojim je tražio pristup informaciji – dostavljanje imena lica zaposlenih u Državnom arhvu Crne Gore, uključujući i organizacione jedinice na teritoriji Crne Gore, i to sa imenima zaposlenih koji su trenutno u radnom odnosu neprekidno u Državnom arhivu (30) trideset i više godina. Žalilac navodi da je prvostepeni organ u obrazloženju ožalbenog rješenja obavijestio žalioca da ne posjeduje traženu informaciju. Žalilac ovakvo rješenje smatra nezakonitim, a ovo iz razloga što lica na koja se odnosi ovaj zahtjev imaju personalni dosije – radnu knjižicu i drugo. U kojim knjižicama je evidentiran radni staž koji je određeno lice provelo na službi u Državni arhiv Crne Gore . Prema tome državni arhiv posjeduje traženu informaciju koja se nalazi u pisanoj i štampanoj formi, a nalazi se u personalnom dosijeu za svao zaposleno lice, koje je trenutno u radnom odnosu kod Državnog arhiva Crne Gore. Na osnovu izloženog žalilac predlaže da drugostepeni organ poništi prvostepeno rješenje, te da naloži prvostepenom organu da žaliocu dostavi traženu informaciju.

Prvostepeni organ je dana 08.08.2016.godine aktom br.UP-I-060/16-07-10/4 dostavio odgovor na žalbu. U odgovoru na žalbu se navodi da odgovor na žalbu, X X, br. Up II 07-30-1133-1/16 od 19 07.2016 godine, izjavljenu na rješenje Državnog arhiva broj: Up-l-060/16-07-10/2 od 04 07. 2016. godine i cjelokupne spise koji se odnose na predmet, dostavljaju na osnovu člana 233 stav 1 i 2 Zakona o opštem upravnom postupku ("SI.list RCG" br 60/03) . u odgovoru na žalbu se dalje kaže da je X X u skladu sa Zakonom o slobodnom pristupu informacijama Državnom arhivu podnio zahtjev broj: Up-l-060/16-07-10/1 od 29.06 2016 godine, kojim je tražio pristup informaciji - dostavljanje „imena lica zaposlenih u Državni arhiv CG na nivou Državnog arhiva CG kao cjeline i to sa imenima zaposlenih koji su u radnom odnosu kod ovog arhiva (30) trideset i više godina u neprekidnom radnom odnosu". Postupajući po predmetnom zahtjevu, Državni arhiv Rešenjem br.Up-l-060/16-07-10/2 od 04 07 2016.godine, isti odbija kao neosnovan iz razloga što je ovaj organ našao da nije u posjedu tražene informacije ,, imena lica zaposlenih u Državni arhiv CG na nivou Državnog arhiva CG kao cjeline i to sa imenima zaposlenih koji su u radnom odnosu kod ovog arhiva (30) trideset i više godina u neprekidnom radnom odnosu", pa bi udovoljavanje podnijetom zahtjevu podrazumijevalo sačinjavanje nove informacije odnosno dokumenta što je suprotno članu 13 Zakona o slobodnom pristupu informacijama, kojim je propisano da je ,,Organ vlasti dužan da fizičkom i pravnom licu koje traži pristup informaciji omogući pristup informaciji ili njenom dijelu koju posjeduje i članom 10 stav 1 istog Zakona kojim je propisano da je ,, Informacija dokument ili dio dokumenta u pisanoj, štampanoj, video, zvučnoj, elektronskoj ili drugoj formi..." Naime, iz navedenih zakonskih odredbi proizilazi da se pristup omogućava postojećoj informaciji, odnosno dokumentu, koji organ vlasti, ima u svom posjedu u momentu rješavanja po predmetnom zahtjevu. Zahtjev je odbijen u skladu sa članom 29 stav 1 tačka 1 Zakona o slobodnom pristupu informacijama kojim je propisano da „Organ vlasti odbiće zahtjev za pristup informaciji, ako pristup informaciji zahtjeva ili podrazumiijeva sačinjavanje nove informacije". Dopisom Vlade Crne Gore br. Up-119/2-16 od 19 07 2016 godine, dopisom Ministarstva kulture br Up I 05 -146/2 od 26.07.2016 godine i dopisom Ministarstva finansija br 011-198/2 od 26.07.2016 godine dostavljeni su Državnom arhivu istovjetni zahtjevi X X upućeni Vladi Crne Gore, Ministarstvu kulture i Ministarstvu finansija, kojim je tražio pristup informaciji - dostavljanje imena lica zaposlenih u Državni arhiv CG na nivou Državnog arhiva CG kao cjeline i to sa imenima zaposlenih koji su u radnom odnosu kod ovog arhiva (30) trideset i više godina u neprekidnom radnom odnosu"; U postupku prethodnog ispitivanja predmetnih zahtjeva Vlada Crne Gore i Ministarstvo kulture je utvrdio da se tražena informacija ne nalazi u njihovom posjedu te su saglasno članu 20 stav 4 Zakona o slobodnom pristupu informacijama, zahtjevi dostavljeni Državnom arhivu kao nadležnom organu na dalji postupak i odlučivanje Ministarstvo finansija je saglasno članu 55 stav 4 Zakona o opštem upravnom postupku, zahtjev dostavilo Državnom arhivu kao nadležnom organu na dalji postupak i odlučivanje; Postupajući po dostavljenim zahtjevima X X je obaviješten od strane ovog organa, aktom br.Up-l-060/16-07-12/3 od 25 07.2016 godine aktom br.Up-l- 060/16-07-12/8 od 28 07.2016 godine i aktom br. Up-l-060/16-07-12/12 od 08 08 2016 godine, da mu je kao podnosiocu zahtjeva, na osnovu istovjetnog zahtjeva za slobodan pristup informacijama, od 29 06 2016 godine naslovljenog Državnom arhivu dostavljeno rješenje broj: Up-l-060/16-07-10/2 od 04.07.2016.godine. Dopisom od 03.08 2016.godine, po istom X X se obraća Državnom arhivu navodeći da se podaci koje traži nalaze u personalnom dosijeu za svako zaposleno lice odnosno u radnoj knjižici svakog zaposlenog. Podnosilac predmetnog zahtjeva i ovom prilikom zanemaruje činjenicu da bi udovoljavanje njegovom zahtjevu podrazumijevalo, da ovlašćeno lice za slobodan pristup informacijama izvrši, uvid u personalna dosijea odnosno radne knjižice za svakog zaposlenog pojedinačno i sačini novu informaciju - imena lica zaposlenih u Državni arhiv CG na nivou Državnog arhiva CG kao cjeline i to sa imenima zaposlenih koji su u radnom odnosu kod ovog arhiva (30) trideset i više godina u neprekidnom radnom odnosu" što je suprotno članu 29 stav 1 tačka 1 Zakona o slobodnom pristupu informacijama, kojim je propisano da ,,Organ vlasti odbiće zahtjev za pristup informaciji ako pristup informaciji zahtjeva ili podrazumiijeva sačinjavanje nove informacije"

Nakon razmatranja spisa predmeta, žalbenih navoda i odgovora na žalbu Savjet Agencije je našao da je žalba neosnovana.

Član 235 stav 1 Zakona o opštem upravnom postupku propisuje da će drugostepeni organ odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana. Članom 6 Zakona o slobodnom pristupu informacijama propisano je da je organ vlasti dužani da svakom fizičkom i pravnom licu omoguće pristup informacijama na ravnopravnoj osnovi i pod jednakim uslovima, ako ovim zakonom nije drukčije određeno. Članom 9 Zakona o slobodnom pristupu informacijama je propisano da je informacija u posjedu organa vlasti faktičko posjedovanje tražene informacije od strane organa vlasti (sopstvena informacija, informacija dostavljena od drugog organa vlasti ili od trećeg lica), bez obzira na osnov i način sticanja. Članom 10 istog zakona je predviđeno da je informacija je dokument ili dio dokumenta u pisanoj, štampanoj, video, zvučnoj, elektronskoj ili drugoj formi, uključujući i njihove kopije, bez obzira na sadržinu, izvor (autora), vrijeme sačinjavanja ili sistem klasifikacije. U odredbama člana 13 istog zakona se propisuje da je organ vlasti dužan je da fizičkom i pravnom licu koje traži pristup informaciji omogući pristup informaciji ili njenom dijelu koju posjeduje, osim u slučajevima predviđenim ovim zakonom. Zakon o slobodnom pristupu informacijama takođe u svom članu 29 propisuje da će organ vlasti odbiti zahtjev za pristup informaciji, ako pristup informaciji zahtijeva ili podrazumijeva sačinjavanje nove informacije. Kako je prvostepeni organ naveo da nije u posjedu tražene informacije, Savjet Agencije je stanovišta da je prvostepeni organ pravilno primijenio materijalno pravo kada se u osporenom rješenju pozvao na član 29 stav 1 tačka 1 Zakona o slobodnom pristupu informacijama i odbio zahtjev za slobodan pristup kao neosnovan jer se u konkretnom slučaju radi o sačinjavanju nove informacije.

Sa iznijetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**