**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UP II 07-30-1827-2/16**

**Podgorica,10.07.2017.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi NVO Mans br.16/97387 od 20.09.2016. godine izjavljene radi poništaja akta Uprave za imovinu broj: 05/51od dana 05.septembra2016.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 20.10.2016. godine, donio:

**R J E Š E NJ E**

Žalba se odbija kao neosnovana

**O b r a z l o ž e nj e**

Prvostepeni organ je donio akt br. 05/51 od dana 05.09.2016.godine kojim obavještava podnosioca zahtjeva br.16/97387 od 19.08.2016.godine, kojim je tražena kopija analitičkih kartica svih računa za period od 01/08/2016. do 07/08/2016, koje institucija ima u svom posjedu i koje je dužna objavljivati sedmodnevno (u skladu sa čl.28 st.3 Zakona o finansiraju političkih subjekata i izbornih kampanja), koje sadrže broj konta/naloga, naziv korisnika budžeta, naziv dobavljača, izvor sredstava, broj budžetske linije, datum plaćanja, iznos plaćanja i svrhu plaćanja na osnovu člana 26 Zakona o slobodnom pristupu informacijama („Sl.list CG“ 44/12) da je tražena informacija dostupna na internet stranici Uprave za imovinu <http://www.uzi.gov.me/uprava/sedmovdnevni_izvjestaji/analiticke_kartice> .

Protiv ovog akta u zakonskom roku podnosilac zahtjeva je uložio žalbu. U žalbi se u bitnom navodi da se akt pobija zbog nepotpuno i nepravilno utvrđenog činjeničnog stanja i povrede pravila postupka. Da je dana 19.08.2016.godine upućen zahtjev za pristup informacijama kojim je od Uprave za imovinu traženo da dostavi kopije svih izdatih analitičkih kartica svih računa (za period od 01/08/2016 do 07/08/2016), koje institucija ima u svom posjedu i koje je dužna objavljivati sedmodnevno (u skladu sa čl.28 st.3 Zakona o finansiranju političkih subjekata i izbornih kampanja), a koje sadrže broj konta/naloga, naziv korisnika budžeta, naziv dobavljača, izvor sredstava, broj budžetske linije, datum plaćanja, iznos plaćanja i svrhu plaćanja/naziv konta GK. Navodi se da je dana 07.09.2016. godine Uprava za imovinu dostavila akt br. 05/51 od dana 05.09.2016.godine kojim obavještava žalioca da je tražena informacija javno objavljena na zvaničnom sajtu organa. Žalilac ističe da je u postupku donošenja osporenog akta prvostepeni organ je na štetu žalioca povrijedio zakon, te da shodno odredbi člana 26 stav 1 Zakona o slobodnom pristupu informacijama, organ vlasti nije dužan da omogući putem e-maila pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti , te da je prema stavu 2 istog člana propisano u slučaju iz stava 1 ovo člana organ vlasti dužan je da, u roku od pet dana od dana podnošenja zahtjeva, u pisanoj formi obavijesti podnosioca zahtjeva o tome gdje je i kada tražena informacija javno objavljena. Žalilac navodi da je pretragom internet stranice, na koju prvostepeni organ upućuje, pronašao analitičku karticu koja nije sadržavala podatke koji bi garantovali potpuni uvid u potrošnju budžetskih sredstava, kao što su: (broj konta i svrha plaćanja/naziv konta GK). Na taj način prvostepeni organ je ograničio transparentnost i kontrolu potrošnje budžetskih sredstava, jer objavljeni dio informacija nije dovoljan za utvrđivanje činjenica kako se raspoređuju navedena sredstva u predizbornom periodu, pa nije moguće utvrditi da li je došlo do zloupotrebe državnih sredstava. Predmet interesovanja žalioca jesu anaklitičke kartice iz kojih se jasno mogu vidjeti broj konta/naloga, naziv korisnika budžeta, naziv dobavljača, izvor sredstava, broj budžetske linije, datum plaćanja, iznos plaćanja i svrhu plaćanja, a što sadrži izvorni oblik analitičke kartice. Shodno tome informacija na koju žalioca upućuje prvostepeni organ nije relevantna niti suštinski odgovara informaciji traženoj zahtjevom za slobodan pristup informacijama, zbog čega žalilac ističe da je prvostepeni organ pogrešno utvrdio činjenično stanje i na osnovu togapogrešno ograničio pristup traženoj informaciji. Obzirom da je donošenjem akta Uprave za imovinu uskraćeno zakonsko pravo na slobodan pristup informacijama na njegovu štetu, žalilac blagovremeno izjavljuje žalbu i predlaže da Savjet Agencije poništi akt Uprave za imovinu br. 05/51 od dana 05.09.2016.godine i meritorno odluči .

Prvostepeni organ je uz dostavljanje predmetne informacije dostavio Odgovor na žalbu br.0201/4809 od 29.09.2016.godine u kojoj navodi da dostavlja Odgovor na žalbu Mreže za afirmaciju nevladinog sektora - MANS ulica dalmatinska broj 188. Pg, br 16/97387 od 20.09.2016. godine, koju zastupa Veselin D. Radulović, advokat iz Podgorice, koji se odnosi na poništenje akta Uprave za imovinu broj 05/51 od dana 05.09.2016.godine.

Dalje kaže da je protiv akta ovog organa broj 05/51 od 05.09.2016. godine žalilac Mreža za afirmaciju nevladinog sektora- MANS, je posredstvom svog zastupnika, advokata Veselina D. Radulovića, izjavila žalbu, broj 16/97387 od 26.09.2016. godine, s razloga što prvostepeni organ nije objavio informaciju traženu zahtjevom već se na istoj nalaze nepotpune anlitičke kartice iz koji se jasno ne mogu vidjeti broj konta/naloga, naziv korisnika budžeta, naziv dobavljača, izvor sredstava, broj budžetske linije, datum plaćanja, iznos plaćanja i svrha plaćanja, a što sadrži izvorni oblik analitičke kartice. Shodno tome, informacija na koji nas Uprava za imovinu upućuje nije relevantna, niti suštinski odgovara informaciji traženoj zahtjevom za slobodan pristup informacijama pa smatra da je privostepeni ogran pogršno utvrdio činjenično stanje i na osnovu toga pogrešno ograničio pristup traženoj informaciji.

Prvostepeni organ smatra daje žalba žalioca nedopuštena i neosnovana odredbom člana 28, stav 3, Zakona o finasiranju političkih subjekata i izbornih kampanja („Sl.list CG" 52/14) „Državnim i lokalnim budžetskim potrošačkim jedinicama, osim Državnoj izbornoj komisiji i opštinskim izbornim komisijama, zabranjena je mjesečna potrošnja veća od prosječne mjesečne potrošnje u prethodnih šest mjeseci od dana raspisivanja do dana održavanja izbora, osim u slučajevima vanrednog stanja, u skladu sa zakonom. Izuzetno od stava 1 ovog člana, ukoliko se izbori održavaju u prvoj polovini godine zabranjenaje mjesečna potrošnja budžetskim potrošačkim jedinicama veća od iznosa određenih mjesečnim planom potrošnje koji utvrdi Ministarstvo ili organ lokalneuprave na početku fiskalne godine.Sve budžetske potrošačke jedinice, na državnom i lokalnom nivou, su dužne da, od dana raspisivanja do dana održavanja izbora, kao i mjesec dana nakon održavanja izbora, sedmodnevno na svojoj internet stranici objavljuju analitičke kartice sa svih računa koje imaju u svom posjedu i dostavljaju ih radnom tijeluSkupštine nadležnom zapraćenje primjene zakona i drugih propisa od značaja za izgrađivanje povjerenja u izborni proces (u daljem tekstu: Privremeni odbor).."

Član 26, stav I Zakona o slobodnom pristupu informacijama propisano je da organ vlasti nije dužan da putem maila omogući pristup informacijama koju posjeduje ako je ona javno objavljena u Crnoj Gori ili dostupna na internet stranici organa vlasti.

Shodno tome Prvostepeni organ Uprava za imovinu je na svojoj internet stranici objavljivala sedmodnevne analitičke kartice sa svih računa od dana raspisivanja izbora.

Analitičke kartice Uprava za imovinu je objavljivala na sitstemski generisanim obrascima koji su ustaljenog formata za dotadašnju praksu. Medjutim, od 14.09.2016.godine, računovodstvo Uprave za imovinu napravilo je izmjene u sistemu i time je Uprava u mogućnosti da proširi stavke na analitičkim karticama svih računa koje sadrže sve tražene informacije.

Imajući u vidu navedeno. Prvostepeni organ. Uprava za imovinu smatra da su žalbeni navodi neosnovani pa predlaže Savjetu Agencije za zaštitu ličnih podataka i slobodan pristup informacijama, da žalbu Mreže za afirmaciju nevladinog sektora - MANS, ulica Dalmatinska, broj 188, Podgorica, br 16/97387 od 26.09.2016. godine, odbije kao neosnovanu.

Nakon razmatranja spisa predmeta, žalbenih navoda, odgovora na žalbu, uvida u analitičke kartice i neposrednog uvida na link prvostepenog organa <http://www.uzi.gov.me/uprava/sedmovdnevni_izvjestaji/analiticke_kartice> na kom je objavljena tražena informacija zahtjevom za slobodan pristup informacijama br.16/97387 i to: Analitičke kartica za period od 01.08.2016.do 19.08.2016.godine, Savjet Agencije je našao da je žalba neosnovana. Savjet Agencije je nesporno utvrdio da se analiticke kartice u koje je imao uvid ne razlikuju od onih koje su objavljene na internet stranici prvostepenog organa, na linku: <http://www.uzi.gov.me/uprava/sedmovdnevni_izvjestaji/analiticke_kartice>

Član 235 Zakona o opštem upravnom postupku propisuje da će drugostepeni organ odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana. Članom 26 Zakona o slobodnom pristupu informacijama propisano je da organ vlasti nije dužan da omogući pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti te je organ vlasti dužan, u roku od pet dana od dana podnošenja zahtjeva, u pisanoj formi, obavijesti podnosioca zahtjeva o tome gdje je i kada tražena informacija javno objavljena. Kako je Uprava za imovinu u zakonskom roku podnosiocu zahtjeva dostavila obavještenje br. 05/51 od dana 05.09.2016.godine u kom se navodi da su tražene informacije javno dostupne na sajtu Uprave za imovinu, te je neposrednim uvidom na link <http://www.uzi.gov.me/uprava/sedmovdnevni_izvjestaji/analiticke_kartice> utvrdio da je objavljena tražena informacija i to: Analitička kartica za period od 01.08.2016.do 19.08.2016.godine, pa je Savjet Agencije je našao da je žalba neosnovana. Savjet Agencije je utvrdio da je Uprave za imovinu pravilno primjenila materijalno pravo i član 26 Zakona o slobodnom pristupu informacijama, na način što je obavještenjem dala jasno obavještenje gdje se može pronaći tražena informacija na internet stranici Uprave za imovinu, te je našao da je žalba neosnovana. Žalbeni navodi koji se odnose na osporavanje kvaliteta objavljene informacije nijesu predmet nadležnosti Agencije za zaštitu ličnih podataka i slobodan pristup informacijama već samo činjenica da li je informacija koja je predmet zahtjeva za slobodan pristup informacijama javno objavljena što je utvrđeno uvidom u intenet stranicu Uprave za imovinu i dokumetaciju dostavljenu od strane prvostepenog organa, te upućujemo podnosioca na nadležan organ Agenciju za sprečavanje korupcije i druge organe koji su zaduženi da prate kvalitet objavljenih informacija.

Sa iznijetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**