**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UP II 07-30-2214-2/16**

**Podgorica,20.02.2017.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi NVO Mans br.16/100413 od 14.10.2016.godine izjavljene radi poništaja akta Ministarstva održivog razvoja i turizma broj: 1401/5-168/2 od 28.09.2016.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 07.11.2016. godine, donio:

**R J E Š E NJ E**

Žalba se odbija kao neosnovana

**O b r a z l o ž e nj e**

Prvostepeni organ je donio akt br. 1401/5-168/2 od 28.09.2016.godine kojim obavještava podnosioca zahtjeva br.16/100413 od 26.09.2016.godine, da je tražena informacija kopija analitičkih kartica svih računa za period od 12/09/2016. do 18/09/2016. Dokument treba da sadrži najmanje: broj konta/naloga, naziv korisnika budžeta (organa koji je/su uključeni u analitičku karticu), naziv dobavljača, izvor sredstava, broj budžetske linije, datum plaćanja, iznos plaćanja i svrhu plaćanja/naziv konta GK dostupna na internet stranici Ministarstva održivog razvoja i turizma [www.mrt.gov.me/rubrike/spi/spi-imovina/137510/Analiticke-kartice-Ministarstva-odrzivog-razvoja-i-turizma-i-direkcije-javnih-radova.html](http://www.mrt.gov.me/rubrike/spi/spi-imovina/137510/Analiticke-kartice-Ministarstva-odrzivog-razvoja-i-turizma-i-direkcije-javnih-radova.html) . Obavještenje je dato u skladu sa članom 26 Zakona o slobodnom pristupu informacijama.

Protiv ovog akta u zakonskom roku podnosilac zahtjeva je uložio žalbu. U žalbi se u bitnom navodi da se akt pobija zbog nepotpuno i nepravilno utvrđenog činjeničnog stanja i povrede pravila postupka. Da je dana 26.09.2016.godine upućen zahtjev za pristup informacijama kojim je od Ministarstva održivog razvoja i turizma traženo da dostavi kopije svih analitičkih kartica svih računa za period od 12/09/2016. do 18/09/2016 koje institucija ima u svom posjedu i koje je dužna objavljivati sedmodnevno (u skladu sa članom 28 stav 3 Zakona o finansiranju političkih subjekata i izbornih kampanja. Dokument treba da sadrži najmanje: broj konta/naloga, naziv korisnika budžeta (organa koji je/su uključeni u analitičku karticu), naziv dobavljača, izvor sredstava, broj budžetske linije, datum plaćanja, iznos plaćanja i svrhu plaćanja/naziv konta GK. Navodi se da je dana 30.09.2016. godine Ministarstvo održivog razvoja i turizma dostavilo akt br. 1401/5-168/2 od 28.09.2016.godine kojim obavještava žalioca da je tražena informacija javno objavljena na zvaničnom sajtu organa. Žalilac ističe da je u postupku donošenja osporenog akta prvostepeni organ na štetu žalioca povrijedio zakon, te da shodno odredbi člana 26 stav 1 Zakona o slobodnom pristupu informacijama, organ vlasti nije dužan da omogući putem e-maila pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti , te da je prema stavu 2 istog člana propisano u slučaju iz stava 1 ovo člana organ vlasti dužan je da, u roku od pet dana od dana podnošenja zahtjeva, u pisanoj formi obavijesti podnosioca zahtjeva o tome gdje je i kada tražena informacija javno objavljena. Žalilac navodi da je pretragom internet stranice, na koju prvostepeni organ upućuje, pronašao analitičku karticu koja nije sadržavala podatke koji bi garantovali potpuni uvid u potrošnju budžetskih sredstava, kao što je svrha plaćanja i broj konta/naloga. Na taj način bio je objavljen samo dio informacija koje nijesu bile dovoljne za utvrđivanje činjenica o raspoređivanju navedenih sredstava u predizbornom periodu, te se nije moglo utvrditi da li je došlo do zloupotrebe državnih sredstava. Predmet interesovanja žalioca, kako je to u zahtjevu navedeno jesu analitičke kartice iz kojih se jasno mogu vidjeti broj konta/naloga, naziv korisnika budžeta (organa koji su uključeni u analitičku karticu) naziv dobavljača, izvor sredstava, broj budžetske linije, datum plaćanja, iznos plaćanja i svrhu plaćanja/naziv konta GK. Žalilac u bitnom navodi da informacija na koju upućuje prvostepeni organ nije relevantna, niti suštinski odgovara informaciji traženoj zahtjevom za sobodan pristup informacijama, zbog čega žalilac ističe da je prvostepeni organ pogrešno utvrdio činjenično stanje i na osnovu toga pogrešno ograničio pristup traženoj informaciji. Predlaže da Savjet Agencije poništi akt Ministarstva održivog razvoja i turizma br.1401/5-168/2 od 28.09.2016.godine i meritorno odluči .

Prvostepeni organ je uz dostavljanje predmetne informacije koja je tražena zahtjevom za slobodan pristup informacijama aktom br.UP I 1401/5-168/4 od 17.10.2016.godine naveo da je dana 26.09.2016.godine Mreža za afirmaciju nevladinog sektora MANS iz Podgorice podnijela ovom Ministarstvu zahtjev koji je zaveden pod brojem UPI 1401/5-168/1 (broj zahtjeva MANS-a 16/100413). Ministarstvo održivog razvoja i turizma je dana 28.09.2016.godine donijelo Obavještenje broj UPI 1401/5-168/2 kojim je podnosilac zahtjeva obaviješten da se tražene informacije nalaze na sajtu ministarstva na adresi naznačenoj u samom Obavještenju. Pomenuto Obavještenje je podnosiocu zahtjeva uručeno dana 30.09.2016.godine. U prilogu akta su fotokopije pomenutog Obavještenja, dostavnice o uručenju istog podnosiocu zahtjeva, kao i Zahtjeva za dostavljanje informacije sa originalnim primjerkom žalbe podnijete od strane MANS-a, koje dostavljaju u prilogu Agenciji na dalji postupak i odlučivanje.

Nakon razmatranja spisa predmeta, žalbenih navoda, odgovora na žalbu, uvida u analitičke kartce i neposrednog uvida na link prvostepenog organa www.mrt.gov.me/rubrike/spi/spi-imovina/137510/Analiticke-kartice-Ministarstva-odrzivog-razvoja-i-turizma-i-direkcije-javnih-radova.html na kom je objavljena tražena informacija zahtjevom za slobodan pristup informacijama br. 16/100413 i to: Analitička kartica za period od 12.09.2016.do 18.09.2016.godine, Savjet Agencije je našao da je žalba neosnovana. Savjet Agencije je nedvosmisleno utvrdio da se analitičke kartice u koje je imao uvid ne razlikuju od objavljenih na internet stranici prvostepenog organa, na linku: [www.mrt.gov.me/rubrike/spi/spi-imovina/137510/Analiticke-kartice-Ministarstva-odrzivog-razvoja-i-turizma-i-direkcije-javnih-radova.html](http://www.mrt.gov.me/rubrike/spi/spi-imovina/137510/Analiticke-kartice-Ministarstva-odrzivog-razvoja-i-turizma-i-direkcije-javnih-radova.html).

Član 235 Zakona o opštem upravnom postupku propisuje da će drugostepeni organ odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana. Članom 26 Zakona o slobodnom pristupu informacijama propisano je da organ vlasti nije dužan da omogući pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti te je organ vlasti dužan, u roku od pet dana od dana podnošenja zahtjeva, u pisanoj formi, obavijesti podnosioca zahtjeva o tome gdje je i kada tražena informacija javno obavljena. Ministarstvo održivog razvoja i turizma u zakonskom roku podnosiocu zahtjeva dostavila obavještenje br. 1401/5-168/2 od 28.09.2016.godine u kom se navodi da su tražene informacije javno dostupne na sajtu ovog organa, te je Savjet Agencije neposrednim uvidom na link www.mrt.gov.me/rubrike/spi/spi-imovina/137510/Analiticke-kartice-Ministarstva-odrzivog-razvoja-i-turizma-i-direkcije-javnih-radova.html utvrdio da je objavljena tražena informacija i to: Analitička kartica za period od 12.09.2016.do 18.09.2016.godine, te je Savjet Agencije našao da je žalba neosnovana. Savjet Agencije je utvrdio da je Ministarstvo održivog razvoja i turizma pravilno primjenilo materijalno pravo i član 26 Zakona o slobodnom pristupu informacijama, na način što je obavještenjem dalo jasno obavještenje gdje se može pronaći tražena informacija na internet stranici Ministarstva održivog razvoja i turizma, te je našao da je žalba neosnovana. Žalbeni navodi koji se odnose na osporavanje kvaliteta objavljene informacije nijesu predmet nadležnosti Agencije za zaštitu ličnih podataka i slobodan pristup informacijama već samo činjenica da li je informacija koja je predmet zahtjeva za slobodan pristup informacijama javno objavljena što je utvrđeno uvidom u intenet stranicu Ministarstva održivog razvoja i turizma i dokumetaciju dostavljenu od strane prvostepenog organa, te upućujemo podnosioca na nadležan organ Agenciju za sprečavanje korupcije i druge organe koji su zaduženi da prate kvalitet objavljenih informacija.

Sa iznijetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**