**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-174-2/17**

**Podgorica, 26.04.2017. godine**

Agencija za zaštitu ličnih podataka i slobodan pristup informacijama-Savjet Agencije , rješavajući po žalbi NVO Mans br. 16/103581 od 16.12.2016. godine, izjavljene radi poništaja akta Sekretarijata za privredu,razvoj i finansije Opštine Plav broj 3040-1309 od 05.12.2016. godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 02.02.2017.godine donio:

**R J E Š E NJ E**

Žalba se odbija kao neosnovana.

**O b r a z l o ž e nj e**

Prvostepeni organ je donio rješenje broj: 3040-1211 od 01.11.2016. godine po osnovu podnijetog zahtjeva za slobodan pristup informacijama NVO Mans na način što je odlučeno:” Mreži za afirmaciju nevladinog sektora-MANS, na osnovu zahtjeva br. 16/103581 od 28.10.2016. godine dozvoljava se pristup dokumentima koji se nalaze u posjedu ovog organa, i to: Izvod iz lokalnog trezora za period od 10.10.2016.godine do 24.10.2016 godine, dokument treba da sadrži najmanje: broj konta/naloga, naziv korisnika budžeta, naziv dobavljača, izvor sredstava, broj budžetske linije, datum plaćanja, iznos plaćanja i svrhu plaćanja/naziv konta GK. Pristup traženim informacijama ostavriće se dostavom fotokopije akata, preporučenom poštom, u roku od 3 dana od dana dostavljanja ovog rješenja.”

Prvostepeni organ, postupajući po Predlogu za administrativno izvršenje rješenja broj: 3040-1211 od 01.11.2016. godine, dana 05.12.2016. godine donio je akt broj 3040-1309 u kojem navodi da se tražene informacije, analitičke kartice izvoda iz lokalnog trezora nalaze objavljene na sajtu Opštine Plav, na adresu www.plav.me.

Protiv akta Sekretarijata za privredu, razvoj i finansije Opštine Plav podnosilac zahtjeva blagovremeno je uložio žalbu. Žalba je izjavljena zbog nepotpuno i nepravilno utvrđenog činjeničnog stanja. U žalbi se navodi da je 02.11.2016.godine Sekretarijata za privredu, razvoj i finansije Opštine Plav dostavio rješenje broj: 3040-1211 od 01.11.2016.godine kojim se dozvoljava pristup traženim informacijama i u prilogu kog su iste navodno dostavljene. U daljem navodi, da su uvidom u dostavljenu dokumentaciju utvrdili da je ista nepotpun, shodno čemu su dana 02.12.2016. godine podnijeli predlog za administrativno izvršenje rješenja broj: 3040-1211 od 01.11.2016.godine, postupajući po kom 07.12.2016.godine prvostepeni organ dostavlja akt broj: 3040-1309 od 05.12.2016. godine, kojim obavještava da su traženi izvodi javno objavljene na sajtu Opštine Plav. Žalilac osporava ovakav stav prvostepenog organa, jer isti ne odgovara stvarnom činjeničnom stanju i u cjelosti je neosnovan. U daljem se navodi da podnosilac zahtjeva određuje sadržinu i obim informacije čiji pristup traži, pa je dostavljanje informacije bez svih podataka obuhvaćenih zahtjevom nepotpuno. Takođe navodi da je predlogom navedeno da je prvostepeni organ dostavio izvode iz trezora koji ne sarže sve potrebne podatke, odnosno podaci koji se odnose nan a naziv korisnika budžeta (potrošačkih jedinica opštine), nedostaju u cijelom dokumentu, dok naziv primaoca/dobavljača i svrha plaćanja/naziv/opis konta nedostaju u određenim djelovima dokumenta. Navodi da je nesporno da je Sekretarijata za privredu, razvoj i finansije Opštine Plav nije dostavio dokumentaciju traženu zahtjevom, već dokumentaciju koja je nepotpuna i samim tim neupotrebljiva, te da na istu upućuje i osporenim aktima, zbog čega je navedeno postupanje prvostepenog organa nejasno. Žalilac smatra da je prvostepeni organ pogrešno utvrdio činjenično stanje zaključujući da je rješenje izvršeno dostavljanjem nepotpunih informacij, iako rješenjem dozvoljava pristup traženim informacijama sa svim navedenim podacima.Da je shodno navedenom prvostepenio organ povrijedio pravila postupka donoseći pobijani akt, jer je kod naprijed navedenog činjeničnog stanja bio dužan donijeti zaključak o dozvoli izvršenje rješenja, a u skladu sa članom 271 Zakona o opštem upravnom postupku. Predlaže da Savjet Agencije poništi akt Sekretarijata za privreu, razvoj i finansije Opštine Plav broj 3040-1309 od dana 05.12.2016. godine i meritorno odluči.

Nakon razmatranja spisa predmeta, žalbenih navoda, i uvidom u informaciju traženim zahtjevom br. 16/103581, Savjet Agencije je našao da je žalba neosnovana.

Član 235 Zakona o opštem upravnom postupku propisuje da drugostepeni organ će odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana. Član 267 stav 3 Zakona o opštem upravnom postupku propisuje da se izvršenje po službenoj dužnosti sprovodi kada to nalaže javni interes, a izvršenje koje je u ineresu stranske sprovodi se po predlogu stranke. Član 269 stav 1 Zakona o opštem upravnom postupku propisuje da se izvršenje radi ispunjenja novčanih i nenovčanih obaveza izvršenika sprovodi administrativnim putem. Član 270 stav 1 Zakona o opštem upravnom postupku propisuje da administastrativno izvršenje, izuzev novčanih obaveza, sprovodi organ koji je stvar rješavao u prvom stepenu, ako posebim propisom nije drukčije određeno. Član 32 Zakona o slobodnom pristupu informacijama propisuje da je organ vlasti dužan je da izvrši rješenje kojim se dozvoljava pristup informaciji u roku od tri radna dana od dana dostavljanja rješenja podnosiocu zahtjeva, odnosno u roku od pet dana od dana kada je podnosilac zahtjeva dostavio dokaz o uplati troškova postupka, ako su oni rješenjem određeni.

Savjet Agencije je u postupku utvrdio da je Sekretarijat za privredu, razvoj i finasije Opštine Plav donio rješenje kojim se dozvoljava pristup traženim informacijama 3040-1211 od 01.11.2016.godine na koje se odnose žalbeni navodi i da će se pristup traženoj informaciji ostvariti dostavljanjem tražene informacije podnosiocu zahtjeva. Postupak koji je osporenom aktu prethodio pravilno je sproveden i rješenje je pravilno i na zakonu zasnovano. Savjet Agencije je izvršio uvid u informacije tražene zahtjevom i utvrdio da je ista dostvaljena podnosicu zahtjeva za slobodan pristup informacijama uz rješenje br.3040-1211 od 01.11.2016.godine.Imajući u vidu prednje navedene odredbe Zakona podnosilac zahtjeva je prvostepenom organu podnio Predlog za administrativno izvršenje rješenja 16/103581 od 02.12.2016. godine, te da je prvostepeni organ u smislu člana 32 Zakona o slobodnom pristupu informacijama organ vlasti koji je dužan je da izvrši rješenje kojim se dozvoljava pristup informaciji i član 270 stav 1 Zakona o opštem upravnom postupku koji propisuje da administastrativno izvršenje sprovodi organ koji je stvar rješavao u prvom stepenu.

Savjet Agencije je cijenio i ostale navode iz žalbe, pa je našao da nijesu od uticaja za drukčije rješavanje u ovoj pravnoj stvari.

Sa iznjetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**

**po** **Radenko Lacmanović**