**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-3381-2/17**

**Podgorica, 25. 09. 2017. godine**

Agencija za zaštitu ličnih podataka i slobodan pristup informacijama - Savjet Agencije je, rješavajući po žalbi NVO Mans br. 17/113480 od 24.08.2017. godine, izjavljene zbog povrede pravila postupka-nedonošenja rješenja Uprave za nekretnine PJ Danilovgrad, na osnovu člana 38 Zakona o slobodnom pristupu informacijama („Sl.list Crne Gore, br.44/12 i 30/17) člana 129 Zakona o upravnom postupku („Sl.list Crne Gore, br.056/14, 020/15, 040/15 i 037/17) je na sjednici održanoj dana 14.09.2017. godine, donio:

**R J E Š E NJ E**

Žalba se usvaja.

Nalaže se Upravi za nekretnine PJ Danilovgrad da donese rješenje po zahtjevu za slobodan pristup informacijama NVO Mans 17/113480 od 27.06.2017. godine u roku od 15 dana od prijema rješenja.

**O b r a z l o ž e nj e**

Zbog povrede pravila postupka-nedonošenja rješenja Uprave za nekretnine PJ Danilovgrad, podnosilac zahtjeva za pristup informaciji je uložio žalbu. U žalbi se navodi da su dana 27.06.2017. godine podnijeli zahtjev za pristup informacijama i to kopiju: istorijat upisa u list nepokretnosti br. 27 KO Podglavice, Opština Danilovgrad. Predloženo je da Savjet Agencije sprovede postupak i naloži donošenje rješenja po zahtjevu za slobodan pristup informacijama.

Nakon razmatranja spisa predmeta i žalbenih navoda Savjet Agencije nalazi da je žalba osnovana.

Član 35 Zakona o slobodnom pristupu informacijama propisuje da se žalba protiv akta o zahtjevu za pristup informaciji može izjaviti zbog povrede pravila postupka, nepravilno i nepotpuno utvrđenog činjeničnog stanja i pogrešne primjene materijalnog prava.

Član 31 Zakona o slobodnom pristupu informacijama propisuje da je organ vlasti dužan da o zahtjevu za pristup informaciji donese rješenje i dostavi ga podnosiocu zahtjeva u roku od 15 dana od dana podnošenja urednog zahtjeva.

Član 38 stav 1 Zakona o slobodnom pristupu informacijama propisuje da je Agencija dužna da po žalbi na akt o zahtjevu za pristup informaciji donese rješenje i dostavi ga ponosiocu žalbe, u roku od 15 dana od dana podnošenja žalbe.

Savjet Agencije je razmatrajući spise predmeta utvrdio da je žalba NVO Mans br.17/113480 od 24.08.2017.godine dostavljena Upravi za nekretnine PJ Danilovgrad na e-mail [danilovgrad@uzn.gov.me](mailto:arhiva@tax.gov.me) u 08:15h, te da je ista proslijeđena Agenciji za zaštitu ličnih podataka i slobodan pristup informacijama na e-mail [azlp@t-com.me](mailto:azlp@t-com.me) dana 24.08.2017.godine u 08:15h, dok je predmetni zahtjev za slobodan pristup informacijama NVO Mansa br.17/113480 od 27.06.2017.godine dostavljen Upravi za nekretnine PJ Danilovgrad na e-mail [danilovgrad@uzn.gov.me](mailto:arhiva@tax.gov.me) u 08:45am.

Agencija za zaštitu ličnih podataka i slobodan pristup informacijama dana 31.08.2017. godine na osnovu člana 40 stav 1 tačka 1 Zakona o slobodnom pristupu informacijama podnijela prvostepenom organu zahtjev za dostavljanje Izjašnjenja br. 07-42-8514-1/17 od 31.08.2017. godine na osnovu člana 129 Zakona o upravnom postupku i zatražila dostavljanje izjašnjenja, uz navođenja razloga zbog čega prvostepeni organ nije u roku donio rješenje, odnosno akt, po podnijetom zahtjevu za slobodan pristup informacijama. Prvostepeni organ je u ostavljenom roku dostavio izjašnjenje u kome navode da nijesu u mogućnosti da postupe jer na osnovu evidencije ove područne jedinice nije moguće utvrditi o kom se predmetu radi i to iz razloga što mail adresa na koju je isti dostavljen nije u funkciji već duži vrmenski period.

Savjet Agencije je uvidom u spise predmeta utvrdio da prvostepeni organ nije imao opravdani razlog zašto nije u roku od 15 dana od prijema zahtjeva donio odluku i istu dostavio stranci, o čemu nema urednog dokaza u spisima predmeta. Iz ovog razloga je utvrđena povreda pravila postupka učinjena od strane prvostepenog organa, a na osnovu raznmatranja spisa predmeta po izjavljenoj žalbi podnosioca zahtjeva za slobodan pristup informacijama.

U konkretnom predmetu, Uprava za nekretnine PJ Danilovgrad nije donijela rješenje po osnovu podnijetog zahtjeva za slobodan pristup informacijama NVO Mans 17/113480 od 27.06.2017. godine u zakonskom roku. Uprava za nekretnine PJ Danilovgrad je prema članu 31 Zakona o slobodnom pristupu informacijama dužno da donese rješenje po podnijetom zahtjevu u zakonskom roku u roku od 15 dana.

Sa iznijetih razloga, shodno članu 38 Zakona o slobodnom pristupu informacijama i člana 129 Zakona o upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**