**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UP II 07-30-2175-2/16**

**Podgorica,31.05.2017.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi NVO Mans br.16/99978 od 13.10.2016. godine izjavljene radi poništaja akta Sekretarijata za finansije Opštine Pljevlja br:032-1326/2016-2 od dana 19.09.2016.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 235 stav 1 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 17.11.2016. godine, donio:

**R J E Š E NJ E**

Žalba se odbija kao neosnovana

**O b r a z l o ž e nj e**

Prvostepeni organ je donio akt br:032-1326/2016-2 kojim obavještava podnosioca zahtjeva br.16/99978 od 14.09.2016.godine, kojim je tražena kopija izvoda iz lokalnog trezora za period od 26/08/2016. do 09/09/2016, dokument treba da sadrži najmanje broj konta/naloga, naziv korisnika budžeta, naziv dobavljača, izvor sredstava, broj budžetske linije, datum plaćanja, iznos plaćanja i svrhu plaćanja/naziv konta GK na osnovu člana 26 stav 2 Zakona o slobodnom pristupu informacijama („Sl.list CG“ 44/12) da je tražena informacija dostupna na internet stranici Opštine Pljevlja te da shodno stavu 1 istog člana opština Pljevlja nije dužna da istoj omogući pristup na traženi način.

Protiv ovog akta u zakonskom roku podnosilac zahtjeva je uložio žalbu. U žalbi se u bitnom navodi da se akt pobija zbog nepotpuno i nepravilno utvrđenog činjeničnog stanja i povrede pravila postupka. Da je dana 14.09.2016.godine upućen zahtjev za pristup informacijama kojim je od Sekretarijata za finansije Opštine Pljevlja traženo da dostavi kopije kopija izvoda iz lokalnog trezora za period od 26/08/2016. do 09/09/2016, dokument treba da sadrži najmanje broj konta/naloga, naziv korisnika budžeta, naziv dobavljača, izvor sredstava, broj budžetske linije, datum plaćanja, iznos plaćanja i svrhu plaćanja/naziv konta GK. Navodi se da je dana 28.09.2016. godine Sekretarijat za finansije Opštine Pljevlja dostavio akt br:032-1326/2016-2 od 19.09.2016.godine, kojim obavještava žalioca da je tražena informacija javno objavljena na zvaničnoj internet stranici tog organa. Žalilac ističe da je u postupku donošenja osporenog akta prvostepeni organ je na štetu žalioca povrijedio zakon, te da shodno odredbi člana 26 stav 1 Zakona o slobodnom pristupu informacijama, organ vlasti nije dužan da omogući putem e-maila pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti , te da je prema stavu 2 istog člana propisano u slučaju iz stava 1 ovo člana organ vlasti dužan je da, u roku od pet dana od dana podnošenja zahtjeva, u pisanoj formi obavijesti podnosioca zahtjeva o tome gdje je i kada tražena informacija javno objavljena. Žalilac navodi da je pretragom internet stranice, na koju prvostepeni organ upućuje, pronašao analitičku karticu koja je nepotpuna i ne sadrži podatke koji bi garantovali potpuni uvid u potrošnju budžetskih sredstava, kao što su: naziv korisnika budžeta – nema informaciju koje isplate se odnose na Direkciju javnih radova. Postupajući na ovaj način prvostepeni organ je ograničio transparentnost i kontrolu potrošnje budžetskih sredstava, jer objavljeni dio informacija nije dovoljan za utvrđivanje činjenica kako se raspoređuju navedena sredstva u predizbornom periodu, pa nije moguće utvrditi dali je došlo do zloupotrebe državnih sredstava. Predmet interesovanja podnosioca zahtjeva su analitičke kartice iz kojih se jasno mogu vidjeti broj konta/naloga, naziv korisnika budžeta, naziv dobavljača, izvor sredstava, broj budžetske linije, datum plaćanja, iznos plaćanja i svrhu plaćanja/naziv konta GK. Shodno navedenom, žalilac ističe da informacija na koju je uputio prvostepeni organ nije relevantna, niti suštinski odgovara informaciji traženoj zahtjevom za slobodan pristup informacijama, zbog čega žalilac ističe da je prvostepeni organ pogrešno utvrdio činjenično stanje i na osnovu toga pogrešno ograničio pristup traženoj informaciji. Obzirom da je donošenjem akta prvostepenog organa žaliocu uskraćeno zakonsko pravo na slobodan pristup informacijama na njegovu štetu, to on blagovremeno izjavljuje žalbu i predlaže da Savjet Agencije poništi akt Sekretarijata za finansije Opštine Pljevlja br:032-1326/2016-2 od 19.09.2016.godine i meritorno odluči.

Nakon razmatranja spisa predmeta, žalbenih navoda, uvida u izvode iz lokalnog trezora dostavljene u spisima predmeta i neposrednog uvida na link prvostepenog organa <http://www.pljevlja.me/navigacija.php?naziv=Parlamentarni-izbori-2016--godine&IDSP=2366> na kom je objavljena tražena informacija zahtjevom za slobodan pristup informacijama br.16/99978 i to: Dnevno zatvaranje , fiskalna godina 2016. prihodi i rashodi dana: 26.08.2016.godine, prihodi i rashodi dana: 27.08.2016.godine, prihodi i rashodi dana: 29.08.2016.godine, prihodi i rashodi dana: 30.08.2016.godine, prihodi i rashodi dana:31.08.2016.godine, prihodi i rashodi dana: 01.09.2016.godine, prihodi i rashodi dana: 02.09.2016.godine, prihodi i rashodi dana: 03.09.2016.godine, prihodi i rashodi dana: 05.09.2016.godine, prihodi i rashodi dana: 06.09.2016.godine, prihodi i rashodi dana: 07.09.2016.godine, prihodi i rashodi dana: 08.09.2016.godine i prihodi i rashodi dana: 09.09.2016.godine, Savjet Agencije je našao da je žalba neosnovana. Savjet Agencije je nesporno utvrdio da se dnevni izvodi u koje je imao uvid ne razlikuju od onih objavljenih na internet stranici prvostepenog organa, na linku: <http://www.pljevlja.me/navigacija.php?naziv=Parlamentarni-izbori-2016--godine&IDSP=2366>

Član 235 Zakona o opštem upravnom postupku propisuje da će drugostepeni organ odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana. Članom 26 Zakona o slobodnom pristupu informacijama propisano je da organ vlasti nije dužan da omogući pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti te je organ vlasti dužan, u roku od pet dana od dana podnošenja zahtjeva, u pisanoj formi, obavijesti podnosioca zahtjeva o tome gdje je i kada tražena informacija javno objavljena. Kako je Sekretarijat za finansije Opštine Pljevlja u zakonskom roku podnosiocu zahtjeva dostavilo obavještenje br:032-1326/2016-2 u kom se navodi da su tražene informacije javno dostupne na sajtu Opštine Pljevlja, te je neposrednim uvidom na link <http://www.pljevlja.me/navigacija.php?naziv=Parlamentarni-izbori-2016--godine&IDSP=2366> utvrdio da je objavljena tražena informacija i to: Dnevno zatvaranje , fiskalna godina 2016. prihodi i rashodi dana: 26.08.2016.godine, prihodi i rashodi dana: 27.08.2016.godine, prihodi i rashodi dana: 29.08.2016.godine, prihodi i rashodi dana: 30.08.2016.godine, prihodi i rashodi dana:31.08.2016.godine, prihodi i rashodi dana: 01.09.2016.godine, prihodi i rashodi dana: 02.09.2016.godine, prihodi i rashodi dana: 03.09.2016.godine, prihodi i rashodi dana: 05.09.2016.godine, prihodi i rashodi dana: 06.09.2016.godine, prihodi i rashodi dana: 07.09.2016.godine, prihodi i rashodi dana: 08.09.2016.godine i prihodi i rashodi dana: 09.09.2016.godine, pa je Savjet Agencije je našao da je žalba neosnovana. Savjet Agencije je utvrdio da je Sekretarijat za finansije Opštine Pljevlja pravilno primjenio materijalno pravo i član 26 Zakona o slobodnom pristupu informacijama, na način što je obavještenjem dalo jasno obavještenje gdje se može pronaći tražena informacija na internet stranici Sekretarijata za finansije Opštine Pljevlja, te je našao da je žalba neosnovana. Žalbeni navodi koji se odnose na osporavanje kvaliteta objavljene informacije nijesu predmet nadležnosti Agencije za zaštitu ličnih podataka i slobodan pristup informacijama već samo činjenica da li je informacija koja je predmet zahtjeva za slobodan pristup informacijama javno objavljena što je utvrđeno uvidom u intenet stranicu Sekretarijata za finansije Opštine Pljevlja i dokumetaciju dostavljenu od strane prvostepenog organa, te upućujemo podnosioca na nadležan organ Agenciju za sprečavanje korupcije i druge organe koji su zaduženi da prate kvalitet objavljenih informacija.

Sa iznijetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**